


ПОНЕДЕЛНИК 


СПИСАНИЕ ЗА ТЕОРИЯ, 
ПОЛИТИКА И КУЛТУРА 


година деветнадесета 


3/4 


София, 2016 


Александър Лилов 


Основател и главен редактор (1998-2013) 


Редакционен съвет: Издателски съвет: 
Янаки Стоилов (председател) Емил Костадинов (председател) 
Александър Симов Георги Аврамов 
Андрей Пантев Георги Григоров 
Анна Лилова Димитър Георгиев 
Васил Проданов Иван Драганов 
Васил Сгурев Орлин Иванов 
Иван Ангелов Тодор Канев 
Кольо Георгиев 
Юрий Борисов 

РЕДАКЦИОННА КОЛЕГИЯ 


Главен редактор: „Димитър Генчев 
Заместник главен редактор: Павел Писарев 


Редактори: > Генка Николова 
Иван Динков-младши 
Харалампия Чунева 


АДРЕС НА РЕДАКЦИЯТА 
София, Позитано 20 
Тел./факс: 02/944-39-22 
у/уум.ропедепкЬа 
е-та!: ропедепксяФару. Ба 
Център за стратегически изследвания „Александър Лилов", 
фондация „Академия Европа“ 
155М 0861-6620 


Ръкописи се приемат в обем до 15 страници и не се връщат. 


Този брой, както и предишни книжки могат да бъдат намерени 
в редакцията на списанието. 


Печат ЕКСПЕРТПРИНТ ЕООД 


С ЪдъРЖАНИЕ 
ПОНЕДЕДНИК 


СПИСАНИЕ ЗА ТЕОРИЯ, ПОЛИТИКА И КУЛТУРА 


Мисли и АФОРИЗМИ 


160 години от РОЖДЕНИЕТО НА ДИМИТЪР БЛАГОЕВ. 


Димитър Генчев 


Велислава Дърева 
Александър Симов 
Юрий Асланов 

ТЕОРИЯ 


Николай Велев 


Христо Проданов 


МЕЖДУНАРОДНА ПОЛИТИКА 


Любен Петров 


Владимир Трифонов 


Кратки бележки за неговия 
иза нашия живот 


Огънят 
Господарите на амнезията 


Напред към Благоев 


Лукач и различията 
между западноевропейския 
и източноевропейския марксизъм 


Социалдемокрацията 
пред предизвикателствата 
на дигиталното общество 


3 години без Стратега 


Александър Лилов за света, Европа, 
Балканите и България 


Политическият ислям - 
заплаха за стабилността на Балканите 
и на Кавказ 


13 


19 


24 


28 


42 


56 


57 


76 


С ЪдъРЖАНИЕ 


10 години ОБЕДИНЕНИЕ НА ЛЕВИТЕ СОЦИАЛИСТИ В БСП. . 


„ЗА ИСТИНСКО ПРЕДСТАВИТЕЛСТВО 
НА БЪЛГАРСКИТЕ НАЦИОНАЛНИ ИНТЕРЕСИ ОТ ЛЕВИЦАТА“ 
Конференция на Лявото крило в БСП 
(17.М1.2016) 


Изказвания: 
Димитър Генчев 
Петър Начев 
Янаки Стоилов 
Александър Симов 
Корнелия Нинова 


КУлтурд 
Нели Дечева Разказ за Амедео Модиляни 
Милан Колев Разкази 
Чавдар Добрев Неочакваният път на Николай Петев 
РЕЦЕНЗИИ 
Георги Николов Да пазим националната идентичност 
на литературата 
Павел Писарев “ Светлини от миналото 
Иван Ганев За да не ги забравяме 
ЮБилей 
Васил Проданов 
Васил Момов Учен с креативна ерудиция 
ГМ МЕМОВАМ 


Дончо Дончев 


88 


89 
91 
93 
97 
99 


104 


111 


124 


136 


141 


144 


146 
147 


152 


4 ПОНЕДЕАНИК 6 бр. 3/4-год. ХХ 


Мисли и АФОРИЗМИ 


ъ 


г 





Димитър Благоев 


Социализмът е едно учение, което прави цял преврат във фи- 
лософията на историята, което разкрива законите на истори- 
ческия процес на человечеството. Социализмът е преди всичко 
наука, плод от грамадното развитие на естествените науки и на 
философското мишление. 


«бсобу 


Да се спре развитието на социализма ще рече да се спре исто- 
рическият вървеж. А това последното е невъзможно. Ето защо 
преследванията против социалистите са съвсем безполезно, даже 
вредно дело. Социализмът у нас се развива заедно с развитието на 
капиталистическото производство и колкото повече последното 
се развива, толкова по-голяма става и почвата на социализма. 


Фбоебу 


Във всеки случай една само политическа и икономическа бор- 
ба, неосветлявана и от теоретическа борба, не може нито да 
бъде мощна, нито да води пролетариата към победи. Борбата на 
социалдемокрацията само там е мощна и води към трайни завое- 
вания, гдето тя е тройна: теоретическа, политическа и икономи- 
ческа. 


«бообу 


В Народното събрание социализмът се среща лице с лице със 
своите противници. Там се извършват великите сражения на ре- 
волюционната философия на пролетариата с буржоазната фи- 
лософия. И ползата от тия сражения на социализма в Народното 
събрание с егоизма на буржоазията е най-голяма за социалисти- 
ческите идеи. 

КРАТКИ БЕЛЕЖКИ ЗА НЕГОВИЯ 
И ЗА НАШИЯ ЖИВОТ 


Димитър Генчев 


нес ние, българските социалисти, отново честваме рожде- 
а ния ден на първооснователя, теоретика и стратега на бъл- 
а гарския социализъм Димитър Благоев. Над сто хиляди българи 
|. - млади и стари, бащи, синове и внуци, отново ще си спомним 
„Интернационалът” и „Ален мак” - любимите песни на Дядото. 
Днес ще кажем на България с неговите думи: „Нека бъде благо- 
словен часът, в който нашите социалисти са почнали съзнател- 
но да работят за разпространението на идеите на научния со- 
циализъм у нас... да бъдат благословени тия възбудители, тия съвременници на 
бъдещето.” 

Е, всички няма да ни се зарадват, но това няма нито да ни трогне, нито да 
ни уплаши. Трудно е било да бъдеш социалист през 1891 г. Трябвало е, по думите 
на Благоев, човек да има здрави нерви и дълбока вяра в социализма. Трудно е да 
бъдем социалисти и днес, но ние не сме сами. Зад нас е 125-годишната история. 
Цели пет поколения българи вплетоха живота си в борбата за достоен, справед- 
лив и солидарен социалистически свят. Не сме сами, защото и днес, както на пър- 
вия ни конгрес на Бузлуджа през 1891 година, можем съвсем законно да повто- 
рим думите на Дядото: „...ние сме част от всесветската социална демокрация. И 
не само сме членове на Партията на европейските социалисти, ами излъчихме и 
лидера й от нашите редове. 

Но да се върнем в миналото - да разберем настоящето и да се опитаме да 
прозрем бъдещето. 

В нашето недавно - 125-годишно, партийно минало славно има нещо биб- 
лейско и евангелическо. В началото беше словото - на Дядото. В „Журнал Съвре- 
менний показател”, в списанията „Ден” и „Ново време”, във вестниците „Работ- 
ник” и „Работнически вестник”. Статиите му, брошурите, книгите и преводите 
се четат като евангелие. Като „блага вест” за освобождението от робството на 
новия буржоазен свят, нахлул на върха на руските щикове в освободена Бълга- 
рия. За беднотията той се явява като месия, а първите си последователи, които 
разнасят словото му, самият той наричаше апостоли. Сигурен съм, че тази малко 
приповдигната патетика ще раздразни някои хора - вътре и извън партията. Из- 
вестно е, че за някои наши социалисти прагматици заниманията с историята са 
чиста загуба на време. А за някои „по-успели” другари в нашите редове загубата 

на време в партийната работа е загуба на пари. Тя е мухъл за онези, които се са- 
мооблащават, че историята на БСП започва и завършва с тях. И все пак аз лично 
вярвам, че историята на българския социализъм е покрита с благородна истори- 
ческа патина. Тя е вече достатъчно отдалечена във времето и това дава възмож- 
ност на историка - „този шепнещ заклинател на миналото” по думите на Томас 
Ман, не само да разчете замисъла на българския социализъм, но и да каже някои 
истини за днешния му ден. За днешния ни ден. Говоря за „колективния” историк, 
не лично за себе си. 

Днес, от дистанцията на изминалите сто двадесет и пет години, е пределно 
ясно, че историята отреди на Димитър Благоев ролята на един от най-значими- 
те съзидатели на българската държавност. Неговата мисия бе в синхрон с на- 
родните стремежи за европейската интеграция на България, за нейната индус- 
триализация и модернизация, за бърз духовен и икономически просперитет. 
Партията му трябваше да стане неотменима част от българския политически 
механизъм, за да може да осъществи своята цивилизаторска роля за приобща- 
ване на България към най-високите европейски и духовни стандарти. И това не 
са нито големи, нито празни юбилейни приказки - Димитър Благоев и негови- 
те съратници от старата гвардия на българския социализъм съзнаваха своите 
исторически длъжности. 

Впрочем, както е известно, големите обществени задачи изискват наличие- 
то на големи обществени личности. Някак странна ни изглежда днес завърше- 
ността на Благоевия политически дебют. Той започва политическата си дейност 
като изграден марксист. И такъв остава до края на живота си - последователен, 
безкомпромисен и монолитен. „Могъщото оръжие, което Благоев придоби в 
учението на марксизма, му позволи да направи едно велико откритие: да открие 
работническата класа в България, с това да даде тласък на научната мисъл и да 
подпомогне създаването на новата обществена сила, която един ден, още при 
неговия живот, ще стане централната ос на българската история” - тези думи 
принадлежат на ревнивото перо на Георги Бакалов, който и близо до Дядото, и 
далече от него, във вражда и помирение винаги се стреми да бъде обективен. 
„Голяма работа... прочел Маркс и открил, че в България има пролетариат.” - ще 
каже някой от днешните демитологизатори на българския социализъм. Голяма 
работа е било да откриеш движещата сила на историята в края на българския 
деветнадесети век. След много години Янко Сакъзов, бащата на широкия социа- 
лизъм, ще напише в кратък спомен как още през 1885 г. двамата с Благоев срещат 
група пътуващи железари в София и тогава Благоев казва: „...гледай, Янко, това 
са бъдещите пролетарии”. „Абе какви пролетарии са тези - отговорил Сакъзов, 
- нали ги виждаш: те гледат само за хляба” Благоев го допълва в своите авто- 
биографични бележки: „Те (противниците на социализма - б.м.) ни описваха с 
най-черни краски, представляваха ни като черни дяволи, злобни, мрачни чове- 
коненавистници, които не обичат и не почитат никого... Трябваше човек да има 
здрави нерви и дълбока вяра в научността на социализма, за да издържи всичко 
това” Благоев има и здрави нерви, и здрава вяра - тогава, през 1891 година - за 
разлика от Сакъзов, който продължава да се съмнява в ежедневните теоретиче- 
ски дискусии между двамата: „Отгде вие с Габровски знаете, че България ще се 

развие според Марксовата теория? България може да се развие по друг път, а не 
по онзи, по който са се развили напредналите народи, за развитието на които се 
отнася Марксовата теория.” Съществен, основателен и полезен въпрос - защо- 
то от отговора му зависи по-нататъшното идейно-теоретично и организацион- 
но развитие на ранното социалистическо движение в България. 

И докато в ръкописа на знаменитата си книга „Що е социализъм и има ли 
той почва у нас” Димитър Благоев започва да доказва с факти от обществено- 
икономическия живот, че старите основи на стопанския живот се разлагат и в 
същото време се създават условията за капиталистическо развитие и следова- 
телно за появяване на работническа класа - почвата на социализма, Янко Сакъ- 
зов търси отговора в Берлин от редактора на теоретичния орган на германската 
социалдемокрация „Ди нойе цайт” Карл Кауцки. В първото си от общо петдесет 
писма, запазени в личния архив на Кауцки, Сакъзов задава същия въпрос, ка- 
то споделя съмненията си - общинните форми на земевладение, традиционните 
родови форми на икономически взаимоотношения, липсата на фабричен про- 
летариат, убийствено бавните темпове на социално-икономическо развитие в 
Ориента и - нещо много любопитно - невъзможността да се внедри техническият 
прогрес в България. Сакъзов описва подробно запустелите български ниви, вър- 
ху които подобно на скелети на праисторически животни се въргалят развалени 
вършачки, трактори и други земеделски машини поради скъпотията и липсата 
на резервни части. 

За съжаление отговорът на Кауцки не е запазен в личния архив на Янко Са- 
къзов. Известна е обаче реакцията на Сакъзов към отговора на Димитър Благоев: 
брошурата „Що е социализъм и има ли той почва у нас?” е посрещната от някои 
интелигенти като откровение. Авторът й - пише Димитър Благоев в „Приносът” 
- няколко месеца след излизането й биде изненадан в Шумен от Янко Сакъзов 
със следните буквално думи: „Де беше по-рано да излезеш с тази брошура! Аз 
толкова си бъхтих главата да си обясня що е прогрес: четох и Бокля, и Спенсера, 
и „Ято такое прогресс” от Михайловски и не можах да си обясня! Чак сега ми ста- 
на ясно” 

Привеждам този любопитен епизод като реакция към едно от последни- 
те откровения на Велислава Дърева „Колкото повече се отдалечаваме от вре- 
мето на Благоев, толкова по-близки ни стават неговата личност и дело.” Пара- 
доксално е, но е факт - отдалечавайки се, се приближаваме към корените. След 
сто години по спиралата на историята, след поредната врътка нагоре отново се 
озовахме в ситуацията на първоснователите: капитализъм има - пролетариат 
няма. Нямаме индустрията, която да събира хиляди работници на едно място, 
да ги организира, да ги тласка към солидарна икономическа борба в защита 
на непосредствените им икономически интереси. Борба, която по необходи- 
мост да се превърне в съзнателна политическа борба. Беднотия има - към 9090 
от народа, включително „работещи бедни”. Класовоосъзнат пролетариат няма. 
И партията ни не е „авангардия на работническата класа”. Оттук и въпросите: 
къде бъркаме, защо дори когато изразяваме вярно и радикално-политически 
българската беднотия, тя не ни подкрепя масово, а разпилява доверието си към 
поредния популист, поредния националист, поредния псевдореформатор. И 

дали вината е само в нас, поредното политическо ръководство - заради олигар- 
хически обвързаности, малодушно преклонение пред икономически групиров- 
ки, влияние на чуждестранни посолства, задкулисни далавери и комисиони, 
или има нещо сбъркано в идеите, ценностите, програмата, парламентарната 
ни практика? Дали не сме наказани заради отстъплението от марксизма, като 
приехме ценностите на социалната демокрация и загърбихме Марксовата тео- 
рия за класовата борба и диктатурата на пролетариата? Но пък как да бъдем за 
диктатура без пролетариат? Трябва, непременно трябва да намерим отговори- 
те, мобилизирайки огромния интелектуален потенциал на най-образованата, 
най-иновативната и най-творческата партия в България днес - БСП. Да не се 
подвеждаме по вредни внушения отпреди последния конгрес - цитирам: „че 
на БСП вече не й трябват „някакви много умни хора, които разсъждават за 
историята и пишат глупави декларации, особено последните, и се занимават 
с идеология”. И още: „На нас ни трябват хора, за които политиката е днес и 
днес трябва да се реши еди-кой си проблем” Ние трябва да се занимаваме с 
наука, философия, социология, да следим програмното и идейното развитие на 
световното социалистическо семейство и новата европейска левица. Да търсим 
националната специфика на българската политика и да намираме адекватни и 
оригинални политически решения, обвити с цветовете на националния три- 
багреник. Защото само така ще открием новата обществена сила, която един 
ден ще стане централната ос на българската история” - да повторя думите на 
Георги Бакалов. 

Лидерът, той затова е лидер, трябва да намери пътя, да проправи пъртина- 
та, да поведе своите последователи по този път и да достигне спасителния бряг. 
Дядото намери своя верен отговор, нашия път към победата. Само че преди 
това трябваше да отхвърли теоретическите и политическите клишета на своите 
предшественици и съвременници. Да отхвърли оловната тежест на световните 
социалистически авторитети. Да се сблъска в пряка полемика с теоретичните 
наследници на Маркс - Карл Кауцки, Едуард Бернщайн, Жан Жорес, Георги 
Валентинович Плеханов, Ленин, Троцки, Хюисманс, Раковски. Да не говорим за 
мъчителната му раздяла с безкрайно близки хора, някои от които между първо- 
основателите и първоапостолите на българския социализъм - Никола Габров- 
ски, Евтим Дабев, Константин Бозвелиев, Янко Сакъзов, Николай Харлаков, 
Георги Бакалов, Никола Сакаров. В тази раздяла няма нищо лично, свадата е 
теоретическа, ерго политическа, и няма нищо общо с вечната борба на всички 
партии - кой да води бащината дружина. Малко след първото разцепление на 
партията през 1903 година Благоев отново препрочита първия том на „Капи- 
талъг” и понеже не му харесва преводът от руски, се захваща и го превежда от 
немски. Един къс ръкав за несведующите: Дядото чете, пише и превежда от 
немски, френски, руски, английски и свободно се изразява на турски, гръцки 
и сръбски. Та ето какво пише Дядото в своя предговор: „...ония, които повърх- 
ностно са запознати с Марксовото учение, мислят, че то дава едни общи за всич- 
ки епохи закони на развитието. Това е твърде погрешно мислене. Напротив, 
Марксовата теория учи, че във всяка епоха от икономическото и социалното 
развитие последното става по свои собствени закони, в основата на които лежи 

развитието на производителните сили на обществото. Но веднъж обществото 
встъпило в една икономическа епоха, тогава то се развива по неотразимите за- 
кони, присъщи на тази епоха... на такива „марксисти”, които го следват сляпо и 
безалтернативно, Маркс иронично е отговарял - като ви слушам, разбирам, че: 
„Аз не съм марксист” 

Сега не мога да устоя на изкушението да цитирам едно от най-несъстоятел- 
ните обвинения срещу Димитър Благоев от времето на прехода: „Димитър 
Благоев не е някакъв изключителен, голям теоретик. Даже трябва да кажем, че 
той има по-скоро догматично отношение към марксистката теория” Твърдение- 
то е на бившия председател на БСП и два мандата президент Георги Първанов 
пред юбилейна конференция в Благоевград, посветена на 150-годишнината на 
Димитър Благоев. Но да продължа още малко с цитата: „...При Благоев и при 
неговите съратници по-скоро се наблюдава едно откъсване на теорията от прак- 
тиката. Но това е повече за полза, отколкото за вреда. Благоев не е от онези, които 
абсолютизират теорията. Всъщност до края на живота си той остава по-скоро 
един носител на прагматичното начало в българската политика” Няма да комен- 
тирам казаното от бившия ми колега от Института по история на БКП при ЦК 
на БКП. Днес сме в различни партии. Аз заложих на Майстора, той предпочете 
Калфин. Този избор обяснява всичко. 


Впрочем Дядото, той - първооснователят, първоапостолът, патриархът на 
социалистическата партия, ни беше програмирал да не вярваме на баналните 
очевидности и да търсим изхода в безизходността. Защото няма безизходни си- 
туации, има безизходни партии, които умират и изчезват от политическата сцена. 

Благоев е един от малцината български енциклопедисти от края на Х1Х век 
- философ, икономист, историк, основоположник на българската социология, на 
марксистката етика, естетика и литературна критика. Интелектуалният ръст на 
Благоев рязко се извисява сред плеядата на блестящите марксистки мислители 
и лидери на европейската социалдемокрация. Той е редом с Плеханов, Грамши, 
Лабриола, близо до Жул Гед и Август Бебел. 


„Никакви доводи за запазването на някакво си „единство” и „цялост” в 
партията, които фактически вече не съществуват, защото не могат да същест- 
вуват, не трябва да ни занимават и смущават, когато пред нас стои жизненият 
въпрос как да спасим най-добрите и най-преданите сили на партията, които 
се давят и задъхват в една тълпа от неустановени елементи и озлобени сърца, 
а заедно с това и чрез това да спасим самата партия от пропаст и погинване” 
(Христо Кабакчиев цитира Георги Кирков малко преди разцеплението през 
1903 г.) Благоев: „Или ще бъдем социалистическа партия, или ще бъдем дреб- 
нобуржоазна опортюнистическа партия и съгласно с това ще се уреждаме, 
управляваме и действаме.” ТОВА Е ВЪПРОСЪТ! 

Както е известно, разцеплението на партията започва от парламентарната 
група (май 1903): трима „тесни” и четирима „широки” депутати. Причината - 
„широките” влизат в кулоарни договорки с десницата и се подписват без общо- 
партийно решение под манифестите на буржоазната опозиция в парламента. 

Първи и най-решителни са пловдивските социалисти: през октомври 1901 плов- 
дивската организация изключва 11 свои членове заради грубо нарушение на пар- 
тийната дисциплина и морал. 

В София през февруари 1903 г. 53 привърженици на Дядото напускат пар- 
тията в знак на протест срещу ръководството на Софийската партийна органи- 
зация, уличено в безпринципни политически спекули и финансови далавери, и 
основават нова партийна организация. 

През март Благоев, Кирков и политическият секретар Николай Харлаков се 
обръщат с допитване към партийните организации на БРСДП - класова полити- 
ческа борба или общоделско взаимодействие с буржоазните партии, съобразно 
с отговора да предприемат организационни решения. С това разцеплението на 
партията става факт. И една препратка към днешното ръководство на партията 
- внимавайте какво питате, защо питате и как питате. Защото, нали разбирате, в 
момента седим върху буре с барут. 


Огромна е ролята на Димитър Благоев в създаването и развитието на бъл- 
гарското синдикално движение. Националните анали пазят блестящите му ре- 
чи в парламента и в Столичната община, теоретичните му трудове, решаващата 
му роля за идейното преориентиране на партията в новата революционна епо- 
ха след края на Първата световна война като Българска комунистическа партия 
(тесни социалисти), неговия неподправен, искрен патриотизъм. 

Какво да отнесем със себе си в днешния ден от духа на това свято място? 

Да бъдем умни, откровени и честни с народа. Да не позволяваме на псевдо- 
реформатори да ни попречат в пътя към едно ново начало и на спекуланти да се 
опитват да модернизират партията, като я набутат в стария идеологически калъп 
на агонизиращия неолиберализъм. Нека да се вслушаме в Дядото. „И партийната 
критика, и новите мнения, които имат да изнесат ръководителите пред партията, 
трябва да го направят по партиен начин, за да бъдат в полза на партията... наш 
дълг е да смъкваме маските на тартюфите, византийците и лъжците.” 

Така ще тръгнем начисто. Ще върнем доверието на народа. И ще започнем 
да побеждаваме. 

ОГЪНЯТ 


Велислава Дърева 


Н: 19 юли вечерта под вековните високи букове на Бал- 
3 кана, стотина метра далеч от мястото, гдето са падна- 
ли Хаджи Димитър и Стефан Караджа и дето всяка година на 
20 юли става събор от околните села в памят на загиналите 
на Бузлуджа герои въстаници, около един голям огън насяда- 
ли една купчина хора глава до глава тихо разискваха с голям 
интерес и с известна предпазливост. Изборът на Бузлуджа и 
20 юли за първия социалистически конгрес беше нарочно на- 
правен. То беше време, когато не се позволяваха никакви открити събрания.” 
(Д. Благоев, „Принос към историята на социализма в България, с. 119). 

Хората, сбрани край големия огън, който сам по себе си е метафора, са 
Димитър Благоев на 35 години, Никола Габровски на 27, Сава Мутафов на 27, 
Константин Бозвелиев на 29, Георги Бакалов на 18, Михаил Кантарджиев на 
21, Евтим Дабев на 29 и още неколцина чучулиги. 

Днес хората на тази възраст се водят млади и невръстни социалисти. 
Това време ни изглежда далечно, прекалено романтично, приповдигнато, 
даже нереално. Ако пък днес прочетат писмото, в което Благоев съобщава 
под секрет на Георги Бакалов, че си езаложил къщата за 2000 лв., за да излиза 
сп. „Ново време”, ще кажат, че това е див популизъм. Днес никой няма да си 
заложи къщата, хотела, фирмата, мола или панаира, за да излиза в. „Дума”, 
например... 

Мисля си - колко сме близко до времето на Димитър Благоев (разруха, 
грабеж, експлоатация) и колко сме далече от големия огън, от самия Благоев, 
от неговите принципи, от неговата самоотверженост, от неговото прозрение, 
че социалистическите идеи на нашите предначинатели са една амалгама между 
възрожденския дух и стремежа към всесветска социална демокрация, соли- 
дарност и справедливост. За Дядото това не са просто някакви думи, някакви 
звуци, които можеш да изрецитираш вдъхновено от връх Бузлуджа. Да ги из- 
рецитираш и да ги забравиш в същия миг. 

Изглежда парадоксално, но е факт - 125 години БСП си задава въпроса 
„Що е социализъм и има ли той почва у нас”, и като допълнение - 25 години 
БСП се пита „Каква партия сме”. И не намира отговорите на тези два въ- 
проса. Може би защото не ги търси тези отговори, или ги търси там, където 

тях ги няма, извън светлината на огъня. И следват твърденията, че лявото е 
сектантско, социалното - архаично, защитата на националните интереси - 
посегателство върху евро-атлантическите безценности, и изобщо - „Няма 
алтернатива". 

Има и още как. Алтернативата за България е очертана от Благоев и из- 
глежда така: 


Първо: суверенна държава. 


С горчивина Благоев казва, че 2/3 от политиката на България се решава 
извън България. Какъв оптимист би бил Дядото в днешно време! 

Днес 10090 от политиката на България се решава извън България. България 
е пълноправен член на ЕС и на НАТО, но българските политици, особено мо- 
ите любимци Роско и Бойко, удобно забравят това, държат се като крепостни 
селяни и превръщат България във васална държава, подчинена на чужди ин- 
тереси. България е член на ЕС, но ЕС не е нито европейски, нито съюз - не е 
съюз на суверенни държави, нито на европейските граждани, нито на европей- 
ските нации, ЕС е едно сборище на брюкселския псевдоевропейски проамери- 
кански елит. Ако някой все още нарича ЕС „общ европейски дом”, то България 
е в слугинската стая. Понякога ЕС ми прилича на „Кораба на глупците” на 
Йеронимус Бош, друг път - на „Титаник”, където оркестърът свири хорала 
„Близо съм до теб, Господи", а България е милостиво допусната в трюма. 


Как изглежда България през 1918 г.? 


За 6 години - 3 войни, 2 национални катастрофи, над 2 млрд. лв. загуби, 
2 млрд. и 250 млн. златни франка репарации, равни на 90 млн. английски лири, 
които България би трябвало да изплаща 270 години, плюс 120 млн. лв. всяка 
година за издръжката на Междусъюзническата комисия, на Контролната воен- 
на комисия, на Комисията за определяне на границите; армията - орязана (от 
800 000 на 20 000 души) и разоръжена (от над | млн. пушки - 23 000, от 5300 
картечници - 300, от 3600 оръдия - 200), срината икономика, българският духе 
сломен, срутен в една бездна, където върлуват политически мародери и моше- 
ници, партийни черноборсаджии и гешефтари, загробващи заеми, всевъзмож- 
ни бандюги... 

За 25 години „постигнахме” същия „успех”. Без война. Тия милиарди, кои- 
то са хвърляли в ужас тогавашното общество, днес са жълти стотинки, детска 
играчка в ръчичките на ГЕРБ. 

България е горд член на НАТО, казва Роско. Роско, туй страшилище за 
Русия, тоз хибриден юнак, от когото злодеят Путин трепери ужасен... 


Как изглежда светът в началото на ХХ век? 


Първата световна война току-що е свършила, когато Великобритания, 
Австралия, Канада, Индия, Франция, САЩ, Италия, Гърция, Румъния, Пол- 

ша, Япония, Китай, Сърбия, Финландия, Германия, Австро-Унгария и Осман- 
ската империя предприемат невиждана интервенция срещу Русия - от Одеса 
и Севастопол до Далечния изток и от Сибир до Кавказ. Нахвърлят се върху 
Русия от всички страни, като хищни хиени. За да я разкъсат, разпарчетосат и 
оплячкосат. 

Още в 1918-а Едуард Мандел Хаус, един от „бащите” на „новия световен 
ред” и съветник на президента Уудроу Уилсън, формулира стратегията на За- 
пада: „Русия е твърде голяма и твърде хомогенна за нашата безопасност. Аз 
бих искал да видя Сибир като отделна държава, а европейска Русия - разчле- 
нена на три части. Останалият свят ще живее по-спокойно, ако вместо една 
огромна Русия има четири Русии” 

После САЩ и Англия ще инвестират огромни пари и коварни геополи- 
тически планове не в другиго, а в Хитлер, за да хвърлят нацисткото чудовище 
срещу СССР. Ще започне Втората световна война, с три години закъснение 
Чърчил ще се „сети” за втори фронт, но не заради „съюзническа отговорност”, 
а защото „Русия стана смъртна опасност и трябва незабавно да се създаде нов 
фронт против нейното стремително настъпление, за да се задържат руските 
варвари колкото може по-далеч на изток”. 

След 1985 г. два проекта - Харвардският и Хюстънският, ще планират Ру- 
сия най-напред да бъде разчленена на 4 области, а после - да бъде раздробена 
и наситнена на малки, незначителни държавички - 26, 45 или 52 на брой. Кол- 
кото по-малко, толкова по-малко. 

„Ние позволихме на Русия да бъде държава, но империя ще бъде само 
една страна - САЩ”, ще каже Бил Клинтън. 

„Новият световен ред при хегемонията на САЩ се създава против Русия, 
за сметка на Русия и върху руините на Русия. Няма съмнение, че Русия ще бъде 
раздробена и под опека. Русия е една излишна страна”, ще каже Бжежински и 
ще предложи на Русия да се саморазглоби на 5-6 части. Като начало. 

„Аз предпочитам в Русия да има хаос и гражданска война пред тенденци- 
ите към нейното обединение в единна, силна, централизирана държава”, ще 
каже Кисинджър. 

„По оценки на световната общност икономически целесъобразно е тери- 
торията на Русия да бъде населявана от 15 млн. души”, ще кажат г-жа Тачър и 
г-жа Олбрайт (а населението на Русия е 150 млн.). 

И няма нищо ново под слънцето. 

И нищо не е само по себе си. 

И нищо не е само за себе си. 


Как изглежда светът през 1924 г.? 


Англия и Франция местят пешките и редят антируския кордон, към кой- 
то България трябва да бъде придърпана заедно с Чехословакия, Румъния, 
Югославия, Полша, Унгария. Черноризците на Мусолини дефилират по ули- 
ците на Рим, Хитлер вече е направил „бирения пуч”, фашизмът вече е преми- 
нал триумфално през европейските порти, но антифашистки кордон няма, 

има антируски. Русия трябва да бъде изолирана и натикана в геополитиче- 
ския ъгъл. Без значение дали Русия е императорска, или болшевишка. Винаги 
става дума за Русия. По принцип. Кристалният антиболшевизъм е само при- 
критие, само претекст. Една пропагандна илюзия, една измама. 

Нищо ново. 

Днес пешките ги местят САЩ и редят новия антируски кордон със самоу- 
бийствената услужливост на Европа: Литва, Латвия, Естония, Полша, Украйна, 
Румъния, Дания. И България. Къде без българските лакейчета!? Русия трябва 
да бъде разчленена, изолирана и натикана в геополитическия ъгъл. 

Нищо ново. В Украйна вилнеят неонацистите, обгрижвани от САЩ; ис- 
лямските терористи и режисираният „бежански” поток са американското 
„специално оръжие за масово поразяване”, обаче - няма антинацистки кор- 
дон, нито антитерористичен, има антируски. 

Тогава антируският кордон е направо скромен. Днес в американските 
сметки са всички и всичко: от Прибалтика до Кавказ, от Близкия изток до 
сърцето на Европа, от Сибир до черна Африка. Антируският кордон на САЩ 
(който е антиевропейски!) минава по хребета на чувството за изключителност, 
по крайбрежието на слугинажа, през дълбините на хищната амбиция, през до- 
лината на нацистката сянка, през пустинята на ислямизма, през Марианската 
падина на егоизма и ненаситното всевластие... 

Каква безмерна алчност! 

Каква липса на политическо въображение! 

Какво лоботомирано човечество! 

Казах ви, че времената не се различават. 


И втората алтернатива: Просветена държава! 


Знанието е непобедима сила, казва Димитър Благоев. 

Днес битката е за знанието, за паметта. 

Войната за паметта е безмилостно жестока. Всякакви хонорувани декон- 
структори и демитологизатори вече 25 години обясняват, че св. св. Кирил и Мето- 
дий са византийски шпиони; че Ботев е терорист, Левски - конекрадец, баташко- 
то клане е мит, и Априлското въстание е мит, че турското робство е благотворно 
присъствие, мило съжителство, че Русия не ни е освободила, а ни е заробила... 

И прибавете най-главното - анти-антифашистка истерия на една кохорта 
хонорувани подлеци. 


Как изглежда България в 1924 г.? 


На 4 януари 1924 г. е приет Законът за защита на държавата (ЗЗД). Цанков 
е изключително горд: „Гова е първият закон в Европа, а мисля и в света, за 
борба срещу болшевишко-комунистическата опасност.” 

Благоев, който е на смъртно легло, му отговаря с интерпелация: „Не БКП 
изложи България. Изложи я и излага я и днес противонародното правител- 
ство” Тези думи сякаш са написани днес. 

ЗЗД съдържа една презумпция - за виновност, предвижда една присъда 
- смърт. 

ЗЗД поощрява подлеца, насърчава доносника, възнаграждава клеветни- 
ка, храни омразата, брани всяка богупротивна полицейска мутра, оневинява 
овластения произвол, узаконява покушението върху човешкия живот и граж- 
данската позиция, трови и покварява обществото, развращава го и го разяжда, 
държи го в ужас и подчинение. 

ЗЗД е политическата програма на деветоюнските превратаджии, инстру- 
ментът на узаконеното беззаконие, оправданието, индулгенцията, алибито на 
черния правителствен терор в името на гробищното спасение на Отечеството. 

ЗЗД е генералното пълномощно на властта, нейното порочно благослове- 
ние да погуби всеки, който не припада от див възторг и не хлипа възхитен от 
престъпленията на глутницата. 

ЗЗД е фашизъм. 

На 2 април 1924 г. по силата на ЗЗД са разтурени, обявени извън закона и 
изхвърлени извън обществения и политически терен БКП, Партията на труда, 
Комунистическият младежки съюз, Общият работнически синдикален съюз 
(създаден с личното участие на Благоев!) и кооперацията на БКП „Освобож- 
дение”, имотите им са конфискувани. Народният дом е превърнат в Дирек- 
ция на обществената безопасност, всички леви издания са забранени, вилнее 
убийствена цензура. (Прочее, тогава в БКП членуват 7000 души, а тиражът на 
„Работнически вестник” е 40 000!) 

Кооперация „Освобождение” има 31 филиала, 175 магазина, 84 тър- 
говски агенции, 400 книжарници и 80 000 работници. По едно „случайно” 
съвпадение годишната печалба на кооперацията е 120 млн. лв. - колкото 
е годишната издръжка на Междусъюзническата комисия и на цялата орда 
„репаратори”. 

Ако днес попитате „Сооде” какво е „Дунавия”, „Соофе” ще ви отговори - 
„вид сирене”. И няма да научите, че „Дунавия” е фирмата на БКП за корабопла- 
ване и търговия, че притежава кораби, че с тези кораби са доставени хиляди 
тонове храна за гладуващите в Поволжието, „бели” и „червени” - без разлика, 
че цялата тази операция през 1921 г. е организирана от БКП и е ръководена 
от Ана Маймункова. Но хората не трябва да знаят това, защото познанието 
накърнява „евро-атлантическите ценности”... 

Но най-върлите врагове на нашите храбри евро-атлантици са левите идеи 
и антифашизмът. Затова 9 юни е „славна дата”, 9 септември - „черен ден”, а 
„най-черен” е9 май... 

Хоноруваните подлеци четвърт век ни разправят, че в България няма 
антифашизъм въобще-изобщо, понеже в България нямало фашизъм, щото 
като няма фашизъм, няма и антифашисти, ерго - антифашистите са някак- 
ви наивни, заблудени интелектуалци, подмамени от коварните комуняги 
(това - като смекчаващо вината обстоятелство), но преди всичко са си прос- 
то престъпни типове, едни рушители на реда и тишината, които заслуже- 
но, справедливо и в името на демокрацията трябва да бъдат разстреляни, 
избесени, посечени, обезглавени, изгорени живи, трябва да бъдат осъдени, 

отречени и обречени на забвение, трябва да бъдат захвърлени по овразите, 
трънаците и канавките на историята... 

А убийците на Гео Милев, Йосиф Хербст, Сергей Румянцев, Христо Ясе- 
нов, Никола Вапцаров са канонизирани за светци, обявени за невинни „жерт- 
ви на комунизма”... 

И тази политика продължава 25 години. Политика, която има една цел - 
разбългаряване на българите и раздържавяване на държавата. 

И накрая да се върнем при началото. Ако искаме да намерим отговор на 
въпроса „Що е социализъм”, трябва да го потърсим в светлината на онзи огън, 
огрял високите букове на Бузлуджа... 

ГОСПОДАРИТЕ НА АМНЕЗИЯТА 


Александър Симов 


зе за умишлено насилие върху българската история е, 
че един студент по история днес може да завърши обра- 
зование, без изобщо някой да му каже кой е Димитър Бла- 
гоев или поне да му преподаде какво е направил за Бълга- 
рия Дядото. Когато една държава не ев състояние да напише 
учебник по история без черни дупки в него, значи тя не само 
4 не е наясно със себе си, но още дълго няма да има предста- 
а 11 ва коя е. 

Господарите на амнезията, заличителите на минало, психодясното, както оби- 
чам да го наричам аз, обаче напоследък започнаха да се сещат за Димитър Благоев 
и да се опитват да го четат както дяволът Евангелието или поне както член на ДСБ 
биографията на Вапцаров. 

Знайни и незнайни десни публицисти, шамани, грантаджии, люспи, алко- 
холни борци с червените боклуци, кръчмарски антипутинисти и слюноотделя- 
щи истерици започнаха да паразитират върху Благоев и да вадят произволно 
цитати от него, за да доказват какъв русофоб бил Дядото. 

Което категорично не е вярно. 

Съвсем естествено е създателят на българската, а и на руската социал- 
демокрация до дъното на сърцето си да ненавижда имперската политика на 
Русия, но да го вписваш с късна дата към русофобите е израз на върховна не- 
чистоплътност. Заради това аз искам да поговоря малко за тази „русофобия”, 
защото Благоев е изключително мощен теоретик и с разсъжденията си за ели- 
тите и русофилията не търси някакво банално междудържавно противопоста- 
вяне и насъскване, а описва начин, по който един народ може да бъде държан в 
политическо подчинение и обществено послушание. 

Нека да не бъда голословен. Разсъжденията си ще подплатя с цитати от вели- 
колепната книга „Принос към историята на социализма в България” - невероятен 
исторически анализ на България от Освобождението до първите години на ХХ век. 
Между другото, ако човек потърси този труд в книжарниците, няма как да го наме- 
ри. Аз го открих случайно в едно кашонче с преоценени книги и си го взех само за 
2 лева, което считам за една от най-добрите инвестиции в своя живот. 

Тази книга днес би дошла като манна небесна на професионални русофоби 
като Иво Инджев, ако те си правеха труда да четат нещо друго освен инструк- 

циите как да спечелят пари от фондация „Америка за България”. Нека да повто- 
ря: създателят на социалистическото движение у нас е изключителен против- 
ник на руската имперска политика. Едва ли преди него друг, а и след него, е бил 
такъв интелектуален враг на този вид деспотизъм, който Благоев ненавижда с 
цялото си сърце. 

В пика на протестърската вълна някакви хора се опитаха да вадят цитати 
от Благоев, но понеже четенето му изисква интелектуално усилие и нещо пове- 
че от това да потърсиш в „Гугъл” дали някой е качил подходящи цитати, никой 
не успя да стигне отвъд няколкото изречения, които незнаен блогър бе качил в 
мрежата. А Благоев може да бъде източник за вдъхновение на няколко поколе- 
ния русофоби. Според Дядото русофилството у нас е умишлено подклаждано, а 
руската дипломация с години е внушавала, че България не може да се освободи 
самичка. Благоев смята, че усещането, че Русия е „освободителка и покровител- 
ка на християните” е изключително лъжливо и че се е използвало, за да бъдат 
водени хората за носа. Човек трябва да отвори тази книга на произволна стра- 
ница и ще намери великолепни цитати по тази тема. 

И нещо повече - Благоев е прав. Обаче той е класа като мислител, защото 
е разкрил не само конкретното явление, аи механизма, с който могат да бъдат 
поробени повторно умовете на хората. Неговият гняв към русофилството след 
Освобождението се дължи не на факта, че то е любов към друга държава или 
че няма исторически корени в душата на народа, а че управляващата класа го 
използва като инструмент за подчинение. Това преклонение пред освободителя 
става начин за прикриване на нечисти интереси - и на местните, а и на чужде- 
странните елити, в случая - елитите на Русия. 

Елитите коленичат пред най-мощната сила тогава и престават да го пра- 
вят, когато виждат, че по целия континент има разместване на политическите 
пластове. „Русофилското суеверие на масата се явява в ръцете на буржоазните 
партии и котерии инструментът, с който те си служат, за да изгръгнат нейната 
поддръжка в борбите си и неусетно да я събличат”, яростно пише Дядото. 

Но Благоев наистина е описал механизъм, а не само конкретен проблем. 
Защото, ако си направите труда да замените в неговите изречения думата „Ру- 
сия” с думата „САЩ, текстът му ще стане болезнено актуален. Заменете „ру- 
софилия” с фразата „евро-атлантически ценности” и ще видите как текстът се 
изпълва с кипящ живот и демонстрира своята съвременна мощ. 

Елитите използват покровителя като свой инструмент за осъществяване- 
то на власт. Това е механизмът, който държи България постоянно в орбитите на 
чужди зависимости, представяни едва ли не като единствен исторически, дори 
цивилизационен избор. Между другото - предосвобожденските политически 
разговори са съдържали подобни интонации за Русия. 

Сега интелектуалната мода е сляпо да вярваме в трансформиращата сила 
на Запада, въпреки доказателствата, че той е не по-малко тираничен от ста- 
роруския деспотизъм. То заради това „русофобските” цитати на Благоев и 
досега не могат да си пробият път към иначе безкрайно жадната за такива 
неща идеологическа клика, която само чака от небето да й падне нещо подоб- 
но. Дядото схваща процеса, който може да бъде натоварен с различни имена, 

но си остава отвратително един и същ в осъществяването на своята гадост. 
Той ненавижда този процес, защото едно позитивно чувство може да бъде из- 
ползвано като прикритие за насаждането на онези икономически механизми, 
които след това трайно закотвиха България като една от най-бедните страни 
в Европа изобщо. 

Това е една от най-важните характеристики на левицата, за която днес 
никой не говори - тя е разобличител на властовите механизми, които произ- 
веждат безкрайно потисничество. Благоев изразява този стремеж по-поетич- 
но от мен - „наш дълг е да смъкваме маските на тартюфите, византийците и 
лъжците”. 

Заради това смятам, че една лява формация никога не бива да попада 
в капана на това да се вписва в някаква система или политическо статукво. 
Левицата дава алтернатива не само на конкретно управление, а на целия свят. 
Нейната мисия не е само в законодателните промени или в парламентарните 
битки, а в разкъсването на онези невидими нишки, които поробват ума и го 
карат да не мисли, да не се бунтува и да се примирява със състоянието на 
планетата. 

Заради това нека да не се заблуждаваме - БСП отново е изправена пред 
всички въпроси, които са вълнували Благоев и са мотивирали неговите по- 
литически действия. БСП няколко пъти беше изправена и пред опасността 
завинаги да потъне в блатото на някакъв аморфен социаллиберализъм и за- 
ради това винаги трябва да си даваме сметка, че онова, което медиите наре- 
коха ляв завой, а други се опитаха да го отрекат моментално, беше не опит за 
някаква аномалия, а за връщането на БСП в нейното естествено състояние 
на лява партия, в която да има дори и малко антисистемност. Защото леви- 
ца, която не е срещу системата и не е радикална, трябва да се попита дали е 
левица изобщо. 

Но позволете ми и едно леко заяждане, защото човек става истински само 
като погледне с гняв назад. Опитите за изкривяване на написаното от Благоев 
не идват само отдясно. Трябва да дадем дължимото и на левите вдъхновители 
на това извращение. 

Само преди 10 години в Благоевград един друг човек коментира делото на 
Благоев. Става дума за Георги Първанов, тогава президент на страната. Случай- 
но попаднах на словото му. Не ме разбирайте погрешно - през 2006 г. може би 
нямаше да бъда в състояние да формулирам тази критика и щях да съм от ръ- 
копляскащите. Но за 10 години човек може да преоцени миналото и езадължен 
да се отърси от грешките. 

В речта си през 2006 г. Първанов особено остро набляга на това, че не бива 
цялата дейност на тогавашната българска социалдемокрация да се поставя 
единствено под знаменателя на радикалната съпротива срещу тогавашните уп- 
равляващи режими. Първанов много държи да отбележи нещо, което нарича 
„конструктивната дейност на Благоев и останалите ръководители на лявото”. 
Днес този опит за изнасилване на историята буди повече смях, ОтКОЛКОТО ГНЯВ. 
Първанов вдига огледало пред себе си и описва собствената си дейност, само 
замества фамилията си с фамилията Благоев. Нарцисизмът е проклятието на 

политическата класа. Но понеже му е трудно да съвмести себе си и Благоев, 
Първанов решава да нарита Дядото и твърди, че той (Благоев) имал „догматич- 
но отношение към марксистката теория”. 

В света на георгипървановщината това да си последователен е вид догма- 
тизъм. Колко по-разкрепостено е да кажеш, че няма ляво и дясно, а общество- 
то съществува във вид на някаква политическа каша, безпартиен планктон, 
който се носи по повърхността на океана, докато гъвкавите, безгръбначните и 
безпринципните определят посоката, защото са „експерти”. Но ето през какво 
трябваше да минем, за да можем днес в този разтревожен, буреносен и гневен 
свят отново да поставяме големите въпроси и да се вълнуваме по нов начин от 
техните отговори. 

Не съм сигурен дали историята ще запомни широкия недогматик Първа- 
нов. Но виж догматичният Благоев е извоювал своето място в нея. 

Защото всяко поколение, което се сблъска със социалната несправедли- 
вост, с бедността, с мизерията, със задушаващата клопка на елитите, с умишле- 
ния хаос в света, рано или късно ще се връща при Димитър Благоев и по своя 
си начин ще пренася неговите послания в бъдещето. И ще търси през него своя 
начин да бъде наистина свободно. 

НАПРЕД КЪМ БЛАГОЕВ 


Юрий Асланов 


(ра по традиция, както всяка година, рождена- 
та дата на Димитър Благоев-Дядото - вдъхновител и 
учредител на организираното социалистическо движение 
в България. Тук, пред дома, в който е живял и творил до 
своята кончина. 

Благоев е личност, за която не е лесно да се говори из- 
черпателно. Мащабът на неговия живот, на неговото идейно 
и теоретично наследство в крайна сметка надхвърля възмож- 
ностите на когото и да е от нас да го опише цялостно. Благоев е личност отвъд 
границите на нашите разбирания за това, че един човешки живот, едно човеш- 
ко проникновение може да вдъхнови и да зареди с енергия няколко поколения 
дейци, цяла епоха. 

Епохата на социалистическия идеал, или, както е прието да се изразяваме 
понастоящем, на лявата идея. Епоха, чието начало е в края на ХГХ век и чийто 
край е невъзможно да се загуби в неопределеното бъдеще. Макар днес на мнози- 
на да им се привижда или да им се иска в този ден и на това място да прочетем 
една заупокойна молитва за несбъднатото дело и провалената мечта на нашия 
гениален мислител и да си идем по живо, по здраво. 

Личността на Благоев е и отвъд границите на нашето Отечество. Затова идо 
ден-днешен ще чуете думи на уважение по негов адрес, следи от неговото теоретич- 
но и организационно наследство и в Русия, и в Гърция, и в Сърбия, и в Словакия, 
и в Моравия, както и на други места, та чак до Латинска Америка. Той е един от 
първите марксистки философи, уплътнил идеята за социализма с конкретна ви- 
зия за бъдещето и с убеждение, че социализмът няма да преживее дните си като 
красива приказка, а ще надживее времето си като реална и осъществима цел на 
общественото развитие. 

Идвали са, изчезвали са империи, партии и цели светове, но идеите на со- 
циализма за социално равенство и справедливост следват своя неуморен ход в 
битката за сърцата и умовете на предишните, настоящите и следващите човешки 
генерации. 

Помолен да опише с малко думи какво според него е социализмът, Благоев 
на едно място пише: „Социализмът - това е мир, това е чиста и свята република, 
това е равенство между хората, това е любов и признателност към Русия. Но не 





24 ПОНЕДЕЛНИК “| бр.3/4 -год. ХХ 


160години от РождениеТО НА димитър БЛАГОЕВ 


бързайте да заключите, че ако англичанин, французин, германец или поляк ви 
отговори друго, той или не е социалист, или е по-малко социалист от мене. Капи- 
тализмът има само една идея и тя е навсякъде по света - алчност и грабителство. 
Социализмът е силен като идея със своето универсално виждане за справедли- 
востта, но той блести в умовете на човеците със своята местна оригиналност и 
национална идентичност,” 

„Що е социализъм и има ли той почва у нас?” е първото цялостно марксист- 
ко съчинение в България, написано е от Благоев в края на същата година, в коя- 
то той учредява партията, за чието наследство претендираме днес и ние. Може 
би тази наша претенция щеше да е по-убедителна и по-уместна, ако повечето 
от нас бяха си направили труда да прочетат поне веднъж творението Благоево. 
Тази малка книжица е изиграла и е продължила дълго време да играе съществена 
роля при оформянето на възгледите на няколко поколения мислители - не само 
български. 

Малко известен факт, дълго време прикриван по различни причини от 
пропагандата, е, че трудът „Що е социализъм и има ли той почва у нас?” си 
навлича критиката на именити съвременници на Благоев, един от които е не 
кой да е, а самият основател на съветската държава Владимир Улянов-Ленин. 
В противовес на Благоевото „Нашите творителни възможности първом трябва 
да доведат до спонтанна съпротива, до стихийни социалистически дружества, 
до национални синдикати, до силни кооперации, които, провокирани от живия 
живот, да дозреят за разбирането, че ежедневната икономическа борба ще се 
превърне в съзнателна политическа борба, и чак тогава партията ще може вече 
уверено и целенасочено да излезе на политическата сцена” Ленин пише, че пър- 
вият и най-непосредствен въпрос за партията е въпросът за властта и след това 
за всичко останало. Възглед, на който Благоев, като последователен марксист, 
се противопоставя до края на дните си. Възглед, който го определя не само като 
социалист, но и като убеден демократ, отхвърлящ насилието като инструмент 
за постигане на политическите цели. Възглед, който често се е срещал и с нераз- 
бирането на част от неговите съмишленици. 

„Що е социализъм и има ли той почва у нас?” за мнозина наши съвремен- 
ници звучи като реторичен въпрос, чийто отговор е елементарен в зависимост 
от това кой какъв знак поставя върху думата „социализъм, положителен или 
отрицателен. Независимо от знака обаче, за милиони българи социализмът не е 
измислица, а преживяна действителност. Както и колкото да се изопачава това в 
наши дни. Редно е да прочетем и да вникнем още веднъж в разбирането на Благо- 
ев за крайната цел на социалистическото движение. А тя според Бузлуджанската 
програма на учредената от него партия е установяване на обществено устрой- 
ство, в което: 

« Да настъпи преобръщане на средствата за производство - земята, руд- 
ниците, мините, машините, средствата за съобщения - в обществена собственост, 
а присвояването на богатствата от частно в обществено, възможно за всички и за 
всекиго поотделно. 

« Да има 8-часов работен ден. 

« Да се забрани детският труд. 

« Да се установи равно заплащане на труда на мъжете и жените. 

« Да се въведе всеобщо и честно избирателно право. 

« Да има общодостъпно и платено от държавните данъци задължително на- 
чално образование и всеобща медицинска грижа и помощ. 

« Да се развие държавна подкрепа за кооперациите и другите форми на о0б- 
ществено сдружаване и общественополезен труд. 

На голяма част от нас всичко това по никакъв начин не ни звучи като из- 
мислица и е потвърждение за уникалния път, предначертан от Благоев и следван 
от българските социалистически дейци, дори и в периоди на гонения, репресии 
и свидни жертви. Но и в периоди на огромно съзидание и национален възход. За 
други не е така. 

Истината е, че българите имаха завършена социална държава, която оби- 
чахме и от която се отказахме. За да построим държава, която всички намразиха. 

Ако трябва днес да говорим за отговорност и даже за вина, тя е, че забравих- 
ме за Благоев и особено през последните години загубихме верния път, позво- 
лявайки да вземе връх едно разбиране за борбата за социализъм, тъждествено 
и изчерпващо се с идеята за властта и нищо друго. Заради което престанахме да 
ценим нашето оставено в наследство теоретично богатство, нашия практически 
опит, нашия Благоев. 

Благоев ни завеща българския път на социализма в негова специфика и на- 
ционална битност. Това според него е желаното и възможното за нашите условия. 
Той ни завеща и друго обаче, а именно да пазим своята битност и специфика от 
всякакви опити за подражание. Днес социализмът е обществена практика в раз- 
лични части по света. От Норвегия до Китай. За зла участ - не и у нас. На едни 
места смятат, че ключовият въпрос е въпросът за властта, на други - за собстве- 
ността, на трети - за разпределението на богатството. Благоев ни учи да не пра- 
вим това, което днес се прави най-често в България: щом някой види някъде по 
света да се подковава нещо, тутакси да вдига крак и тук, в България. Благоев ни 
описа собствен български път на социализма, от който, трябва да признаем, ние 
се отклонихме и вече като че ли не желаем да го следваме. 

Тук ще приведа дословно нещо, което не е написано от Благоев, а от един от 
неговите най-близки съмишленици и последователи - Георги Кирков-Майстора, 
с когото нашата организация се родее по традиционни и разбираеми основания. 
Няма да осъвременявам написаното в началото на миналия век, защото то, не- 
зависимо от забравения отдавна словоред, като че ли е писано за днешния ден. 

„Гладът е голям и жесток учител! Той учи и на разум, и на порок! Но вие сте 
още в началото на страшното откритие, защото, колкото по-нататък, толкова и 
по-ясно ще ви става над каква бездънна пропаст от лишения и сиромашия сте 
надвесени и какво безбрежно море от скърби и сълзи ви предстои да преплувате, 
за да излезете най-сетне на спасителния бряг. Помислете си, от двайсет и пет го- 
дини насам вие знаехте само да тичате подир богаташките партии, да им правите 
калабалък, та по-голям да им бъде шенликът. Тия партии падаха и ставаха, но 
вие вървяхте подиря им! Тия партии продаваха чергите ви, поясите от кръста 
ви - ивие все пак вървяхте подиря им! Тия партии ви трупаха с данъци, праха ви 
с волски жили и пръскаха за дунанми, зяфети и разходки вашия кървав пот - и 

вие все пак тичахте подиря им. Тичахте с „ура” и запенени уста, с пълни очи и 
празни стомаси! 

Идеалите на българския социализъм не могат да бъдат нито гладка фраза, 
нито неокастрена сопа. Нашата борба не е друго нищо, освен борба с българ- 
ските нови либерали във формата на канибалщината и варварщината по нашите 
земи. С каква вътрешна тревога се вслушвам аз в тяхното благозвучно мляскане; 
с какво трепетно любопитство се вгледвам в тяхното картинно свещенодействие, 
когато, нарязали бюджета на България на тънки филии, машинално го изпращат 
в безкрайните предели на стомасите си! Може ли, питам аз, един социалист, един 
русофил, един демократ, като мен, да спи спокойно, като вижда това! Животът на 
България прилича на погребален пир. 

Либералите катастрофираха държавата, да си ходят. „Дето стъпи либерал, 
или трева не никне, или остава само белег от копито,” 

Ако тези остри и грапаво звучащи слова ни връщат в началото на миналия 
век, нека и ние да се върнем към Благоев. Нека да осмислим, да преосмислим, 
да оценим и преоценим неговото идейно и теоретично наследство, за да го пре- 
сътворим в модерната му версия, да го преведем на езика на новите поколения, 
да го съотнесем към новите класи и новия характер на труда и обществените 
отношения. 

Но неза да го поддържаме като някакъв исторически ритуал, а да го превър- 
нем от минало в разговор за бъдещето. Най-вече за бъдещето на България, която 
пред очите ни се разпада, изчезва, а ние стоим тук и, затънали до гуша в нашите 
дребни ежби, бягаме и се крием от мощно, от трагично поставената ни историче- 
ска задача да организираме и проведем народоспасителната политика. 

Причината за това, че днес не се оглеждаме в одобрителния поглед на на- 
рода, не е, че сме социалисти. Причината е, че забравихме, че сме социалисти. 
Забравихме, че социалистическият идеал е принцип, който налага преди всичко 
честност и почтеност, безусловна вярност и преданост, безкористност в името на 
народното добруване, а не на нашето партийно битие. 

Да си спомним за Благоев в дни, в които всички разговори за политика 
започват и завършват с пари, публични назначения и места в изборните листи, 
е усилие, което като партия можем и сме длъжни да направим. За да съумеем, 
докато не е късно, от пепелищата на нашия днешен позор, на нашия срам да 
заредим с оставеното ни от Благоев наследство следващото поколение, което 
да продължи живота и да пренесе в бъдещето непреходната енергия на социа- 
листическия идеал. 

МЕЖДУ ЗАПАДНОЕВРОПЕЙСКИЯ 
И ИЗТОЧНОЕВРОПЕЙСКИЯ МАРКСИЗЪМ 

> да очертая някои особености в разликите в ре- 
цепцията на Хегел в Западна и в Източна Евро- 
па, ще се придържам към определянето на три основ- 
ни поколения марксистки теоретици преди Втората 
световна война, което Пери Андерсън прави в книга- 
та си „Размишления върху западния марксизъм”. То 
много ясно показва както общи теоретически пред- 
поставки в рамките на школите, така и някои истори- 
чески и географски особености, които са определящи 
за разделението на източния и западния марксизъм. 

Първото основно послание на марксистки теоре- 
тици според Андерсън се развива в периода след раз- 
падането на Парижката комуна, след англо-бурската 
и испано-американската война и последвалата ги ру- 
ско-японска война. То обхваща автори като Лабриола, 
Меринг, Кауцки, Плеханов. Интересите им са фокуси- 
рани преди всичко върху различни философски стра- 
ни от възгледите на Маркс". 

Второто поколение се развива през първите 15 
години на двайсетия век. То включва представители 
като Ленин, Роза Люксембург, Троцки, Бухарин, Бауер 
и др. Всеки от тях е не просто активен участник в по- 
литическия живот, но и създател и лидер на някоя от 
основните комунистически партии в страната, в която 
действа. Те се развиват в Централна и в Източна Ев- 
ропа, а основните им трудове изследват капиталисти- 
ческия начин на производство, възникващите нови 
икономически реалности, развиващата се до импе- 
риализъм монополизация. Основните им теоретични 
усилия са посветени не толкова на развитието на фи- 
лософски аспекти от трудовете на Маркс, а на разви- 
тието и адаптирането на икономическата критика на 
капитализма. Общата тенденция за ориентация към 

анализ на икономическата ситуация е придружена с различни особени интерпре- 
тации на политическата теория, практика и тактика. Например Ленин в „Какво 
да се прави?” развива теория за внасяне на класовото съзнание, Роза Люксембург 
разчита на спонтанността на работническите класи, а Бауер - на икономическия 
детерминизъм.. 

В рамките на третото поколение се очертава разривът между източния и 
западния марксизъм. В периода непосредствено преди Втората световна война 
това поколение се развива в Германия и е свързано с Франкфуртската школа, 
където за първи път се наблюдава институционално обвързване на марксизма 
с Франкфуртския университет. Това създава благоприятни предпоставки за 
структурно отделяне на теорията от практиката. След Втората световна вой- 
на комунистическата партия в Западна Германия е ликвидирана и тенденцията 
за обвързване на теорията с академичните научни кръгове се засилва. От друга 
страна, много от силните комунистически партии започват да се придържат към 
доктрината на Жданов за коминформбюрата, което води до бюрократизация на 
тези партии и до изолиране на много значими теоретици. Това се случва най-вече 
във Франция: а Италианската комунистическа партия проявява силен стремеж 
към еманципиране от СССР съвсем непосредствено след края на войната”. 

Развитието на трите поколения, описани от Андерсън, много ясно показва, 
че марксистката социална теория има по-големи практически успехи, когато в 
нея доминира икономическата проблематика. Когато обаче теорията се фокусира 
предимно върху философски въпроси, марксизмът започва да се фрагментира 
в различни направления, в теории, които се занимават с различни елементи от 
културната и политическата надстройка на западноевропейските държави. 

Подобно разбиране, макар и на този етап все още твърде опростено, ясно 
прокарва границата между „догматичния” (източноевропейски) и „критическия” 
(западноевропейски) марксизъм. Фактът, че революцията успява да се удържи 
единствено в Русия, както и някои от водещите идеи във Втория интернацио- 
нал подсилват схващането, че представителите на второто поколение маркси- 
сти имат подчертана визия за марксизма като икономически детерминизъм или 
диалектичен позитивизъм. Така докато след Втората световна война западният 
марксизъм се връща в лоното на философските рефлексии, в Източна Европа 
мисленето през икономическата необходимост започва да се трансформира като 
мислене през закономерностите на историческото развитие, чието правилно раз- 
биране е привилегия на политическия авангард. 

Тенденциите в рамките на трите поколения имат по-дълбока връзка. Съ- 
ществуват философски предпоставки, заложени още във възгледите на различни 
автори от първото поколение, които преминават във второто. За да бъдат разбра- 
ни обаче, трябва да се извърши нетрадиционен за тази област от историята на 
философията теоретичен обрат. Вместо от Хегел към Маркс трябва да се направи 
съществена крачка назад - от марксистките школи след Маркс към тяхната ре- 
цепция на Хегеловата философия, за да се конструират по този начин по-стабил- 
ни теоретични основи, от които да се надгражда проблемът за рецепцията на 
Хегел при Лукач. 

Основания за разликите между източната и западната 
рецепция на Хегел 


Проблемът за ранната рецепция на Хегел в европейската марксистка тео- 
рия е разработен от Ръсел Якоби в изследването му „Диалектика на победата” 
(Птайесйс о Пейга!). Якоби се противопоставя на основния извод на Андерсън 
за отношението между икономическата и философската страна в развитието на 
Марксовото учение след Маркс. Той казва, че „преобладаването на философски 
трудове не бележи отстъпление, а напредък в преразглеждането на марксизма” 
и че „митът за героичен марксизъм, хармонизиращ философията, икономиката, 
естествените науки и практиката, затруднява крехките усилия да се преосмисли 
марксизмът”". 

Якоби има безспорния и много сериозен принос да покаже колко голя- 
мо значение има въпросът за рецепцията на Хегеловата философия в един от 
най-дълбоките и изтънчени аспекти на идеологическото разделение между Из- 
точна и Западна Европа. Той развива тезата, че зад политическите различия меж- 
ду източноевропейския и западноевропейския марксизъм през двайсетия век се 
крият някои философски различия, очертаващи се още през деветнайсетия век. 

„Политическият антагонизъм между западния и източния марксизъм е бил 
перманентно поддържан и периодично възпламеняван с нова сила от философ- 
ски антагонизми. Тези философски антагонизми са се заплели още през девет- 
найсетия век. Рецепцията на Хегел в Западна Европа и в Русия е антиципирала 
и пораждала политически различия. Природата, науката, субективността, съзна- 
телността и диалектиката, интерпретирани по разклоняващи се начини, са ста- 
нали концептуални рамки за взаимнопротиворечиви политически практики. И 
според мен рецепцията на Енгелс, както и на Хегел е била ако не причина, то поне 
индекс за разделянето на западния от съветския марксизъм. Въпреки че напосле- 
дък се твърди, че критиките срещу Енгелс тръгват от Лукач, те всъщност водят 
началото си от началото на века с по-ранните западни марксисти: ” 

В книгата на Якоби има два ключови момента, които очертават разделянето 
на източноевропейския от западноевропейския марксизъм в чисто философски 
план. Според него: а) в Русия ив Италия има предмарксистки хегелиански школи, 
които определят марксистката рецепция на Хегеловата философия през ХХ век; 
6) автентичната Марксова рецепция на Хегел преминава в западноевропейския 
марксизъм, докато всички форми на източноевропейския марксизъм могат да се 
разглеждат като някакви теоретични вариации върху най-догматичните страни 
от възгледите на Енгелс. Якоби фиксира две концептуални ядра, около които се 
фокусират теоретичните рефлексии на западноевропейския и източноевропей- 
ския марксизъм. Според него доколкото източноевропейският марксизъм инте- 
грира Хегеловата диалектика през „Науката логика”, то за тази версия на марк- 
сизма „обективността е лозунг и опиум”. „Обаче компулсивната обективност на 
ортодоксалния марксизъм е повече компулсивна, отколкото обективна; тя избяг- 
ва субективното сякаш е заплаха” 

След като очертая малко по-детайлно тези два момента от тезите на Якоби, 
в настоящата точка ще разгледам руската рецепция на Хегел във връзка с някои 

основни идеи на Лукач и ще въведа някои проблеми от немската неомарксистка 
традиция с оглед на две основни цели. 

С това, първо, искам да покажа, че проблемът за рецепцията на Хегел е клю- 
чов в цялата неомарксистка традиция и че подход като този на Якоби дава вярна 
представа за причините за някои теоретически разминавания между източноев- 
ропейския и западноевропейския марксизъм. И, второ, искам да се възползвам 
от един много важен момент - обособяването на двете линии, по които се осъ- 
ществява рецепцията на Хегеловата философия в източния ив западния маркси- 
зъм, е добра основа за очертаване на своеобразното място, което Лукач заема в 
марксистката традиция като цяло. 

Както споменах, според Якоби могат да се фиксират две основни линии в 
рецепцията на Хегел: а) „историческа” (характерна за Западна Европа), която се 
движи през идеите за историчност, субективност и съзнание и в нея основопола- 
гащо е учението на Хегел от „Феноменология на духа” иб) „научна” (характерна 
за Съветския съюз), която се основава на разбирането за „тоталната система на 
законите на развитието и формалността на диалектиката” и се развива през иде- 
ите на Хегел от „Науката логика”. Разграничавайки тези две школи, Якоби се 
фокусира върху рецепцията на Хегел в Русия ив Западна Европа. Вниманието му 
е съсредоточено изключително силно върху италианското хегелианство, около 
автори като Лабриола, Кроче и Джентиле, като се акцентира върху появата на 
понятието „критически комунизъм” още при Лабриола (значително по-рано от 
развитието на критическата теория в Германия)". 

Важен момент обаче е, че Якоби не отделя внимание на немското неокхеге- 
лианство. Навярно това се дължи донякъде на факта, че възгледите на младия 
Маркс се конституират в остра полемика с различни представители на старохе- 
гелианското и младохегелианското движение и че възраждането на интереса към 
Хегел в Германия в края на ХГХ век е лишено от марксистки конотации. Тази 
страна от проблема е разработена от Лукач в „Младият Хегел”, но върху това ще 
се спра по-нататък. 

По отношение на руската рецепция Якоби ясно очертава факта, че в Русия 
още през ХТХ век се налага схващане, според което съществува континуум между 
природата и обществото. Има единни закони, които са валидни както в природа- 
та, така ив обществено-историческото развитие. Ядрото на тези разбирания се 
формира още в спора между западняци и русофили, като западняците (в лице- 
то на автори като Иван Кириевски, Белински и др.) се вдъхновяват от идеята за 
„всеобщи, единни категории на разума и развитието, които не определят някаква 
специална или уникална роля на Русия” и виждат единен път в историческото 
развитие на Русия и на Запада, докато славянофилите (Николай Михайловски) 
не виждат никаква възможност да се даде обяснение на своеобразието на руската 
култура в сравнение със западната философия". 

Така в основата на теоретическото разминаване между източноевропейския 
и западноевропейския марксизъм според Якоби стои именно разбирането за от- 
ношението между природата и обществото. „Съветските марксисти, пише той, 
смятат, че всеобщите ригорични закони на диалектиката са валидни и в приро- 
дата; диалектическият материализъм става официален „светоглед” на марксиз- 

ма”?. Към тази своя теза той прилага много анализи на отделни тези и изказва- 
ния на различни представители на западноевропейския и източноевропейския 
марксизъм. 

Разделянето на „историческа” и „научна” рецепция на Хегел се развива от 
Якоби в следващата радикална теза в книгата му - разделянето на Маркс и Енгелс 
между Западна и Източна Европа. „Уповаването на Енгелс, пише Якоби, беле- 
жи ортодоксалния, особено съветския марксизъм; Енгелс легитимира маркси- 
зма като обективна и систематична наука. Основните текстове на Ленин, Сталин, 
Мао се обръщат почти изцяло към Енгелс: 3 Главните аргументи тук са свързани 
с акцентирането върху опитите на Енгелс да развие историко-диалектическия 
материализъм като универсална наука, която може да прилага всеобщите закони 
на диалектиката с еднакъв успех към природата и към общественото развитие. 
Така общественото развитие може да бъде предвиждано и ръководено с точност- 
таи силата на природна закономерност, а развитието на естествените науки при- 
добива известен спекулативен, идеалистически елемент, характерен за неподпра- 
вената, все още „непреобърната надолу с главата” Хегелова диалектика. Якоби 
цитира едно изказване на Сорел, който като инженер определя идеите на Енгелс 
като „неясни”“. Той цитира и известната бележка под линия на Лукач от „Исто- 
рия и класово съзнание”, която гласи: 

„От първостепенно значение е да се разбере, че методът тук е ограничен до 
сферите на историята и обществото. Погрешното разбиране, което произлиза от 
Енгелсовото разбиране за диалектиката, може да се сведе до факта, че Енгелс - 
следвайки Хегеловия погрешен пример - разширява метода, за да го приложи 
също и върху природата. Обаче решаващите детерминанти на диалектиката - 
връзката между субекта и обекта (...) историческите промени и т.н., липсват в 
нашето познание на природата”! 


Източноевропейската рецепция на Хегел 


Понятието, което Якоби използва, за да опише източноевропейския марк- 
сизъм - „диалектичен позитивизъм”, има един ключов смисъл. Както е добре из- 
вестно, класиците на позитивизма, вдъхновени от успехите на естествените нау- 
ки през Х1Х век, се опитват да обяснят обществото като биологичен организъм. 

Така според Конт истинската наука трябва да се откаже от неразрешимите 
въпроси и да се занимава само с такива, които могат да се изяснят чрез методите 
на наблюдението, експеримента и така нататък. 

Спенсър например вижда зависимост на социологията от биологията и 
твърди, че може да обясни произхода на настоящето, като използва законите на 
природата и описва обществото като организъм, който расте прогресивно. Но 
Спенсър разбира прогреса като закономерно движение от еднородност към раз- 
нородност, което отхвърля революцията като част или движеща сила на прогре- 
са. Според този автор революцията е „разрушение на еднородността”, противо- 
естествено нарушение на закона. 

Конт описва три стадия на историческото развитие. Третият, в който въз- 
никва позитивизмът, е последният стадий, с който историческото развитие при- 

ключва. А Спенсър вижда прогреса само като усложняване на структурата на 
обществения организъм. Така обществото, като по-сложна и диференцирана 
структура, е овладяно от закони, които допускат само затворено вътрешно раз- 
витие, което не предполага разгръщането му в открит исторически хоризонт. 
Т.е. все по-сложна и диференцирана система на разделение на труда, пред която 
все повече изчезва всякаква възможност за историческа трансформация. 

Тези закони само интегрират, приспособяват хората към обществения орга- 
низъм. Те трябва да инкорпорират, да подчиняват съзнанието им, да ги поставят 
в ситуация на изпълнители на някаква особена пасивна функция в общата струк- 
тура на обществото и в нейната самозатворена цикличност, а не да бъдат негови 
съзнателни творци, които целесъобразно променят обективната структура на 
обществото в хоризонта на неговата историчност. Имайки предвид това пози- 
тивистко разбиране за законите и тяхната функция в обществото, сега искам да 
се спра малко по-подробно върху руската рецепция на Хегел и върху схващането 
на съветския марксизъм като диалектичен позитивизъм. 

Един от пионерите на марксизма като философско учение в Русия, принад- 
лежащ към първото поколение европейски марксисти след Маркс, е Плеханов. 
Според него философията се отличава от теологията по това, че се насочва към 
въпроси, които са обект на науките. Но тя изучава света като цяло, „изследва 
последните основания на познанието и битието и постига всичко реално във 
връзка с тези основания”, докато отделните науки изследват само частите на све- 
та. Така философията въвежда принципа на систематичността, който частните 
науки пасивно приемат. Това е „субстанциалисткият” принцип на философията, 
който стига дотам, че Плеханов започва да въвежда и частни науки - като „фило- 
софия на биологията”. 

Приемствеността между законите на природата и на обществото, както и 
налагането на принципа на закономерността във всички сфери и феномени на 
живота създават два проблема. 

Първият произтича от това, че законите в природата се разглеждат в при- 
чинно-следствена връзка, детерминистично. Негативното му следствие се състои 
в чисто обективен план - предпоставя се опростен модел на икономически де- 
терминизъм, властващ в обществено-историческите отношения. 

Вторият проблем, който вече очертах, е в чисто субективен план - съзна- 
нието трябва да вниква в законите, да се инкорпорира в тях. В този смисъл под- 
чинението на закони има една функция, която е близка до очертаната от Спенсър 
- адаптиране към все по-сложната диференцирана структура на организма. Това 
прави съзнанието по-скоро пасивен съзерцател, отколкото активен агент. Освен 
това праволинейността в мисленето през закони лишава съзнанието на хората 
от възможността за вникване в своеобразията на обществено-историческата си- 
туация, за мислене чрез алтернативи. Това води до ефекта да възниква авангард, 
който внася класовото съзнание. Осмислянето на своеобразието на историческа- 
та ситуация е работа на авангарда, чиито идеи трябва да се приемат от внесеното 
съзнание със силата на природен закон. 

Този момент е описан и от Славой Жижек, който в предговора на „Към ис- 
тория и класово съзнание” отбелязва, че на Петия конгрес на Втория интерна- 

ционал се взема решение за признаването на марксизма като „официален свето- 
глед” на работническата класа. 

Според Жижек преминаването на марксизма от активна теория за транс- 
формация в светогледна, съзерцателна теория ясно разкрива неговото постепен- 
но превръщане от теория, чиято водеща цел е революционната практика да стане 
идеологическа догма и да примирява съзнанието с реалността в рамките на едно 
съзерцателно отношение, дълбоко чуждо на Марксовото учение. 

Маркузе от своя страна пише в книгата си „Съветският марксизъм”: 

„Стратегията на Ленин за революционен авангард преминава към концепция 
за пролетариата, която отива далеч отвъд простото преформулиране на класиче- 
ската марксистка концепция; неговата борба срещу „икономизма” и доктрината 
за спонтанното масово действие, неговата мисъл, че класовото съзнание трябва 
да бъде внесено сред пролетариата „отвън”, антиципира по-късната фактическа 
трансформация на пролетариата от субект в обект на революционния процес”! 

Критиките на Маркузе се отнасят към строго политическата интерпретация 
на идеята на Ленин за авангарда, който да внася класовото съзнание. Единстве- 
ното, което той казва в по-абстрактен теоретичен план, е, че по този начин про- 
летариатът се превръща в обект”. 

Лукач разглежда пролетариата като универсален субект-обект, но той се 
придържа към по-ясна последователност. Работникът е обект, доколкото се от- 
нася съзерцателно към непосредствената обществена реалност. Теорията обаче 
трябва да опосредства неговото разбиране за социалната реалност. Преходът от 
овещненото съзнание към разбирането на тоталността обаче очертава разликата 
между това съзнанието да се отнася без опосредстваща теория към реалността 
и това съзнанието да е опосредствано от теоретическо разбиране на обществе- 
ната реалност. Това е един от моментите, чрез които овещненото съзнание става 
съзнание за тоталността, става класово съзнание. И всъщност е най-простият и 
елементарен ход, чрез който съзнанието преминава от привидната парцелира- 
ност и разпокъсаност, в която строгата инструментална рационалност поставя 
обществените отношения, към разбирането на същностното единство, постиг- 
нато в тоталността на капиталистическите обществени отношения. Най-елемен- 
тарният ход, чрез който обектът става субект, чрез който овещненото съзнание 
за непосредствената реалност се превръща в класово съзнание за тоталността на 
обществено-историческия процес. Погледнато през идеите на Лукач, очевидно 
критиката на Маркузе, че внасянето на теория в съзнанието прави от работника 
обект, е абсурдна. Тъкмо обратното - внасянето на съзнание снема непосредстве- 
ното съществуване на работника като обект, като работна сила и го превръща в 
универсален субект-обект. 

По-сложното и по-същественото тук е, че нито Маркузе, нито Жижек по- 
ставят въпроса дали след като съзнанието е внесено отвън, то започва да се раз- 
вива през подчинение на закони. Има огромна разлика между това съзнанието 
да бъде подчинено на закони и това съзнанието да бъде опосредствано от верен 
теоретически образ на действителността, чрез който самото то да я овладява и 
трансформира, без да изпада в подчинение на закони. Всъщност това е големият 
залог за преодоляването на детерминизма. 

Именно алтернативните политически решения, които са насочени към из- 
менение на обективната икономическа структура, създават модела на един много 
пластичен теоретичен плурализъм, който се въплъщава в практиката. И този мо- 
дел не се нуждае от безкрайно много философски направления и интерпретации, 
за да бъде ефективен. Като казва, че „преобладаването на философски трудове 
не бележи отстъпление, а напредък в преразглеждането на марксизма”, Якоби не 
твърди, че многообразието от философски теории в западния марксизъм пред- 
ставлява само многообразие от модели на критическо съзерцание, които се обе- 
диняват единствено от това, че не могат да бъдат практически ефективни. Затова 
и се разпиляват в парцелираното критикуване на отделни феномени от буржо- 
азната култура. Така, като изоставят темите за динамиката на отношенията меж- 
ду икономическата и политическата сфера в хода на обществено-историческото 
развитие, повечето западни марксисти след Втората световна война предпочитат 
да се отдадат на изследвания на взаимодействието между психологическото съз- 
нание и културата в сферата на непосредствената обществена реалност. 

Тезата на Якоби, че източноевропейският марксизъм се превръща в „диа- 
лектичен позитивизъм” заради рецепцията на Хегел през „Науката логика”, е 
спорна по още един пункт. Проблемът за отношението между свободата и необхо- 
димостта е поставен по изключително сложен и нееднозначен начин. Движение- 
то на категориите в „Логиката” е в една специфична двойственост. Идеята във 
„Феноменология, че човешката история се саморазвива през себеполагането на 
духа в различни форми, има своето отражение в „Логиката”. Но там развитието 
на мисленето минава през саморазвитието на понятието. Хегел казва, че „ш|оня- 
тието е по-скоро истински първото и нещата са онова, което са, чрез дейността 
на вътрешно присъщото тям и откриващото се в тях понятие”. И тъкмо то из- 
гражда свободно и телеологически цялата обективна реалност. Неговата свобод- 
на телеологическа дейност обаче трябва да се схваща роз! асгит от субективното 
човешко съзнание като необходима. Но независимо от това понятието се разгръ- 
ща през принципа на отрицанието, то постоянно изпада в противоречия, кои- 
то трябва да разреши, постоянно трябва да обединява различните моменти от 
своето себеразвитие в единство и т.н. В този смисъл понятието не действа детер- 
министично, макар че индивидуалното човешко съзнание трябва да възприема 
всички моменти от саморазвитието му като необходими. Според мен дори ив 
„Науката логика”, разглеждана от Якоби като твърде обективистично и детерми- 
нистично произведение, ясно могат да бъдат откроени теоретични основания, 
далеч надхвърлящи детерминизма, които да послужат за развитието на по-слож- 
на и по-богата теория от „диалектичния позитивизъм”, мислещ природата и 06- 
ществото като континуум с аналогично действащи закони. 

Става ясно, че съзнанието може да вниква и да овладява реалността, когато 
е опосредствано от концептуалното разбиране на противоречията, когато има 
пред себе си констелации от понятия, които отразяват вярно действителността 
в цялата й противоречивост. И че този начин на опосредстване на съзнанието е 
нещо съвсем различно от подчиняването на съзнанието на закони. Затова е нуж- 
на теория, която изследва категориите, отразяващи социалните феномени вди- 
намиката на историческото развитие на обществото. 

Трябва да се отбележи, че една от острите критики, на които е подложено 
съчинението на Лукач „История и класово съзнание” на петия конгрес на Втория 
интернационал, се изразява в това: след като Лукач критикува „Диалектика на 
природата” на Енгелс, той следователно отхвърля идеята, че законите на диалек- 
тиката произтичат от природата, и поради тази причина е идеалист. Лукач опро- 
вергава критиката на Аврам Деборин в съчинението си „В защита на „История 
и класово съзнание”, като казва, че не отхвърля идеята, че законите на диалекти- 
ката идват от познание на природата. Но че ние трябва да разглеждаме позна- 
нието на природата исторически, че нашето познание се надгражда и променя в 
историята, че самите закони на естествените науки са исторически относителни 
и имат ограничена валидност, която винаги подлежи на ревизия в хода на исто- 
рическото развитие. 

Не трябва да се забравя, че диалектиката в края на краищата е метод, из- 
влечен от самата история, който се открива в принципите на вътрешното й раз- 
витие, които се овъншняват в нови своеобразни форми. И този метод няма как 
да се изведе от познанието на принципи, които създават просто една циклична 
повторяемост, застиваща в абсолют, в съвършен, самозатворен и неподлежащ на 
никакво по-нататъшно развитие организъм. Поради тази причина и самата диа- 
лектика следва да се осмисля не през идеята за закон, а през идеята за метод. 

Този тънък, но много ключов момент, който остава незабелязан от критици- 
те на Лукач, е достатъчно очевиден в „История и класово съзнание”. В „Що е ор- 
тодоксален марксизъм” Лукач още през 1919 г. описва ортодоксалния марксизъм 
именно през идеята за метод. 

Интересен е моментът, че във „Фойербах и краят на немския идеализъм” 
(между прочем едно от най-цитираните съчинения в „История и класово съзна- 
ние”) Енгелс критикува Хегел именно за това, че в името на системата си той се 
отказва от импулса на диалектиката си - метода. 

Дори и Якоби с основание да вижда известен разрив на Лукач с Енгелс, как- 
то и да очертава тенденцията, че в Източна Европа марксизмът се конституира 
през рецепцията на Енгелс, а не толкова на Маркс, си струва да се отбележи, че 
отношението между Лукач и Енгелс е много по-сложно и многопластово. 

Така например проблемът за възможността за единство между теорията и 
практиката много явно и неизменно присъства у Лукач още от „История и кла- 
сово съзнание” до „Към онтология на общественото битие”. В едно свое писмо, 
озаглавено „Рефлексии върху култа към Сталин”, Лукач пише: 

„Ленин разграничаваше много скрупульозно отношението между теория, 
стратегия и тактика и винаги го изучаваше много щателно и взимаше предвид 
всички опосредстващи фактори между тях. ... Сталиновата безскрупулност по 
този въпрос е достигнала до точката на изолиране на теорията, ако това собстве- 
но е необходимо? 

Така търсенето на Лукач е насочено към много динамично единство между 
теория и практика, което в чисто философски план може да се схване като ре- 
флективно единство между съзнателното теоретично овладяване на социалната 
реалност от определена субектна позиция и обективирането на практика по ней- 
ното радикално структурно трансформиране. Както нееднократно отбелязвах 


36 ПОНЕДЕАНИК 0 бр.3/4 -год. ХХ 


Теория 


дотук, цялата линия на критика срещу източноевропейския марксизъм, която 
Якоби прокарва, обаче минава тъкмо през строгото критическо разделяне на су- 
бект и обект, на исторично и природно и т.н., дори и не се докосва до проблема 
какво ще ги обединява. 

Ако вт.нар. от Лукач „Сталинова безскрупулност”, елиминираща теорията 
за сметка на тактиката, разчетем тезата на Якоби за обективистичния детер- 
минизъм в съветския марксизъм, то тезата му е вярна или поне валидна по 
отношение на Сталин и на някои тези на Плеханов. Но със сигурност има дос- 
татъчно основания да бъде отхвърлено екстраполирането на тази теза върху 
цялата съветска философска традиция. 

Проблемите за търсенето на изход от детерминизма на мисленето през 
единни закони на природата и обществото, за единството между субект и 
обект, между теория и практика, са обект на сериозна дискусия и в Съветския 
съюз. Много показателни са разсъжденията на Бухарин в книгата му „Уче- 
нието на Маркс и неговото историческо значение”. Там той излага тезата, че 
„оригиналността на философското творчество на Маркс се изразява в това, 
целесъобразно да започне анализ по въпроса за отношението между субекта 
и обекта, където веднага се вижда, че Маркс е открил съвършено нова епоха в 
историческото развитие на философията”?. Според Бухарин Маркс тръгва от 
предпоставката, че обективната реалност е независима от субекта, но неговият 
анализ на обекта надхвърля просвещенския механистичен, вулгарния (Бюх- 
нер) и антропологическия (Фойербах) материализъм. 

Това, което свързва субекта с обекта, обаче е тъкмо практиката: 

„По този начин при Маркс и историческият, и логическият ри! и5 се явява 
практиката. ... това означава, че дълбоката теория излага теоретическо поло- 
жение, което разкрива основни реални, действителни връзки. Рг?из е практика- 
та - практическото действие, практическото изменение на света... 7?! 

Бухарин пише и още: 

„Движението на понятието, което при Хегел е съставлявало същността на 
историческия процес, при Маркс се е превърнало в идеологически рефлекс на 
историята на реалния човешки живот, диалектиката на мисленето - в рефлекс 
на диалектиката на материалното обществено развитие. Но диалектическите 
форми на движение, обгръщащи в себе си природата, обществото и самото ми- 
слене, са станали при Маркс съставни елементи на тази собствено грандиозна 
философска конструкция: 22 

Трябва да се има предвид, че трудове на Бухарин са превеждани на всички 
западни езици и са били коментирани от много крупни теоретици на Втория и 
Третия интернационал като Кауцки, Грамши и Лукач. 

В някаква степен показах, че разбирането на руската рецепция на Хегел в 
марксизма като обективистичен детерминизъм или диалектичен позитивизъм 
е ограничено и релевантно на някои възгледи на автори като Плеханов и на 
политически фигури като Сталин, но това далеч не изчерпва съветската тра- 
диция. Има много линии, по които Лукач не може да се откъсне от нея и да се 
представи като родоначалник на западния марксизъм, който прокарва демар- 
кационната линия на социалната философия между Съветския съюз и Запада. 

Сега искам да се спра върху някои страни от западния марксизъм, разбиран 
като философия на субекта. 


Западноевропейската рецепция на Хегел 


Искам отново да се върна към Якоби. Както вече казах в началото, той 
развива тезата, че богатството от подходи, което се разгръща в западния марк- 
сизъм след Втората световна война, бележи задълбочаване на философията на 
субекта, което в чисто теоретически план представлява силно предимство на 
западноевропейската традиция. 

Лукач често е сочен за един от родоначалниците на западния марксизъм. 
Колкото и да е спорен този пункт обаче, няма никакво съмнение, че той би мо- 
гъл да се отнася само към областта на социалната философия. 

В политически план много по-голямо значение имат възгледите на Антон 
Панекук и Херман Гортер. В своето „Писмо до другаря Ленин” Херман Гортер 
детайлно излага тезата си, че има специфични исторически и културни усло- 
вия, както и определени психологически нагласи сред работниците в Западна 
Европа, които не позволяват този тип взаимодействие между водач и маса, 
между авангард и пролетарии, който съществува на руска почва. Причините са 
относително малкият брой на работниците в сравнение със селяните в много 
западни страни, относително либералната политическа система (за разлика от 
Русия), даваща известни права и свободи на работниците, която освен това е 
резултат от многовековни революционни борби и се преживява от пролета- 
риата като задоволителен напредък, и т.н. Главното следствие според Гортер 
се изразява във факта, че работниците в Западна Европа трябва да се отърсят 
от исторически унаследени ментални нагласи, но същевременно трябва да се 
предпазват и еманципират от новите форми на контрол, възникващи от прила- 
гането на руската тактика в Западна Европа. В този смисъл Гортер пише: 

„Проблемът за тактиката е в това, как да се премахне традиционното бур- 
жоазно мислене в пролетарската маса, което парализира нейната сила; всич- 
ко, което подсилва традиционната нагласа, е лошо. Най-упоритата, най-ста- 
билна част на това мислене е неговата несамостоятелност спрямо лидерите, 
на които те оставят решаването на общите въпроси, ръководенето на своите 
класови дела,23 

Премахването на традиционното буржоазно мислене, критиката на раз- 
лични елементи от настройката на буржоазната култура стават лайтмотив 
на целия западен марксизъм след Втората световна война, което отбелязва 
и Пери Андерсън. Така политическата несъвместимост между подходите на 
Изток и на Запад, която Гортер описва и която според него се дължи на исто- 
рически, културни и психологически различия между западноевропейския и 
руския пролетариат, постепенно се разширява и достига до теоретическо раз- 
минаване. Характерен за това разминаване е именно моментът, че на Запад 
доминиращи стават въпросите за критика на културата, мобилизирането на 
подходи от психоанализата и изоставянето на идеята за обективно историче- 
ско развитие. 

Тук обаче искам да разгледам съвсем накратко мястото на Лукач и Хегел в 
западния марксизъм. 

В някаква степен вече стана ясно, че тезата на Якоби, че в основата на тео- 
ретическите различия между източния и западния марксизъм стои разлика в ре- 
цепциите на Хегел, е вярна, но изводите от нея са погрешни и предстои в по-го- 
ляма степен да се защитава схващането, че Лукач не може да попадне в схемата 
на разделение субективен-обективен Хегел. Неуспешен опит, макар и в по-вярна 
посока, отколкото Якоби - в търсенето на единство между субекта и обекта - 
може да се открие в изследването на Андрей Френберг. 

В изследването си „ГиКасз, Магх апа е боитсез 0) Стса! Теоту” Френберг 
излага тезата, че Лукач доразвива форми на марксизма, непосредствено изоста- 
вени от традиционните, поради което марксизмът традиционно се конституира 
като детерминистична теория. Лукач създава една метатеория, чрез която разши- 
рява както вътрешните теоретични основания, така и външните обекти, попада- 
щи в обхвата на интереса на марксистката теория. Френберг пише: 

„Голямата иновация на Лукач е да разкрие на фона на тази официална 
марксистка програма метатеоретичната реконструкция на функциите на су- 
бективността в обхвата (домат) на материалния жизнен процес. На тази база 
Лукач отхвърля каузалната парадигма на субект-обектните отношения, с ней- 
ните външни отношения между разделени сфери на реалност - битие и мисле- 
не, и вместо това показва диалектичната взаимозависимост на антиномичните 
противоположности. В метатеорията на Лукач, също както в Марксовите „Ръ- 
кописи”, абстрактните концепции на субекта и обекта в традиционната фило- 
софия са подобрени с оглед на това да се прикрепи съзнанието към неговия 
субстрат в актуалния жизнен процес на обществото”? 

Както вече стана ясно, преди да стигне до актуалния жизнен процес обаче, 
Лукач се опитва да разработи методологически основания, които са тясно свър- 
зани с абстрактните концепции, за които Френберг говори. 

Според мен Френберг вижда субстрата на съзнанието при Лукач единстве- 
но и само в културата. Много показателно е и това, че в книгата си той не цити- 
ра нито едно съчинение на Лукач след „История и класово съзнание”. 

Може би най-прецизният и аргументиран анализ по въпроса за отдалеча- 
ването на западните марксисти от Лукач особено след Втората световна война 
е на Мартин Джей в „Магхвт апй Тоа)”. Въпреки че там Джей не говори екс- 
плицитно за хегелианството, той разглежда въпроса през призмата на най-хеге- 
лианския елемент от концепцията на Лукач - идеята му за тоталността. 

Изследвайки публикации на автори от второто поколение на Франкфурт- 
ската школа, Якоби показва, че до избухването на Втората световна война ав- 
тори като Маркузе и Адорно се придържат много плътно към концепцията на 
Лукач за тоталността. Якоби вижда обръщането към подходи от психоанали- 
зата като резултат от търсенето на нови теоретични основания за практика, 
мотивирано от разочарованието на много леви интелектуалци от пасивността 
на работническите маси по време на революциите в края на Първата световна 
война и от липсата на съпротива срещу десните тоталитарни режими в навече- 
рието на Втората световна война”. 

Така ако в „История и класово съзнание” Лукач прави строга демаркация 
между класовото и психологическото съзнание, то след Втората световна война 
много значими автори в рамките на Франкфуртската школа започват усилено 
да теоретизират именно областта на психологическото съзнание. Това се раз- 
вива например във възгледа на Адорно, че менталният опит трябва да си взаи- 
модейства с теорията. С понятието на Маркузе за ероса и т.н. В някакъв смисъл 
политическите критики на Гортер, които маркирах вече и които отразяват една 
вярна и валидна за западноевропейското общество по това време нагласа, за- 
почват да намират отражение във философската теория на западните маркси- 
сти след Втората световна война. 

Стига се и дотам, че влиянието на Хегел започва чувствително да отслабва. 
Във Франция Льофевр изпитва силно влияние от Хайдегер, а Алтюсер прави 
синтез между Спиноза и Маркс, напълно отхвърляйки Хегеловата философия 
като релевантна за вникването в същността на Марксовата теория и за актуа- 
лизирането й. И ако все пак Кожев популяризира Хегеловата философия, то тя 
навлиза в сферата на екзистенциалистките интерпретации на Маркс. Появяват 
се понятия като „конюнктура” при Алтюсер, „дискурс” при Фуко, Льофевр се 
интересува от всекидневното, а не от историческото съзнание, и така нататък. 

Това, което обаче е съществено в този момент, е, че ако след Петия конгрес 
на Втория интернационал съветският марксизъм е станал „официален свето- 
глед ие изгубил революционните си функции, то със сигурност може да се 
каже нещо сходно и със зараждането на голямата тема за менталния опит в 
марксистката теория на Запад. Марксизмът е станал пасивно съзерцание, нега- 
тивно ментално преживяване. И Лукач го казва по-специално за немската кри- 
тическа теория в известното си изказване в увода от 1962 г. на „Към теория на 
романа”: 

„Решителна част от водещата немска интелигенция, включително Адорно, 
се е настанила в „Гранд хотел Бездна”, който описах във връзка с моята крити- 
ка на Шопенхауер като красив хотел, обзаведен с всеки комфорт, на ръба на 
бездна, на нищета, на абсурдност. И дневното съзерцание на бездната, между 
прекрасни порции от артистични развлечения, може само да повиши удоволст- 
вието от предлаганите изтънчени удоволствия? 

Впоследствие става ясно, че дори и в най-късните си работи Лукач не се 
обръща към проблема за менталния опит в чисто психологически смисъл. Той 
изследва онтологичните измерения на всекидневното съзнание. 


жжж 


От казаното дотук се вижда, че формирането и обособяването на западно- 
европейския и източноевропейския марксизъм е сложен процес, който в теоре- 
тическо отношение може да бъде интерпретиран чрез проблема за рецепцията 
на Хегеловата философия. Но разделението на „субективен” и „обективен” Хе- 
гел само по себе си е погрешно и редукционистко. В някаква степен аз се опитах 
да маркирам някои ключови елементи от възгледите на Лукач, чрез които той 
успява да преодолее това разделение и които тепърва ще бъдат анализирани 
детайлно. 

Как е възможно постигането на субект-обектно единство в рамките на раз- 


работването на една онтология на общественото битие? Очевидно е, че мобили- 
зирането на потенциала на някои основни елементи от философията на Хегел е 
крайно необходим подход, за да не се изпадне в детерминизъм или в излишно 
психологизиране. 

1. Неолибералният капитализъм 
и кризата на левицата 


нес сме свидетели на земетръсен и разместващ из 

основи пластовете на политико-икономическата 
система преход от трета към четвърта индустриал- 
на революция, свързан с тежка криза на монополяр- 
ния свят и на глобализирания неолиберален капита- 
лизъм. Той води до натрупване една върху друга на 
дълга поредица от кризи, които предполагат гигант- 
ска имплозия със сериозни последици. Това създава 
нови предизвикателства пред системните социалде- 
мократически партии, които и без това претърпя- 
ха сериозни изпитания по време на Третата индус- 
триална революция и възхода на този капитализъм, 
който доведе до отслабване на социалната държава. 
Кризата на капитализма и новата индустриална ре- 
волюция са свързани с мащабни трансформации на 
отношенията между труда и капитала, с гигантска 
концентрация на световното богатство в ръцете на 
едно нищожно малцинство за сметка на всички ос- 
танали. Наблюдават се сериозни трусове в утвърде- 
ната след годините на Студената война система на 
международните отношения, изместване на балан- 
са на силите, огромни емигрантски потоци, разпад 
на старите и поява на нови обществено-икономиче- 
ски отношения и класи. Средната класа е в състоя- 
ние на полуразпад и е подложена на все по-засилен 
натиск, а неравенствата, различията в заплащането 
и безработицата от началото на световната финансо- 
во-икономическа криза до днес почти навсякъде рас- 
тат с безпрецедентни темпове. Структурата на труда 
се променя, като между 1970 и 2012 г. само в страни- 

те, членки на ОССЕ, делът на услугите във формирането на БВП е нараснал от 
53 на 7190 с продължаващи тенденции към растеж. Видно е, че с развитието на 
технологиите вървим и към промяна в съотношението между труда и капита- 
ла, в начините на производство и преразпределение на благата, в появата на 
нови и отмирането на стари работни места. Една от основните промени е нама- 
ляването на работещите във все по-внедряващия нови технологии и освобож- 
даващ работна ръка производствен сектор и увеличаването на броя им в сек- 
тора на услугите. 

Във виртуалното пространство се появяват нови бизнес модели, почти във 
всичките си измерения различни от предходните. Нов модел е например преми- 
наването на работниците от работа на пълен работен ден и срещу определено 
заплащане към много по-гъвкави форми, често обаче създаващи несигурност. 
Гъвкавостта, възможностите за придобиване на нови умения, обучението през 
целия живот са необходими на всеки човек, за да може да реагира и да оцелява 
в една нова среда. Това, от една страна, поражда технологична безработица, а, от 
друга, води до резки промени в заплащането на трудноадаптивните групи винте- 
рес на лесноадаптивните към новата социално-икономическа среда. 

Парадоксално е, че в подобна ситуация на бързи промени на пазара на труда, 
на разпад на старите икономически отношения на проваления неолиберализъм, 
при появата на нови класи и на значими социално-икономически неравенства 
левите партии и особено социалдемократическата левица по света не растат, а 
напротив - все повече губят подкрепа. Причините за това състояние са няколко. 

На първо място, социалдемократическата левица се превърна в част от нео- 
либералната и капиталистическа световна система, в причина за нейната криза, 
а не във фактор за излизането от нея. В годините на възход на неолиберализма 
тя се отказа от борбата си срещу него и се превърна в негова интегрална част. 
Социалдемокрацията реши, че не може да му се противопостави и да спре не- 
говото развитие, а борбата й в най-добрия случай се ограничаваше до опитите 
за обяздването му, за да се стигне до разбирането, че интересите на капитала и 
на труда са идентични и могат да бъдат помирени. Така левицата по същество 
се превърна в част от неолибералната десница, разми и заличи онези граници, 
които формираха нейната идентичност. За известен период това имаше някои 
положителни страни, тъй като капитализмът произвеждаше нарастващи коли- 
чества блага и доходи, създаде силно потребителска култура, която водеше до 
растеж и до сравнително справедливо преразпределение на материалните блага. 
В резултат на това в много страни беше изградена сравнително устойчива сред- 
на класа. С избухването на световната финансово-икономическа криза капита- 
лизмът показа грозното си лице. На улицата като безработни бяха изхвърлени 
огромни маси хора, социалните системи започнаха да буксуват, а социалните 
блага прогресивно да бъдат отнемани, за да бъде спасяван едрият корпоративен 
капитал. Това, от една страна, се отрази пагубно върху потреблението и растежа, 
правейки бедните все по-бедни, а, от друга - разшири още по-рязко разликите 
между имащото и организирано пренебрежимо малцинство, противопоставяй- 
ки го на огромното нямащо и неорганизирано мнозинство. Формира се огромна 
армия от бедни и безработни, срещу която застана една малка върхушка, която 

концентрира в свои ръце материалните блага. Почти навсякъде в света демокра- 
цията вече е превърната в олигархия, а изборите - в средство за смяна на един 
олигархичен кръг във властта с друг. 

На второ място, глобализацията на капитала, сама по себе си продукт на 
развитието на транспортните и комуникационните технологии, отне от нацио- 
налната държава монопола върху контрола и преразпределението на материал- 
ните блага. Почти навсякъде държавната собственост беше сведена до минимум, 
а благата бяха съсредоточени в ръцете на шепа капиталисти. Това породи две 
сериозни противоречия. От една страна, капиталистите започнаха да изнасят 
чрез аутсорсинг производствата си към други държави, където могат да плащат 
по-ниски данъци и да наемат по-нископлатена работна ръка, вместо да произ- 
веждат в собствените си страни. А, от друга страна, държавата беше лишена от 
собственост и от един сериозен източник на финансиране, който й позволяваше 
да преразпределя повече към нуждаещите се. Държавата вече няма онзи моно- 
пол върху вътрешния си икономически живот, с който разполагаше в условията 
на социалната държава и който й даваше възможност да преразпределя благата, 
така че да минимизира социалните неравенства. 

На трето място, левицата не успя да обясни причините за кризата на ка- 
питализма. Тя позволи да бъде едновременно демонизирана като отговорния за 
тази криза фактор, (до)като паралелно с това и с половин уста прие налаганите 
от десницата политики на остеритет. Това се вижда добре на европейско ниво -и 
В Германия, където лявото И Дясното управляват заедно. Левицата не усия, дори 
не се опита да оспори неолибералния и десен дискурс, според който виновни за 
кризата са левите партии и левицата по света, защото са трупали дългове и на- 
ливали пари в социалните системи. На обществата бе наложена политика на ле- 
чение на кризата на неолиберализма с още повече неолиберализъм, разпродажба 
на собственост с лозунгите за покриване на дефицитите и с крайна цел - изку- 
пуване на цели държави от световния финансов капитал. Левицата не си напра- 
ви труда да потърси отговорност от същия този едър финансов капитал, който 
поначало носи основната вина за кризата, а дори се превърна в негов закрилник. 
По никакъв начин не беше потърсена отговорност от международните финансо- 
ви институции, раздавали необезпечени кредити и работили С кухи виртуални 
пари. Нещо повече, тръгна се към политики, чрез които държавите започнаха да 
наливат средства в банките ив международните финансови институции, за да 
ги спасяват, въпреки че те са причината за кризата. И за сметка на обикновените 
хора, които за пореден път бяха ритуално принесени в жертва на капитала. 

На четвърто място, липсата на лява, адекватна и разбираема за хората ал- 
тернатива на случващото се, превръщането на левицата в част от неолибералния 
хор на капитализма, съчетано с все по-разширяващите се бедност, маргинали- 
зация, декласация, с тероризъм, с растящи бежански потоци, доведе до това, че 
днес хората не търсят решаването на породените от кризата на неолиберализма 
проблеми в левицата като естествен контрапункт на капитализма, а в крайната 
десница, в ксенофобията, омразата към различните, пришълците, мюсюлманите 
и пр. Десницата се оказа много по-реактивна и способна да отговори на нови- 
те предизвикателства с всички произтичащи от това рискове. Така партиите от 

център-лявото пространство се изправиха пред сериозно предизвикателство, 
а традиционните за тях нискодоходни групи, съставляващи електоралната им 
база, бяха примамени от популистките, антиимиграционните и шовинистичните 
алтернативи. 


2. Какво ще стане с трите основни ценности 
на социалдемокрацията? 


Размишлявайки по тези въпроси, Тимиан Бусемер, Кристиан Крел и Хенинг 
Майер поставят в изданието „Социална Европа” на фондация „Фридрих Еберт” 
въпроса: какво ще стане със социалдемократическите ценности в дигиталното 
общество в условията на четвърта индустриална революция, където рязко се 
ускоряват потоците и потреблението на стоки и информация, а създаването на 
стойности се опира все по-малко на материални неща и все повече на инфор- 
мация, знание, доверие, образи |. Те отбелязват, че най-важните действия и 
транзакции, които някога са се реализирали в определено пространство, сега се 
преместват в дигиталната сфера. Това създава нова архитектура на властта, коя- 
то се прехвърля към тези, които имат повече данни, най-добрите алгоритми и 
нови версии на компютри - като „Гугъл” и националните агенции за сигурност. 
Изследванията показват, че проявленията на личностните идентичности са раз- 
лични в киберпространството и даже мозъчните функции се променят в него. 
Увеличават се благата, генерирани от икономиките, но намалява делът на тези, 
които се възползват от ускорения растеж. 

Дигиталната революция отправя предизвикателства към основните социал- 
демократически ценности - свобода, справедливост, солидарност, предлагайки 
както нови възможности за реализацията им, така и нови ограничения. Ако взе- 
мем свободата, дигитализацията дава нови перспективи за самоорганизация и 
защита на интересите на всякакви общности, насърчава нови форми на социал- 
но участие. В същото време дава по-голяма свобода на едно силно малцинство 
и по-малка на слабите. Нарастващото количество данни, с които сме заливани, 
могат да бъдат анализирани адекватно от професионални предприемачи и из- 
ползвани чрез сложни алгоритми, докато мнозинството от хората може да бъде 
предимно манипулирано чрез тях. Няколко големи транснационални компании 
от рода на „Амазон”, „Фейсбук”, „Гугъл” получават възможност да монополизи- 
рат данните и да ги използват с цел печалба. Освен това държавите и компаниите 
получават възможност да събират всякаква информация за частния живот на 
индивидите, нарушавайки техните свободи. Това поставя пред социалдемокра- 
тите предизвикателството как да запазят свободата на гражданите. 

Подобни предизвикателства Бусемер, Крел и Майер откриват и по отноше- 
ние на втората основна ценност на социалдемокрацията - справедливостта, 
в дигиталното общество, в което достъпът до интернет в нарастваща степен е 
предпоставка за успеха на човека. Но в същото време се появяват монополи, кои- 
то действат на принципа „победителят взема всичко”, и в резултат - традицион- 
ните индустриални отрасли са в упадък. Появяват се технологична безработица 
и технологично предизвикани неравенства, рязко засилващи съществуващите 

вече разделения, което увеличава поляризацията на обществото и създава усе- 
щания за нарастваща несправедливост. Очакванията са в резултат на автома- 
тизацията през следващите години все повече хора да губят работата си. Това 
изисква ускорена промяна на образователната политика на социалдемократите 
за подготовка на кадри с достатъчно креативни и аналитични способности, да- 
ващи им възможност да трансформират нарастващите количества данни и ин- 
формация в знание. Изострят се проблемите за разпределението на благата и за 
социалната защита на труда. 

Третата основна ценност на социалдемокрацията, към която дигитално- 
то общество отправя предизвикателства, е солидарността. Реализацията й се 
усложнява, защото дигиталното пространство и социалните мрежи водят до 
фрагментизация на обществото на множество различни групи. Деиндустриали- 
зацията намалява възможностите за солидарност на работническото движение, 
за неговата организация, води до дезинтеграция. В същото време финансовите 
елити не намират необходима връзка между социалното благополучие на граж- 
даните и социалната държава, което предизвиква процеси на ерозия на социал- 
ните държави, такива каквито са формирани по време на втората индустриална 
революция. Доколкото може да се говори за солидарност в мрежата, тя е по-скоро 
в смисъла, който вкарва в това понятие Кевин Кели. Според него основното пре- 
димство на интернет е, че всеки може да публикува всичко и то да бъде достъпно 
напълно безплатно за всекиго. От сайтове за теглене на музика, през сайтове за 
филми и игри, до „Уикипедията”, която е плод на доброволния и солидарен труд 
на всички хора. Всичко това отправя предизвикателства пред сега съществува- 
щата социалдемокрация. 

Възниква въпросът: за какъв модел на общество да се борят киберлевите? 
Неговият отговор би могъл да се търси в два основни модела на промяна на обще- 
ствено-икономическите отношения. Първият е свързан с идеята за универсал- 
ния базов доход, а вторият - с дигиталния социализъм. 


3. Намаляващият дял на труда и универсалният базов доход 


Промените днес са безпрецедентни и протичат с много по-бързи темпо- 
ве в сравнение с миналото, което поставя левицата в целия свят пред сериозни 
предизвикателства около осмислянето им и изработването на алтернативни на 
разпадащите се капиталистическа система, идеи и идеологии. Левите партии от 
ХХ век насам са подчертавали, че са „партии на труда”, но това, което наблюда- 
ваме през последните години, е намаляване на дела на труда като двигател на ико- 
номическия растеж. Ако вземем такава технологически водеща страна в света 
като САЩ, откриваме, че там делът на работните заплати в създавания продукт 
пада устойчиво от 1980-те години насам и сега е на най-ниското си равнище от 
средата на ХХ век, когато американската статистика започва да следи този пока- 
зател. Проучванията показват, че около половината от спада е резултат на това, 
че бизнесът заменя хора с компютри и компютърни програми. Затова през 1953 г. 
най-голямата компания в САЩ АТ Т има стойност 5267 милиарда при днешната 
стойност на долара и в нея работят 758 611 човека, а телекомуникационният ги- 

гант „Соофе” струва 5370 милиарда, но в него работят само около 55 000 човека, 
което е по-малко от една десета от работещите в АТ«Т. От 2000-та година насам 
броят на работните места в промишлеността е намалял с близо 5 млн., или с око- 
ло 3090. Новооткритите работни места са в сферата на услугите и са по-нископла- 
тени, поради което пада заплащането на завършилите висше образование - ре- 
алната работна заплата на наскоро дипломиралите се висшисти е намаляла със 
7,790 от 2000-та година насам. Вярно е, че технологиите могат да създадат нови 
работни места, но те надали ще могат да компенсират загубените. 9 от 10 работе- 
щи днес упражняват професии и дейности, които не са съществували преди 100 
години, но само 590 от новосъздадените работни места между 1993 и 2013 г. идват 
от високотехнологични сектори, свързани с информационно-комуникационни- 
те технологии. Новите индустрии изискват много по-малко хора |2|. При това 
тази тенденция ще се засилва. Очаква се около 5090 от работните места в САЩ и 
във Великобритания през следващите 10-20 години да бъдат заети от роботи |3|. 

При това положение възниква въпросът - какво ще стане с капитализма, 
който, след разпада на съветския социализъм, бе разглеждан като единствена- 
та възможна най-добра социална система и така се създаде идеологическо про- 
странство за развихряне на неолибералния капитализъм: В резултат на това 
броят на милиардерите в света нарасна от 198 през 1989 г. на 1826 през 2016 г., 
а социалното неравенство стигна невиждани размери. Изчезването на стотици 
милиони работни места рязко ще засили този процес. Вече има държави, в кои- 
то за пренасяне на стоки се използват коли без шофьори. Ако вземем САЩ, ще 
видим, че там професионално като шофьори в момента работят около 3,5 млн. 
човека |4). Какво ще стане с тях след пет години, ако те бъдат заменени с превоз- 
ни средства, които не се нуждаят от хора, за да пренасят товари: Подобна съдба 
очаква множество други професии - от сервитьори през касиери до библиотека- 
ри. Всеки ще бъде изправен пред риска да остане безработен. Ще има милиони 
безработни, което означава бедност, бездомничество, престъпност, конфликти, 
протести, сблъсъци, революции. 

Другият въпрос е - каква социална система трябва да се създаде, за да се из- 
бегне това? Два ще бъдат особено важните фактори за движението към тази си- 
стема. Първият от тях ще бъде нарастването на неравенствата и на безработицата, 
които ще засилват социалните конфликти. Вторият ще бъде свързан с това, че ще 
нараства количеството богатство, произвеждано от обществото, но ще намалява 
количеството хора, които имат устойчиви доходи да го потребяват. Това ще изпра- 
ви държавите пред задачата как да решат този проблем и това не може да стане без 
стимулиране на потреблението, за което пък ще трябва да се ликвидират офшор- 
ните зони и да се отиде към по-голямо данъчно облагане на капитала. Така можем 
да очакваме, че през следващите 25 години ще се върви към нова социално-ико- 
номическа система, в която голямата част от досегашния труд ще се осъществява 
от роботи и интелигентни системи, а богатството, което обществото генерира, ще 
бъде предостатъчно за съществуването и развитието на всички хора. 

Един от реалистичните модели на такава система е свързан с идея, която съ- 
ществува в определени свои версии още от 60-те години на ХХ век и се подкрепя 
не само от леви, а и от либерални икономисти от рода на Милтън Фридман. Това 

е идеята за универсален базов доход, благодарение на който всеки човек да може 
да удовлетворява базисните си потребности на съществуване, независимо дали 
работи, или не. Базовият ДОХОД би могъл да стои в основата на възможностите за 
стимулиране на потреблението и за по-нататъшно развитие на пазарна система, 
основана на пазарни стимули. 


4. Идеята на Кевин Кели за дигитален социализъм 


Дигитализацията, нано- и биотехнологиите, роботизацията, изкуственият 
интелект днес променят и тепърва ще променят начините, по които живеем, ра- 
ботим, прекарваме свободното си време, комуникираме, възприемаме заобика- 
лящия ни свят. В същото време политиката, институциите, държавата, установе- 
ните парадигми се изменят твърде бавно, не отговарят и дори се съпротивляват 
на тези трансформации. Те все още са изградени по силата на онези принципи, 
върху които се градяха институциите на втората и третата индустриална револю- 
ция, но съществуват в един все по-променящ се свят и в условия на все по-бързо 
разгръщане на технологиите на четвъртата индустриална революция. 

Революцията в развитието на този тип технологии преобръща цели индус- 
трии. Може да се окаже, че самата индустрия ще изчезне като фактор за про- 
изводство и създаване на работни места в резултат на все по-бурното развитие 
на технологията на 3-П принтерите, които навлизат все по-масово и вече могат 
да репликират почти всичко - от оловен войник до ракетен двигател. В същото 
време се върви към тенденция да се разрушават големите промишлени зони, да 
се изграждат високотехнологични центрове и да се концентрират технологични 
компании. По всичко изглежда, че икономиките и обществата, които внедрят 
по-бързо този тип технология, ще имат значими предимства пред онези, които 
ще останат на равнището на характерно за втората и третата индустриална ре- 
волюция производство. Все по-мощен растеж наблюдаваме и по отношение на 
т.нар. интернет на нещата, при който всички устройства са свързани, а за дома 
на бъдещето се предполага, че ще представлява една микрофабрика, която сама 
произвежда всичко необходимо и свързва всички уреди в единна мрежа. В по- 
литиката и в икономиката вертикалните отношения се заменят с хоризонтални. 
Това се наблюдава и в образованието, където се върви към мрежово и клъстърно 
образование. Покупко-продажбата на стоки намалява в полза на тяхното отдава- 
не. Върви се от невъзобновяеми енергийни източници и централизирана енер- 
гетика към микроенергетика и сериозен растеж на възобновяемите енергийни 
източници, които един ден ще бъдат свързани подобно на интернет в мрежа, чрез 
която да се захранват цели държави и дори целият свят. Парите от реални стават 
виртуални, като все по-голяма популярност придобива валутата на мрежата в 
лицето на т.нар. бийткоини. „Лидери на промяната стават авангардните субоб- 
щества (клъстъри) на водещите икономики (условно - „силициеви/силиконови 
долини”), които се състоят от общество на бъдещето (неостаряващо, креативно, 
техноинтегрирано), икономика от нов тип (роботизирани производства, услуги, 
транспорт, старт-ъп икономика) и друг вид политика (пряка демокрация и да- 
нъци)” |51. Всичко това води до все по-голямо разширяване на социалната про- 

паст между технологично имащите и можещите, които ще трупат все по-голямо 
богатство за сметка на технологично нямащите и неможещите, които ще бъдат 
изхвърлени от пазара на труда, защото техните умения вече няма да са нужни в 
икономиката на четвъртата индустриална революция. 

В новите условия започва да става популярно схващането за появата на 
един нов тип социализъм - „дигитален социализъм”, „киберсоциализъм”, „ин- 
формационен социализъм”. Той е свързан най-общо с идеята, че социалните 
проблеми могат да бъдат решавани с помощта на новите дигитални информа- 
ционни технологии. Тя е обстойно развита в бестселъра на Кевин Кели „Новият 
социализъм: глобалното колективистично общество идва онлайн”. Традицион- 
ният социализъм стъпва върху идеята, че средствата за производство трябва да 
бъдат в ръцете на държавата и да се регулират от нея, така че да бъде постиг- 
ната възможно най-справедливата форма на разпределение на материалните 
блага в едно общество. Кели и неговите поддръжници обаче твърдят, че вместо 
държавата да притежава и да преразпределя благата, днес тези блага текат съв- 
сем свободно и почти безплатно в интернет, достъпни са за всеки. Затова на 
мястото на централизирания държавен контрол трябва да бъде поставена мно- 
го по-хоризонталната, егалитарна форма и иновативната икономика на интер- 
нет. Чрез нея могат да бъдат открити нови канали за преразпределение на идеи, 
ресурси и социални блага. Солидарността и егалитарните форми на тяхното 
разпространение са основните предимства на новите информационно-комуни- 
кационни технологии. За Кели интернет сам по себе си представлява простран- 
ство за един нов социализъм, различен от държавния, крепящ се не върху цен- 
трализирани форми на контрол, а върху солидарността между потребителите 
в един такъв децентрализиран медиатор, какъвто е мрежата. Кели защитава те- 
зата, че като пространство за производство и разпространение на различен тип 
блага интернет е еволюирал, така че увеличава автономията и независимостта 
на индивида и същевременно заобикаля бюрокрацията на държавата. Според 
него социалните мрежи позволяват на потребителите да качват и да свалят до- 
стъпна за всекиго информация на принципа на солидарността между тях. Така 
стоят нещата с „Уикипедия, където всеки потребител на доброволни начала 
качва информация, която може да бъде използвана от всеки друг. Типичен при- 
мер са и т.нар. крейглисти, представляващи сайтове, които предлагат всякакви 
стоки и услуги на доброволни начала на принципа, по който това прави „ико- 
номиката на споделянето”. В тях всеки човек с компютър и интернет може да 
предлага под наем стоки, които не използва в момента, но които може да са от 
особена важност за някого другиго, като така увеличава стойността на стоката. 
„Оперирайки без държавно финансиране или контрол, свързвайки граждани 
директно с граждани, това почти напълно свободно пазарно пространство по- 
стига социални блага, способни да разклатят всеки правителствен или корпо- 
ративен контрол” Отпадат и много от ограниченията на физическия свят като 
пол, раса, възраст, образование. Според Кели „...вместо пари, равнопоставени 
производители на съдържание печелят статус, забавление, удовлетворение и 
опит” |6|. Факторите, влияещи на социалната мобилност в новия социализъм, 
не са благосъстояние и доход, те са заменени с образование и опит. А самите 

потребители вече имат свободата да променят за себе си обстоятелствата, така 
че сами да се придвижат от една в друга социална страта |7|-. 

Няколко са основните аргументи, които Кели привежда в потвърждение на 
своята теория за новия дигитален социализъм, свързвайки ги с класически за 
социализма идеи като: 

(а) Споделянето, осъществявано чрез дълга поредица от сайтове, в които 
човек може да споделя всичко - от идеи, стоки, услуги, истории до снимки, книги, 
филми и така нататък. 

(6) Сътрудничеството. В интернет всички създават и използват съдържа- 
нието заедно. Например един човек може да направи снимка, друг да направи 
колаж от нея, трети да направи картина, четвърти - албум, а пети - анимационен 
филм. Така сътрудничеството между много хора може да доведе до краен ефект, 
който сам човек не би могъл да постигне. Хората работят заедно за създаване 
на някакъв продукт в интернет, който впоследствие се разпространява напъл- 
но безплатно между потребителите в мрежата, какъвто е случаят с „Уикипедия. 
Според Кели онлайн сътрудничеството подкрепя комуналния стил на производ- 
ство, като чрез него се заобикалят капиталистите, собствеността остава в ръцете 
на онези, които са я произвели, а в известен смисъл и на онези, които я потребя- 
ват в много от случаите безплатно. 

(в) Колективизмът, който представлява краен резултат от споделянето и 
сътрудничеството между потребителите на мрежата. При това колективизъм не 
в класическия смисъл на думата, при който работниците колективно произвеж- 
дат нещо, за да бъде то собственост на капиталиста. А колективизъм, при който 
произведеното е собственост на потребителите, които са го произвели, и на оне- 
зи, които го ползват, а не на някой голям играч |8|. 

Теорията на Кевин Кели за киберсоциализма, както всяка друга теория, сре- 
ща и своите критици. Според повечето от тях Кели не отчита например, че интер- 
нет все пак е инструмент на глобалния и неолиберален капитализъм, и посочват 
характера на глобални компании с активи от стотици милиарди - като „Гугъл”, 
„Епъл”, „Майкрософт” или „Фейсбук”; а „дигиталното разделение” дори и днес 
оставя много хора извън мрежата и така предоставя предимства на едни за смет- 
ка на други. Не отчита, че огромните технологични неравенства водят след себе 
си все по-разширяващи се социални неравенства както на национално, така и на 
световно равнище, съответно до нарастващи миграционни потоци, че мрежата 
в голямата си част е съсредоточена в страните от капиталистическия център и в 
този смисъл дискурсът, пропагандата и дезинформацията в нея водят вместо до 
ограничаване на неолиберализма и възход на социализма до точно обратното. 
Огромната част от интернет сайтовете, включително и уж свързани със соли- 
дарността като „ХоиТифе”, „Мубрасе” или „Фейсбук”, всъщност представляват ги- 
гантски международни корпорации, чиято единствена цел е печалбата, при това 
печалба, свързана не със създаване на работни места и подобряване на социално- 
икономическото положение на хората, а произтичаща от възможността, която 
тези корпорации дават на хората да споделят помежду си. Самото производство 
на продукти и нови бизнес модели не е нищо повече от обичайната пазарна ико- 
номика. Схващанията на Кели не са някаква идеология в класическия смисъл на 

думата, а набор от поведенски модели, техники и инструменти, които подпомагат 
споделянето и сътрудничеството между хората. Колаборативната интернет тех- 
нология, за която говори Кели, всъщност води до това, че много хора произвеж- 
дат един продукт без ясно лице или субект. Интернет е в полза не на обикновения 
човек или на колектива, а на държавата и корпорациите, които вече знаят всичко 
за нас - какво правим в мрежата, какви сайтове посещаваме, с кого общуваме, 
събират безконтролно лични данни, заливат ни със спамове, регистрират ни, 
изучават ни, влияят върху нашето поведение. 


5. Какво да се прави изащо киберлевите се провалиха? 


Интернет и технологиите на четвъртата индустриална революция обаче 
сами по себе си могат да бъдат инструмент, а не концепция и идеология за раз- 
витие на лявото. Предполага се, че рано или късно подобна идеология ще бъде 
възприета от лявото, което поначало се появява и съществува като реакция на 
всяка от предходните индустриални революции и последвалите ги огромни со- 
циално-икономически трансформации в обществата, водещи от своя страна до 
значими социални разделения и растеж на социалните злини, до съсредоточава- 
не на капитала в едно пренебрежимо малцинство за сметка на всички останали, 
до появата на нови и отмирането на стари класи, до възход на всякакви шовинис- 
тични идеологии, до мащабни социални конфликти, революции и войни. Това 
наблюдаваме и днес. Производственият сектор силно се стеснява, а растежът 
на ресора на услугите става все по-голям, милиони хора остават на улицата, все 
повече се разрастват технологичната безработица и разликите в заплащането, 
един нищожен процент съсредоточава основната част от световното богатство 
в ущърб на цялото човечество. Характерната за предишните индустриални ре- 
волюции класа на пролетариата днес се заменя от класата на прекариата. В цял 
свят се наблюдава засилване на ксенофобията, която дава лесни и популистки 
обяснения за тежкото положение на хората. Световната политико-икономическа 
система е в положение на разпад, наблюдаваме рязко нарастване на световните 
конфликти. Според едни изследователи сме на прага на Трета световна война, а 
според други тя вече е започнала ие само въпрос на време да стане гореща. Съ- 
щевременно средната класа е пред разпад под натиска на замразените заплати и 
постоянния страх от загуба на работни места. 

Все повече хора по света поставят под въпрос способността на демокрация- 
та да решава техните проблеми, да се допитва до тях, питат се дали всъщност тя 
не е превърната в олигархия, при която международният едър финансов капитал 
плаща политическите кампании и фактически той избира управленията в своя 
собствена полза, вместо както би трябвало да е при класическата демокрация - 
гражданите да избират управляващи, които да действат в техен интерес. Дори 
там, където все пак се запазват някакви форми на демократично управление, 
правителствата трудно могат да решават проблемите на своите граждани, тъй 
като дълга поредица от решения, които някога са зависели от националната дър- 
жава, днес са делегирани към международни фактори. Така е при европейския 
проект, който днес е подложен на сериозен натиск и е в безпрецедентна криза. 

Под въпрос е дори неговото оцеляване в резултат на подчинеността му спрямо 
финансовия капитал за сметка на хората, което става все по-видно. Той вече нее 
социален, а изцяло корпоративен. И въпреки това пазарният фундаментализъм 
на неолибералния модел продължава да властва в него, настройвайки все повече 
хора срещу себе си и създавайки условия за поява на радикални десни и леви 
проекти. 

Съществен е и въпросът как да се стигне до нов модел, отвъд сегашния нео- 
либерален капитализъм. С развитието на интернет от края на ХХ век се наблю- 
дава своеобразен киберутопизъм, свръхакцентиращ на потенциала на дигитал- 
ната култура и медии да създадат нови форми на пряка демокрация, на публична 
дискусия и масова съпротива. Ентусиазмът за възможностите в това отношение 
постепенно отслабва и става ясно, че четвъртата индустриална революция и въз- 
ходът на интернет не спряха неолибералния капитализъм, а дори подпомогнаха 
неолибералната глобализация. Имайки предвид това, Тед Уолфсън в своята книга 
„Дигиталният бунт: раждането на киберлевите” анализира възможностите, кои- 
то дават новите дигитални технологии, новите инструменти за самоорганизация 
на левите сили за нови социални движения, като разглежда опита на техни вер- 
сии като на Запатистите в Латинска Америка, „Окупирай Уолстрийт”, а също и 
„Индимедия” - глобална мрежа от журналисти, появила се след антиглобалист- 
ките бунтове в Сиатъл през 1999 г., разпространяващи антиглобалистка и алтер- 
глобалистка информация, борещи се за глобална справедливост. Използвайки 
новите медии и комуникационни технологии, те са дали възможност за промяна 
на пространствената и организационната тъкан на социалните движения. Това е 
довело до появата на т.нар. киберлеви като нещо различно от предходните про- 
тестни движения в три основни отношения: първо, стратегия на интензивна упо- 
треба на нови технологии; второ, децентрализирана и многостепенна мрежова 
структура; трето, приложение на локално, национално и глобално равнище на 
пряката, партиципаторна демокрация |9|. В същото време обаче Уолфсън показ- 
ва, че въпреки големите надежди това да се превърне в нов етап, даващ възмож- 
ност за постигане на целите на левицата, то не е довело до очакваните резултати. 
Той вижда четири основни причини за това: първо, липсата на лидерство, особе- 
но сред тези, които са най-потиснати и пострадали от капитализма; второ, де- 
терминисткото разбиране и употреба на технологиите, според което те сами по 
себе си могат да доведат до решаване на проблемите; трето, неспособността да 
се вземат дългосрочни решения и да се изгражда дългосрочна организация на 
социалните движения; и четвърто - липсата на обща стратегия и програма за 
политическо обучение, което да изгради ярки и ангажирани лидери |10|. 

Всъщност факт е, че именно комуникационно-информационните техно- 
логии на третата индустриална революция станаха предпоставка за успешното 
развитие на глобализиран неолиберален капитализъм. В същото време с разви- 
тието на интернет се появиха очакванията и надеждата, че е възможно те да се 
използват от левите сили, които да се опрат на техните възможности за пряка 
демокрация и хоризонтални, мрежови отношения. Оказа се обаче, че наличие- 
то на мрежи не означава непременно равенство, че чрез „Соофе” може да се 
засилват монополи и да се концентрира власт, тъй като на практика гласът на 

всеки отделен гражданин не се чува по един и същ начин. В интернет всеки по- 
тенциално може да бъде чут, но там, където говорят милиарди хора, това става 
все по-трудно и истински чувани са само някои от тях. Освен това различните 
хора имат различни равнища на експертиза, знание, професионализъм, авто- 
ритет, статус и за да има успешна организация, са необходими лидери, които 
да вдъхновяват останалите, да предлагат визии и стратегии. Иначе ще бъде във 
възход десният популизъм, което се наблюдава през последните години нався- 
къде по света. Започва да се говори дори, че новите технологии допринасят за 
атомизацията на обществото, че чрез социалните мрежи глобалните техноло- 
гични и маркетингови корпорации ни правят много точен профил и ние сме 
продавани като единици, чието внимание трябва да бъде привлечено, за да ста- 
нем потребители на съответни стоки и услуги | 11. 

Поради всичко това проблемът за начина на постигане на целите на леви- 
цата в условията на новите дигитални технологии продължава остро да стои 
на дневен ред. От една страна, факт е, че дигиталните технологии са използва- 
ни много активно и с успех от всякакви терористични групи, включително и 
от „Ислямска държава”, която така привлича хиляди привърженици от целия 
свят, за да водят битка за нея. От друга страна, левите нямат достатъчно успех 
и очевидно освен новите форми на организация, предлагани от новите техно- 
логии, е нужно усилено да се търсят убедителни идейни алтернативи, които да 
увлекат след себе си колкото може повече хора за промени на съществуващата 
реалност. 

Старите работнически и социалдемократически движения все още не мо- 
гат да отговорят на тези предизвикателства. Днес те са твърде зависими и не- 
достатъчно силни, за да поведат борбата за установяване на нов и по-справед- 
лив ред. Съюзът между социалдемокрацията и неолиберализма трябва да бъде 
разтрогнат. Трябва да бъдат търсени нови съюзи между прогресивните сили 
по света, в които разнородни групи с често различни интереси да се обединят 
около общи цели и платформи. Да бъде създадена коалиция от нискодоходните 
и изключените групи, която да бъде достатъчно силна, за да застане начело на 
борбата в условията на новите предизвикателства. Световното социалистиче- 
ско движение трябва да формулира адекватни на новите реалности парадигми, 
убедителен разказ, способен да увлече хората, който да отчита дигиталната и 
технологичната трансформация в днешните общества. Трябва да се търси ме- 
ханизъм за отслабване на противоречията между класите. Обратното би озна- 
чавало сериозен риск от разпадни процеси, стихийни бунтове, нови световни 
войни, тероризъм или нова социална революция с всички произтичащи от нея 
последици. 

По всичко личи, че в ситуация на подобни глобални социално-икономиче- 
ски и политически трансформации левите партии отново са изправени пред ясно- 
то историческо предизвикателство и дълг да намерят пътя, идеите и идеологията, 
които отново да ги превърнат във важен фактор на световната политическа сце- 
на. Днес левицата отново е в търсене на нови политически и икономически кон- 
цепции. Но за да може да намери своя път, първото и най-необходимо условие е 
да разтрогне брака си с неолиберализма, да излезе от позицията на защитник на 

капитала, да слезе отново при социалните низини и да се върне към собствения 
си фундамент на защитник на слабите. Вместо, както е днес, да се умилква около 
силните на деня - олигарси, капиталисти и транснационални корпорации. 

Любен Петров -- доктор по фи- 
лософия, старши научен сътруд- 
ник И степен. Работи в областта 
на международните отношения. 


“ 


Автор е на монографията „Нов 
интернационализъм - критичен 
анализ“ (1981), както и на реди- 
ца публикации по проблемите на 
международното работническо и 
националноосвободително дви- 
жение, на външната политика на 
България, на европейската и бал- 
канската сигурност. Участвал е в 
колективни монографии на ЦСИ 
по проблеми на Балканите. Бил е 
зам.-министър на външните ра- 
боти и посланик. 


Любен Петров 


Де Лилов е рядко явление в нашия 06- 
ществено-политически и партиен живот - съче- 
тание на ерудиран учен с разностранни интереси и 
професионален политик. По различни поводи за него 
е писано като за партиен ръководител, държавник, 
политик, стратег, интелектуалец, обществовед, изку- 
ствовед. И с право - той е всичко това, но има и още 
нещо, за което малко е писано, а е неотменима лич- 
ностна характеристика - неговите разбирания, въз- 
гледи, концепции по международни теми и проблеми: 
политически, научни, идеологически. В тях също има 
оригинални идеи, приносни разработки, някои вече 
издържали теста на практиката, други надничат про- 
зорливо в бъдещето. В сянка остава и богатата му и 
разнообразна международна дейност - срещи и бесе- 
ди с видни европейски политически и държавни дей- 
ци, участие в многобройни международни съвещания, 
конференции, симпозиуми. Заслужава си да се каже 
нещо и за това. Ще се опитам, но с уговорката, че не е 
по силите ми да обхвана голямото богатство от трудо- 
веи участия в международни прояви, а още по-малко 
да им дам оценката, която заслужават. По тази причи- 
на изложението ми ще е по-скоро фрагментарно. 
Изследванията на Лилов и в областта на междуна- 
родната тематика не са на кабинетен учен, не са и само- 
целни. Те са продукт на времето и събитията и отговор 
на потребностите на външнополитическата и идеоло- 
гическата дейност на партията и държавата. Занимават 
го проблеми от световен, европейски и регионален ха- 
рактер - диалогът между държавите и между цивилиза- 


# Любен Петров. За да не ги забравяме (Личности, с които съм 
имал честта да работя). С., 2015. 

циите; проблемите на световния и на българския преход; зараждането и развитие- 
то на новото, слединдустриалното, информационното общество; еднополюсният 
и многополюсният световен ред; проблемите на социализма, по-специално крахът 
на „реалния социализъм”, модернизацията на социализма и неговото бъдеще; ком- 
плексът от проблеми на Балканите; борбата за мир и сигурност в Европа и в све- 
та; НАТО, Европейският съюз, САЩ, Русия, Китай и много други. Изучаването на 
глобалното, европейското и балканското, техният анализ и оценка се преплитат и 
като правило се фокусират в националното като потребност на практическата по- 
литика. Тази обемна проблематика е разположена на повече от 2000 страници в тео- 
ретичната трилогия „Информационната епоха” („Цивилизациите”, „Световният и 
българският преход, „Информационното(ите) общество(а)”). Някои от пробле- 
мите, по-специално балканските, са разработени и в сигуационните анализи, и в 
„Диалогът на цивилизациите”, които хронологически предшестват трилогията. 

По съдържание, обхват и мащабност на изследванията, по богатството на 
идеи, много от които новаторски, трилогията е събитие в нашия научен живот. 
Удивлява невероятният глад за знания, неустоимото желание да се прониква все 
по-дълбоко в развитието на неизученото бъдеще на човешкото общество. 

„Теорията на политиката - пише Лилов в предговора на „Диалогът на циви- 
лизациите” - е била неизменно в центъра на научната ми и на политическата ми 
кариера” (с. 15). 

Теорията на политиката - в това е неговата сила. Той не е заемал държавен 
пост и не е бил ангажиран с практическото провеждане на външно- и вътреш- 
нополитическа дейност на държавата. Но през всичкото време, когато е бил на 
ръководни места в партията, е участвал в осмислянето, разработката и форми- 
рането на външната политика и на партията, и на държавата. В отделни случаи е 
участвал в реализирането на партийната политика по линия на междупартийни- 
те контакти и отношения. 

Лилов разработва българската външна политика на базата на научен анализ 
на глобалните тенденции и проблеми в световното развитие, в светлината на гео- 
политическите интереси на глобалните фактори, на тяхната роля и влияние на 
Балканите. На този широк екран проектира мястото на България на Балканите, 
в Европа, в Евразия и в глобалното пространство. Този подход поставя полити- 
ката на България в отношение и взаимодействие с политиката на регионални, 
европейски, евразийски и глобални сили ия прави субект в голямата политика. 
Лилов я показва в нейния натюрел, такава, каквато е - без грим, със слабости и 
грешки, но и с възможности и перспективи. Неговият стремеж е да намери вер- 
ния път на България, който да й осигури подобаващо място и роля в динамично 
променящия се свят. И най-подходящия начин за постигане на тази цел той виж- 
да в политическия диалог. 


Диалогът 


Още в годините на разведряването в международните отношения и на послед- 
валите пристъпи на Студената война неговото внимание се насочва към проблемите 
на диалога между Изтока и Запада. В двете книги: „Европа: да бъде или да не бъде” 

(1985 г.) и „Европа: диалог и сътрудничество” (1988 г.), публикувани от Института 
за съвременни социални теории (ИССТ), темата за диалога минава като червена 
нишка и е един от най-важните изводи. Особено подробно и с убедителни поли- 
тически и идеологически разсъждения тя е обоснована в неговите статии: „Европа 
пред опасността от термоядрена война” и „Източна и Западна Европа: да се нау- 
чим да живеем заедно”. Той вярва, че „Диалогът и сътрудничеството между Изтока 
и Запада днес са възможни (и необходими)... за разумното решаване на нововъз- 
никналите проблеми на съвременното човечество..”; „Необходим е диалог, честен 
и равноправен диалог между САЩ и СССР, между всички европейски държави и в 
света, а не словесна демагогия за диалога”; „Няма проблеми, които да не могат да се 
решат по пътя на преговорите: Това са само някои от ключовите моменти в разби- 
рането му, още през ония години, за мястото и ролята на диалога в международните 
отношения. Те и днес звучат като аксиома. По натура и по мисловна нагласа той е 
човек на диалога, чужд на конфронтацията. И езикът му е диалогичен, различен от 
използвания тогава от идеологическите работници класово-партиен език, чужде на 
„епитетния лексикон”. Диалогът и сътрудничеството стават стил в неговата полити- 
ческа дейност ив по-сетнешните му теоретични изследвания. За него „европейски- 
ят диалог и сътрудничество е обширна и сложна тема”, която трябва да се изучава и 
развива, да се разработва нейната методология, диалектиката между двустранното 
и многостранното сътрудничество, междурегионалното, континенталното и гло- 
балното и т.н. Той продължава да работи в тази насока и фундаменталният му труд 
„Диалогът на цивилизациите” представлява венец на неговата изследователска ра- 
бота по тази „обширна и сложна тема”. 

Както показва и самото заглавие, Лилов, за разлика от автора на „Сблъсъкът 
на цивилизациите” Самюел Хънтингтън, вижда във взаимоотношенията на циви- 
лизациите не само различия, конфликти и сблъсъци (и това го има), но и широко 
поле за разбирателство и сътрудничество, за взаимно влияние и стига до проти- 
воположния извод - че е необходимо и възможно да има диалог между тях като 
условие за оцеляване на човечеството. С богата емпирическа аргументация диало- 
гът е представен като парадигма на многополюсната световна политика още през 
първата половина на ХХ1 век с неговото обогатено съдържание: „Понятието „диа- 
лог на цивилизациите” разширява досегашното съдържание на понятието „поли- 
тически диалог” до всички форми на мирните контакти и взаимодействия между 
държавите и цивилизациите и получава висш израз в тяхното сътрудничество... 
Идеалното съдържание на политическия диалог се въплъщава в мирното взаимо- 
действие и сътрудничество между държавите и цивилизациите” („Цивилизации- 
те”, с. 375). Лилов оценява труда на С. Хънтингтън като „нова визия за света, за 
световния ред в международните отношения след Студената война и двуполюсния 
модел”. Мисля, че няма да сгреша, ако кажа, че той беше единственият учен у нас по 
онова време (средата на 90-те години), който се отнесе по такъв креативен начин 
към „талантливата книга” на американския автор. Интересно би било да се узнае 
мнението на С. Хънтингтън за визията на Лилов по неговия труд. За съжаление 
„Диалогът на цивилизациите” още не е преведена на английски език. 

Като политически деец Лилов се придържа ив практиката си към своето кре- 
до за важността и необходимостта от диалог. Характерно в това отношение е учас- 

тието му в преговорите с представители на СЮК през 1976 г. Това нее негов избор, 
а възложена му задача. По време на Съвещанието за сигурност и сътрудничество в 
Европа (Хелзинки, 1975 г.) между Тодор Живков и Йосиф Броз Тито е постигната 
принципна договореност за официална българо-югославска среща на най-високо 
равнище. За нейната подготовка се създава Смесена българо-югославска работна 
група по състоянието и по-нататъшното развитие на българо-югославските отно- 
шения, която провежда своите заседания в София от 22 до 27 септември 1976г. Ръ- 
ководител на българската делегация е Лилов, тогава член на Политбюро и секретар 
на ЦК на БКП. Неговото ръководно участие в тази група езнаково. Първо, задачата 
е изключително отговорна, обсъжданите въпроси - сложни и заплетени, намира- 
нето на решения, които да направят успешна срещата на най-високо равнище и да 
се отстои българският национален интерес, граничи почти с невъзможното. Второ, 
партията е направила преди това преоценка на своята политика по „македонския 
въпрос”. На Лилов се пада задачата да я обоснове и защити пред югославската де- 
легация. Това изисква висока политическа зрялост, многостранна компетентност 
(по историята на въпросите, по позициите на партньора, по съществуващите реал- 
ности у нас ив Македония) и не на последно място силна памет и здрави нерви. У 
Лилов всичко това е налице. Убеден съм: измежду тогавашните членове на Полит- 
бюро нямаше друг, който можеше да проведе тези преговори, и то с успешен край. 
Резултатите от разговорите в работната група бяха положително оценени от ръ- 
ководствата на двете партии. А след време югославският посланик у нас Радован 
Урошев предава на Лилов покана от Тито за почивка в Югославия, а устно го уведо- 
мява, че Тито е впечатлен от преговорите и иска да се срещне с него за официални 
разговори. Нашето партийно ръководство осуетява посещението. 

За тези преговори са характерни някои особености от гледна точка на въпро- 
са, който ни занимава. Преди всичко - откритото и откровено поставяне на всички 
проблеми и от двете делегации, включително и нелицеприятните. Становищата се 
излагат в доста категоричен вид, но коректно, спокойно. Това е равноправен диа- 
лог, който води към сътрудничество, независимо от скромните резултати. Впечат- 
лява умението на Лилов да води диалог - с аргументи, с типичното за него основно 
познаване на проблемите, с уважително отношение към позициите на другия и 
търсене на взаимноприемлива основа за решаване на въпросите без отстъпление 
от принципните позиции. И още, във втората част на преговорите, след изложе- 
нията на предварително подготвените становища, се стига до непосредствена им- 
провизирана размяна на мнения, до „мислене на глас. Лилов приветства този нов 
момент в диалога като ценно допълнение за по-доброто разбиране на някои аспек- 
ти и нюанси на позициите на преговарящите. Към това бих добавил - импровизи- 
раният диалог разкрива и интелектуалния капацитет на участниците. 

Малко известно е, че Лилов защитава българската позиция по македонския 
въпрос в дискусии със съветски академични среди, които тогава се придържаха 
към македонистките концепции на югославски научни и политически кръгове. 
Заслужава особено да се отбележи, че отстояваната от Лилов българска пози- 
ция по този щекотлив проблем в двустранните отношения не беше последвана 
от недоволство и обвинения от съветска страна в национализъм, както се случи 
с други отговорни наши политически дейци. 

В международната политико-практическа дейност на Лилов през този пе- 
риод се вписва и изпълнението на още една отговорна задача. На своя януарски 
(1982 г.) пленум ЦК на Италианската комунистическа партия обсъди жизнено- 
важни въпроси: за мира и войната, за ролята на Съветския съюз и на реалния 
социализъм в борбата за мир, разоръжаване, разведряване и социален прогрес, 
за пътищата към социализма в развитите капиталистически страни и др. В прие- 
тите документи се стига до изводи като: отричане на реалния социализъм и на 
неговата двигателна сила в революционния процес, „тласъци към социализма” 
занапред щяла да дава предимно борбата в развитите капиталистически страни в 
Западна Европа, налагало се да се върви по „нов”, „трети път” към социализма, за 
изострянето на международната обстановка носели еднаква отговорност НАТО 
и Варшавският договор и други подобни. 

Политбюро възлага на Лилов да отговори от името на БКП. И той прави 
това в статията „Погрешен анализ - неправилни изводи”, публикувана като ре- 
дакционна в „Работническо дело” на 18 февруари 1982 г. Отзивът на италиански- 
те комунисти е неочаквано мек, за разлика от реакцията им към подобни критич- 
ни материали на други комунистически партии в социалистически страни. Не 
защото Лилов беше отстъпил от принципната партийна позиция (той не беше и 
никога не е бил дисидент, не е провеждал различна политическа линия), а защото 
отговорът тежеше със силни аргументи, с убедителни теоретически постанов- 
ки, с признанието, че реалният социализъм, такъв, какъвто е, още не е направил 
всичко, което се съдържа в неговите крайни цели и идеали, но и това, което вече 
е направено, е крупно, историческо завоевание на човечеството; и не се използ- 
ваше менторски език (за разлика от езика на италианските комунисти). 

Но имаше и друго. Лилов си даваше сметка, че води диалог с най-голямата 
и авторитетна комунистическа партия в капиталистическите страни, партията 
на Палмиро Толиати. Отнасяше се с разбиране към усилията на италианските 
ръководители да търсят нови пътища и възможности за изграждане на широ- 
ки класови и политически съюзи. Не приемаше подхода им - отстъплението от 
принципни позиции на теорията и особено разграничаването от социалистиче- 
ските страни и дори зачертаването им. 

От началото на 80-те години в Полша се създава остра политическа криза. 

През декември 1981 г. е въведено военно положение. Тези събития предиз- 
викват безпокойство сред всички искрени привърженици на социализма, акти- 
визират се и външните реакционни сили. На опасност е изложена съдбата на со- 
циализма в страната. 

БКП имаше ясна и недвусмислена оценка за положението в Полша - за допус- 
натите грешки и отклонения в изграждането на социализма, довели до деформации 
в развитието на полското общество, за активното им използване от антисоциалис- 
тическите и контрареволюционни сили вътре вън от страната. И подобно на дру- 
гите страни от социалистическата общност изразяваше солидарност и подкрепа на 
полската партия. По поръчение на Политбюро работна група под ръководството 
на Лилов анализира ситуацията в страната, причините за кризата, действията на 
враждебните на социализма сили. В продължение на половин година (от 31 май 
до 31 декември 1981 г.) на страниците на в. „Работническо дело” са публикувани 

шест големи аналитични статии под псевдонима Иван Петров. Заглавията говорят 
за съдържанието им: „Против подценяване на заплахата за социализма в Полша”, 
„Необходимо е реално настъпление срещу антисоциалистическите сили и дейст- 
вия, „Полша: истинското лице на антикомунизма”, „Без ръководната роля на марк- 
систко-ленинска партия няма социализъм”, „Не! - на опита за износ на контраре- 
волюцията”, „Необходима и законна мярка”. След промените в Полша през 1989 г. 
станаха публично достояние замислите и действията на антисоциалистическите 
сили в страната и подкрепата - материална и със съвети, която са получавали от 
Запада и от Ватикана. Фактите подкрепят изцяло оценките на Лилов в шестте ста- 
тии, чийто автор е. Полските ръководители още навремето са разбрали кой стои 
зад псевдонима Иван Петров, но отношението към Лилов е било доброжелателно. 
На своя ТХ пленум (юли 1981 г.) ръководството на ПОРП изказва благодарността 
си на социалистическите страни за проявената загриженост и солидарност. 
Международната дейност на партията и по-конкретно проблемите на между- 
народното комунистическо движение не бяха ресор на Лилов, но изпълнението и 
на тази задача показа, че до който и проблем да се докосне, той го изучава всестран- 
но, основно, от корен. И не само това - стига до изводи, идеи, предложения, които 
разчупват стереотипи, повишават коефициента на полезно действие на партията. 
По изминатия дълъг житейски и професионален път Лилов се среща с мно- 
го интересни личности - политици и учени. Като политически деец беседва с 
именити политици като Вили Бранд, Андреас Папандреу, Алвару Кунял, Сантяго 
Карильо, Юрий Андропов, Андрей Громико, Михаил Горбачов, Янош Кадар и др. 
При посещенията си в Китай през последните години води разговори с отговор- 
ни политици и научни работници. В СР Виетнам е приет от президента Чан Дък 
Льонг. Като ръководител на ИССТ установява трайни връзки и тясно сътрудни- 
чество със световноизвестни съветски учени - академиците Евгений Примаков, 
Георгий Арбатов, Виктор Афанасиев, Олег Богомолов, Никита Мойсеев. 
Ежегодните съвещания по идеологически и международни проблеми го 
свързват с неговите колеги от централните комитети в страните от социалис- 
тическата общност. Тези съвещания бяха форма на диалог между единомишле- 
ници. Водеха се дискусии по оценката на ситуацията както в света, така и в со- 
циалистическите страни. Изказванията на Лилов, по мнение на негови колеги от 
другите партии, са се отличавали с мащабно виждане, проблемност, дълбочина. 
На една от тези срещи той предлага да не се придържаме към утвърдения в наши- 
те страни тезис за пропаганда само на успехите на социализма, да се премине към 
създаване на един по-реалистичен образ на социализма - решаваме проблеми, 
но имаме трудности и слабости. 
При едно посещение в Съветския съюз още като член на Политбюро и вто- 
ри човек в партията за Лилов е изготвена програма от домакините за срещи и 
разговори с редица членове на Политбюро на ЦК на КПСС - Шчербицки (Украй- 
на), Романов (Ленинград), Гришин (Москва), Черненко. Това прави впечатление 
на Живков - оценява го като повишен интерес към особата на Лилов. През май 
1990 г. Лилов посещава Москва по покана на М. С. Горбачов. Посрещнат е много 
сърдечно, разговорите - откровени: по въпросите на перестройката в СССР за 
положението в България, за проблемите, задачите и т.н. Организират събрание 

със сътрудниците на двата международни отдела на ЦК, на което Лилов говори 
на тема „Как виждаме проблемите на социализма”. В книгата си „Живот и ре- 
форми” Горбачов пише за него: „Аз го познавах като човек с широк кръгозор, 
способен за самостоятелни съждения и постъпки. Неслучайно Живков го извади 
от ръководството на партията през 1983 г” (т. 2, с. 376). 

Първата среща на Лилов с Вили Бранд като гост на ЦК на БКП е в София. 
Придружава го из страната. Водят дълги разговори. В резултат - покана от Бранд 
да му гостува в Германия. Не става. През 1990 г. Лилов се среща с Бранд в Герма- 
ния. Дълги разговори - накъде ще тръгне България. Бранд предлага БСП да се 
включи в социалдемократическото движение. Лилов: ние имаме натрупан опит 
и като социалдемократи, и като комунисти. Ще търсим път отвъд болшевизма и 
социалдемократическата ориентация. 

С гръцките политици и държавници установява тесни, дори приятелски от- 
ношения - с Папандреу, Караманлис, Мицотакис, Ралис. С Папандреу разговарят 
откровено по европейските проблеми, по двустранните отношения, включител- 
но за водите на р. Места. 

Интересът и вниманието на европейски, съветски и балкански личности към 
Лилов не радват Живков. Това е една от причините за отстраняването му от пар- 
тийното ръководство. Другата беше вътрешна - в средния ешелон на партията бе 
навлязло ново поколение партийни секретари, от поколението на Лилов, сред кои- 
то той се ползваше с уважение и влияние. Това също безпокоеше Живков и той 
реши, че стоенето на Лилов в ръководството не е полезно и създава проблеми на 
партията. И го освободи. Не друг, а Живков пръв оцени качествата на Лилов и го 
издигна до член на Политбюро, направи го и втори човек. Но вместо да използва 
способностите му и контактите му с именити политици намери за по-добре да се 
освободи от него. Така впрочем постъпваше и с други способни кадри. 

Ще маркирам само още едно събитие, в което Лилов, вече като председател 
на БСП, изигра решаваща роля - Националната кръгла маса в началото на 1990 г. 
Това беше сложен, труден и изключително отговорен диалог с всички полити- 
чески партии тогава в България. Без неговото ръководно участие и обединява- 
ща роля не би се стигнало до договореност за противопоставяне на заплахата от 
насилие, от кръвопролитие, за гарантиране на мирния преход. Тази договорена 
политика намери силен положителен отзвук навсякъде в чужбина. 


Балканите 


Балканите винаги са привличали като магнит вниманието на Лилов. Питал 
съм се защо? Навярно защото това е регион, в който България, макар и малка стра- 
на, може да играе важна, активна, а и самостоятелна роля. Показа го опитът през 
60-те и 70-те години. А след промените от 1989 г. в страната, региона и Европа пре- 
осмислянето на ролята и интересите на България предполага творчески и практи- 
чески търсения на конструктивни подходи и решения. Това е истинско предизви- 
кателство за творческия интелект на Лилов. Потвърждение на тия мои съждения е 
казаното от самия него по-късно в „Диалогът на цивилизациите”: „Нашата държа- 
ва не може да има основна роля в световната политика, но може да има такава роля 

на Балканите. Ние можем да бъдем носители на стабилност и ново геополитическо 
мислене в региона и основен фактор на реализацията на стратегията за нови евро- 
пейски Балкани” (с. 742). 

През 90-те години на Балканите станаха важни събития. Разпадът на СФРЮ 
зае централно място сред тях и сложи дълбок и траен отпечатък върху цялост- 
ния политически и идеологически ландшафт на полуострова. В традиционното 
присъствие на извънрегионалните сили също настъпиха съществени промени. 

Новата ситуация с нейните нови проблеми стана обект на научни разра- 
ботки от Центъра за стратегически изследвания (ЦСИ), създаден през декем- 
ври 1991 г. с решение на 40-ия конгрес на БСП и оглавен от Александър Лилов. 
Това бяха балканските ситуационни анализи - относително нова област в бъл- 
гарското политикознание. Те са свързани с името на Лилов. Защото началото на 
този вид анализи положи бившият Институт за съвременни социални теории 
по времето, когато негов директор стана Лилов (1983 г.). Първият ситуационен 
анализ на Балканите е изготвен през 1984 г., а през 90-те години ЦСИ публику- 
ва поредица от ситуационни анализи: „Балканите пред избор: мир или война, 
европеизация или ребалканизация” (1993 г.), „Балканските страни по пътя на 
промяната” (1993 г.), „Балканската сигурност - политически и военни пробле- 
ми” (1995 г.), „Необходима е нова политика между България и Република Ма- 
кедония” (1998 г.). 

Балканската тема е предмет и на самостоятелно изследване на Лилов в труда 
„Диалогът на цивилизациите” (2004 г.). На нея е посветена цялата пета част „Бал- 
каните и България - в Обединена Европа и в мултицивилизационния свят. При- 
съства частично и в други раздели. На голямо панорамно табло са представени във 
взаимодействие глобални, европейски, регионални и национални фактори, които 
са определяли, определят и понастоящем балканската ситуация с проекция ив бъ- 
дещето. В този труд също има много нови идеи, нови постановки, по-задълбоче- 
ни анализи на цялата балканска проблематика в сравнение с предишните ситуа- 
ционни анализи - плод на вече натрупани знания и опит, както и на развитието на 
ситуацията на самите Балкани, в Европа и в света. 

Ситуационните анализи се подготвят с участието на учени и специалисти в 
различни области. Организаторът и мозъкът на тези колективи е Лилов. Негов е 
изборът на темата, нейното структуриране, основните идеи в анализа, както и ав- 
торството на отделни теми. Той участва в обсъждането и редактирането на всеки 
материал. Обработката на материалите под негово ръководство става като в ис- 
тинска научна лаборатория. Като участник в тази лаборатория са ме удивлявали 
умението му да формулира точно проблема, силната му логика и убедителните 
разсъждения, предлагането на вариантни решения и особено мотивирането на 
тезите не само с аргументи „за”, но си възможни „против”. 

В следващите редове ще изложа накратко само някои от основните идеи и 
постановки, чийто автор е Лилов. Правя това не просто за да ги регистрирам, а 
за да изтъкна тяхната научна стойност и прогностичната им валидност. Според 
използваната методика на изследванията оценките и прогнозите в тях имат ва- 
лидност година, година и половина, максимум две. Как изглеждат те през дале- 
когледа на изминалите двадесетина години? 

Един постоянно действащ фактор на Балканите е извънбалканският - Вели- 
ките сили. По време на Парижката мирна конференция през 1919 г. един френски 
журналист полушеговито, полусериозно беше нарекъл Балканите „път към ада, 
постлан с добрите намерения на Великите сили”. Този ироничен афоризъм не е 
загубил и днес актуалност. Затова и в двата анализа „България пред избор../” и 
„Балканската сигурност..” характеристиката на балканската ситуация е направе- 
на през призмата на геополитическата ситуация. Неин автор е Лилов. 

Най-важната промяна е краят на Студената война и на двуполюсния модел 
с нееднозначни последици - и позитивни, и негативни: начало на еднополюсния, 
но и поява на силуета на полицентричния модел като новото геополитическо 
лице на света; начало на тенденцията към европеизация като водеща на Балка- 
ните, но и продължаване на тенденцията към ребалканизация; засилване на при- 
съствието и ролята на САЩ и намаляване на влиянието на западноевропейските 
държави и на Русия; разширяване на влиянието на НАТО и начало на процеса 
на присъединяване на балкански държави към него; начало на Черноморското 
икономическо сътрудничество; активизиране на национализма в балканските 
държави и използването му от извънбалканските сили; активизиране на исляма 
в региона. И по всички тия проблеми - мястото на България и на нейната поли- 
тика: каква еи каква следва да бъде. 

Промените са в движение и този процес продължава и днес. Забележител- 
ното в случая е, че бяха доловени още в зародиш, а тяхното развитие потвърди 
оценките и прогнозите за значението им на Балканите, включително и за балкан- 
ската политика на България. Ще се огранича с кратка характеристика на някои от 
тях, направена от Лилов. 

В българското политологично пространство Лилов е измежду първите, кои- 
то забелязват „силуета на бъдещия полицентричен модел на световната поли- 
тика”. (Този термин се използва тогава - 1995 г. - за многополюсния свят.) Той 
не се съмнява, че „светът през ХХ в. няма да бъде РАХ АМЕКГСАХА, нито пък 
друг модел на еднополюсно или двуполюсно господство” („Балканската сигур- 
ност..”, с. 10). Бъдещето е на полицентричната геополитическа ситуация в света. 
Още тогава той посочва като основни центрове на тази ситуация: САЩ, Евро- 
пейския съюз, Русия, Китай, Япония, Индия, Бразилия, ислямската констелация. 
По-късно в „Диалогът на цивилизациите” разработва темата за многополюсния 
свят като една от десетте мегатенденции в развитието на новата посткапиталис- 
тическа епоха, една от характеристиките на световния преход. 

Преходът от еднополюсен към многополюсен свят, по определението 
на Лилов, е грандиозна обществена трансформация, която обхваща всички 
области - технологии, икономика, ценностна система, социална структура, 
управление, световен ред. В тази трансформация участват могъщи обществе- 
ни сили, заложени са глобални интереси. Това ще бъде дълъг, сложен, труден 
исторически процес, изпълнен с противоречия, с различни предизвикателства. 
Той не предстои, този процес вече е започнал. Преди десетина години преходът 
към многополюсен свят беше в ранен етап на развитие. Днес той още не е крис- 
тализирал, но напредъкът е забележим, тенденцията към многополюсност се 
засилва. По-бързо от очакваното започва да се развива процесът на разпадане 

на еднополюсното господство на САЩ. Това се признава и от видни американ- 
ски политици и учени. 

САЩ, Европейският съюз и Русия не просто оказват влияние върху бал- 
канските геополитически процеси, те оформят основните тенденции в тях. При- 
съствието и ролята на Съединените щати рязко нараснаха след края на Студената 
война и особено след тяхната решаваща роля в разрешаването на конфликтите 
в Босна и Херцеговина, в Косово и в Македония. Европа не можа да се справи с 
тези конфликти. Това не коригира европейската геополитическа ориентация на 
балканските държави, но засили ролята на САЩ в региона. Лилов оценява ми- 
сията на Америка на Балканите не от позицията на антиамериканизма (макар и 
да не отрича основателността на отделни елементи в нея), а като важен фактор за 
балканската сигурност. Въпросът според него не се свежда до това да се провежда 
проамериканска или антиамериканска политика на Балканите, а в това - да се 
включи „американският фактор” в решаването на балканските проблеми в инте- 
рес на балканските народи („Балканската сигурност... с. 14). Но той констатира 
също, че американското влияние има една голяма стратегическа слабост, която 
определя като „ахилесова пета” - незначителната роля в икономическото, тех- 
нологическото и социалното изграждане на балканските страни. От тази гледна 
точка то не може да издържи конкуренцията с европейското влияние - амери- 
канското е временно, докато европейското има дългосрочен характер и простор 
за развитие. 

Влиянието на Русия - силно в далечното и в близкото минало, намалява през 
90-те години по обясними причини. Охладняват и балкано-руските отношения, 
включително и българо-руските. Но отслабените връзки съвсем не означават 
тяхното елиминиране. Те продължават да запазват своята жизненост и в свет- 
лината на европейската перспектива имат голямо бъдеще. Което се потвърждава 
през последните години. Лилов винаги е изтъквал, че добрите отношения с Русия 
не трябва да са за сметка на българо-американските и обратно. В неговите анали- 
зи има оценки, които рядко се срещат у български политици и коментатори. Под- 
чертава например: „Особено важно значение има синхронизирането на интере- 
сите и действията на европейския и руския фактор на Балканите” („Балканската 
сигурност... с. 13). Отива и по-нататък: Европейският съюз няма нито сериозно 
разработена стратегия, нито проявена досега готовност за такава дългосрочна 
европейско-руска стратегия. От друга страна, самата Русия оставя впечатление 
за все още недостатъчна определеност в това отношение. Тя също не е демон- 
стрирала нова визия и стратегия за руско-европейски отношения. В някои среди 
на руския политически елит и на руската геополитическа мисъл се усеща по-сил- 
но духът на стереотипите от миналото, отколкото новите реалности и предиз- 
викателства. Не става дума за противопоставяне между руско-европейската и 
руско-американската политика. Едната не следва да пречи на другата. Европа и 
Русия или ще оползотворят заедно необятния потенциал на взаимното сътруд- 
ничество, или ще станат поотделно второстепенни световни сили. 

Отношението към НАТО е изразено с различни формулировки, но с еднакъв 
смислов пълнеж в „Балканската сигурност..", в партийната програма от 1994 ги 
в „Диалогът..7. В програмата е записано: „От гледна точка и на европейската, и на 

нашата сигурност най-благоприятно би било взаимодействието и евентуалното 
приобщаване на България към НАТО да са съпроводени с трансформирането на 
тази организация в универсална система за общоевропейска или глобална сигур- 
ност, която да дава възможност в нея да участват всички европейски държави, 
включително и Русия” (с. 68). В „Диалогът..” се изтъква, че НАТО се адаптира към 
междинния еднополюсен световен ред и едва ли ще има в сегашния си вид сери- 
озно бъдеще в многополюсния мултицивилизационен свят. По всяка вероятност 
предстоят кардинални развития и трансформации в НАТО (вж. с. 721). 

Двете основни тенденции на Балканите - към европеизация и към ребалка- 
низация, очертани от Лилов през 1993 г., се оказаха трайни и с променливо раз- 
витие. Стремежът на балканските страни да се асоциират в Европейския съюз от- 
говаря не само на техните интереси, но и на интересите на нова Европа. Изрично 
подчертава, че България е направила още след края на Студената война своя геопо- 
литически избор - интегриране в Европейския съюз. Той не се оспорва от никоя 
политическа партия. Общественото мнение също го одобрява. Но предупреждава: 
„На този процес трябва да се гледа с политически реализъм. Той не бива и не може 
изкуствено да се форсира. Но същевременно не могат да бъдат приети преценките, 
които съществуват сред различни кръгове в европейската политика, че интегри- 
рането на Балканите ще трябва да се разглежда като късен и неблагоприятен етап 
в изграждането на нова Европа” („Балканите пред избор..:, с. 10). Тази постанов- 
ка е лайтмотив и в следващия анализ - „Балканската сигурност..”: „В политиката 
на 12-те продължава все още да заема място традиционното им отношение към 
Балканите като към „периферия, „заден двор” на Европа. Те разглеждат в сравни- 
телно по-далечна перспектива приемането на балканските страни за пълноправ- 
ни членове на Европейския съюз” (с. 12). Трябваше да избухне войната на НАТО 
срещу Сърбия за Косово през 1999 г., та Европейският съюз да преразгледа своята 
политика към Балканите, да признае нейната несъстоятелност, да предприеме и 
практически действия за коригирането й. Това беше публично огласено от отго- 
ворни представители на Европейската комисия през 2004 г. - Крис Патън, евроко- 
мисар по външните отношения, в реч пред Европарламента: „Постигането на мир 
и сигурност в този район ще означава не само мир и сигурност в „задния двор”, 
но ив собствения ни двор. Европейският съюз може да изгради надеждна обща 
външна политика и сигурност само ако усилията му за стабилизиране на Балкани- 
те се увенчаят с успех” Хавиер Солана в изказване на 9 януари 2004 г. посочва, че 
в миналото Европейският съюз не е отговарял по адекватен начин на многоброй- 
ните предизвикателства (на Балканите) и често отговорите му са били слаби и не- 
навременни. Да припомня и казаното от известната, но позабравена евродеятелка 
Катрин Лалюмиер: „...Не може да се изгради здрав европейски организъм, без да 
излекуваме болното сърце на Европа - Балканите.” 

Макар и със закъснение, тези оценки, признания и последвалите практически 
действия непосредствено след прекратяване на войната говорят за готовност да 
се преодолее традиционната политика и предубеденост към Балканите и да се ут- 
върди убеждението, че Европа е толкова нужна на Балканите, колкото и Балкани- 
те са нужни на Европа. Далеч съм от мисълта, че те са били повлияни от идеите 
на Лилов, но са потвърждение на верността на анализа на процесите и събитията, 

както и на прозорливостта на автора. Предубедеността към Балканите не е изчез- 
нала - потвърждава го отношението на някои европейски държави към България 
и Румъния и днес. А след обявяване на независимо Косово Европейският съюз пак 
постави знака „стоп” на пътя на държавите от Западните Балкани към Европа. 

Другата основна тенденция - към „ребалканизация” - получи тласък с раз- 
падането на Федеративна Югославия. Появиха се нови четири държавно-поли- 
тически субекта. Лилов сочи Косово като възможно ново огнище на балкански 
конфликти. Той обръща внимание на термина „косовизация” като нов аспект на 
малцинствените проблеми в бивша Югославия, а ив други балкански държави 
- „накърняват се правата и свободите на част от мажоритарната нация, която 
се превръща в „малцинство сред малцинството” („Балканите пред избор”, с. 40). 
Косовизацията засегна най-напред самата Сърбия - доведе през 1999 г. до вой- 
ната на НАТО, а по-късно и до независимо Косово. Ребалканизацията продължи 
с отделянето на Черна гора от Сърбия. Косовизацията застрашава Македония, 
Санджак и Войводина. Появиха се идеи и предложения на американски експер- 
ти и английски политици за прекрояване на сегашните граници на Балканите с 
отнемане и придаване на територии от една към друга държава, за да се създадат 
чисти по състав етнически държави - идеи, които откриват пътя към нова балка- 
низация в съвременни условия. Лилов нарече това „безумие”, „на Балканите това 
означава кръв”. Преодоляването на балканизацията като балканска политика той 
вижда в интегрирането на Балканите в Европейския съюз. По-късно това свое 
виждане ще оформи в стратегия за „Нови Балкани”. 

В ситуационния анализ „Балканската сигурност..” Лилов лансира една нова 
своя идея - за по-голяма роля на Балканите при решаването на балканските про- 
блеми в съответствие с интересите на балканските държави и народи на базата 
на общия регионален интерес. Общите интереси са очертани така: елиминиране 
на войната в региона, предотвратяване на екологичните опасности, интегриране 
в европейските структури, изграждане на модерна регионална инфраструктура, 
високо развитие на регионалното сътрудничество във всички области, което за 
разлика от миналото сега се насърчава и подкрепя и от извънрегионалните сили. 
Специално внимание е отделено на сигурността. Обоснована е неделимостта на 
националната и регионалната сигурност. „Без стабилни Балкани не може да се 
постигне национална сигурност за нито една отделна балканска държава” (с. 85). 
„Изходът е... да се формира общобалканска стратегия за регионална сигурност” 
(пак там). Това предполага балканските държави и нации да се самоосъзнават 
като регионална общност, която е неделима част от европейската общност. С дру- 
ги думи, общият регионален интерес да заеме полагащото му се място в нацио- 
налната политика на всяка отделна балканска държава. 

За Лилов е пределно ясно, че осъзнаването на регионалния интерес и реа- 
лизирането на тази основа на нова политика на Балканите не е така лесно и 
просто, както да се напише. Независимо Косово показа, че въпреки всички 
положителни промени на Балканите те не са узрели да отстояват солидарно 
своите интереси пред Европа, да й влияят при решаването на балкански про- 
блеми. Това е така. Но той е убеден, че това е единственият начин те да играят 
нова роля в Европа и предлага възможни идеи и инициативи за практически 

действия. Една от идеите („скъпа на сърцето ми” по негово признание) е съз- 
даването на елитен Балкански клуб на интелектуалците, който по примера на 
Римския клуб да дискутира на експертно и научно ниво балканските проблеми 
в условията на новите реалности, да подпомага формирането на нова балкан- 
ска политика, както и за съхраняване и развитие на положителното и самород- 
ното в балканската култура, морал и ценности. Самият Лилов беше установил 
контакти с балкански интелектуалци. Идеята намери добър прием, но бе „по- 
хитена” от други и се реализира в друг формат. 

Както тази, така и другите идеи за по-голяма роля на Балканите имаха свои- 
те скептици и противници. Те не намериха отзвук в официалното политическо 
пространство. Ще отбележа мимоходом, че балканските ситуационни анализи се 
подминаваха с мълчание от научната критика и от политическите наблюдатели. 
Което не пречеше на някои от тях да „приватизират” отделни идеи, анализи и 
оценки. Факт е обаче, че балканското двустранно и особено многостранното съ- 
трудничество на базата на общи интереси се активизираха както никога досега. 
Това най-малкото е показател, че научните разработки в ситуационните анализи 
са отговаряли на назрели потребности на времето. Те очакват политиците, които 
ще ги разберат и ще ги реализират. 

Наслагването на идеи за Балканите през 90-те години кристализира в стра- 
тегията „Нови Балкани”, изложена в „Диалогът на цивилизациите”. Нов момент 
в кръстопътната геополитическа характеристика на Балканите е разглеждането 
им тук като важен сегмент не само на Европа, но и на Евразия в новите й грани- 
ци - Централна (Средна) Азия, Кавказ, Балканите, и на разширението на Евро- 
пейския съюз, включващо и Черно море като европейска зона. Това разширено 
геополитическо пространство повишава стратегическото значение на Балкани- 
те и на България, те стават транзитен коридор за пренос на руски и каспийски 
нефт и газ към Европа, пресечна точка на интересите на много европейски и 
азиатски държави. Това ги прави важно звено в Европа, повишава значението 
им като фактор на континента. И ако използвам думите на Лилов: „Балканите 
имат историческия шанс да станат зона на междуцивилизационния диалог и на 
двупосочно, от Европа към Азия и от Азия към Европа, междуцивилизационно 
сътрудничество” (с. 715). 

„Нови Балкани” е стратегия за интегрирането на всички балкански държа- 
ви в Европейския съюз. Една съдържателна, изпълнена с конкретен смисъл и с 
висока практическа стойност стратегия. Нейни основни елементи са следните: 

- Пълна демократизация на балканските държави по европейските 
стандарти и право. 

- Преодоляване на икономическата изостаналост и на бедността на региона. 

- Слединдустриална модернизация, икономически и социален просперитет 
на балканските страни - с крайна цел изравняването им с другите европейски 
страни. 

- Осигуряване на мир и стабилност в региона и превръщането му в носител 
на мир и стабилност в Обединена Европа. Съхраняване на националната и кул- 
турната самобитност на балканските народи и на перспективата за тяхното раз- 
витие в многообразието на европейската култура. 

- Укрепване и задълбочаване на европейската идентичност на балканските 
нации, общества и държави като самосъзнание, заедно с националното, и като 
самоопределяне на проевропейските им позиции при решаване на конкретни 
проблеми и конфликти. 

Тази стратегия почива върху солиден фундамент - „проевропейски общо- 
балкански геополитически консенсус, който се наблюдава за пръв път в балкан- 
ската история” (с. 697). Нейната реализация е разчетена за след 2020 г., ако и Бал- 
каните, и Европа следват неотклонно интеграционния процес. Във визията на 
Лилов стратегията изисква политика на балкански диалог, добросъседство, от- 
крити балкански граници и широко балканско сътрудничество. И тук той отново 
се връща към своята идея за водещата роля на България на Балканите: „На тази 
нова балканска политика трябва да стане носител българската държава, защото 
няма страна на Балканите, с която България не би могла да има такава политика 
и такива отношения” (с. 743). 

Последният ситуационен анализ на ЦСИ е за Македония - „Необходима е 
нова политика между България и Република Македония”. Идеята е пак на Лилов. 
Подтикът - застоят по това време в отношенията между двете страни и стре- 
межът да се излезе от статуквото. Подходът - прагматичен: на базата на трезва 
оценка, очистена от националистически и нихилистични налепи и от криво- 
разбрания интернационализъм, да се изработи програма за разбирателство и 
сътрудничество в различните области. Резултатът - един стойностен документ, 
който стана предмет на обсъждане във Висшия съвет на БСП, беше публикуван 
в резюме във в. „Дума”, внесе се за обсъждане в Народното събрание. Беше преве- 
ден на английски и изпратен на всички посолства на европейските държави и на 
САЩ в София. Впоследствие предложената програма започна да се осъществява, 
макар и не напълно застоят беше преодолян - премахната бе една от бариерите - 
езикът. Разбира се, проблемът беше назрял за решение. Разработката на Центъра 
му придаде ускорение, без, естествено, това да се признава. 

За научната и политическата стойност на документа много допринесоха за- 
дълбочените проучвания на македонския въпрос, които Лилов беше направил 
още по времето на подготовката на срещата с югославската делегация през 70-те 
години. И тук нещата се назовават с истинските им имена: „Грябва да се под- 
чертае, че сегашният блокаж на българо-македонските отношения е следствие от 
остарели и изчерпани политически стратегии и на двете държави. Това са стра- 
тегии на позиционната отбрана, преследващи в крайна сметка експанзионистич- 
ни цели, въпреки че и двете държави ги отричат. България трудно се отлепва 
от далечното минало, Македония трудно прикрива претенциите си към своите 
съседи” (с. 43). 

Ситуационният анализ за Македония е актуален и днес със своите оценки и 
прагматични предложения за разбирателство и сътрудничество. 

От краткия преглед на оценките и прогнозите в анализите на процесите и 
събитията през 90-те години на Балканите има основание изводът, че срокът за 
тяхната прогностична валидност, според методиката, е надминат. Това не е не- 
достатък на методиката, по-скоро се дължи на дълбокото научно проникване в 
същността на изследваните проблеми. 

Социализмът 


Темата за социализма е най-широко и всеобхватно изследвана от Лилов 
през изтеклите двадесет години. В нея се преплитат история, теория и полити- 
ка на българския социализъм със силен акцент върху политиката. Осмислен е 
изминатият път - успехите, причините за краха, възможностите и пътищата за 
обновление и модернизация. Трезво, без лакировка, критично, но и без очерняне 
и отричане, с научна убеденост в неговото бъдеще. „Аз вярвам, че социализмът 
не е мъртъв, нито е мъртвороден. Той може да бъде обновен и модернизиран в 
съответствие с постиндустриалните реалности и предизвикателства” (сп. „Поне- 
делник”, 2006, бр. 5-6, с. 25). 

И в този случай Лилов разглежда националното явление в контекста на 
съвременните глобални и европейски реалности. Подобно на Благоев счита со- 
циализма в България за част от европейския социализъм, но в новите условия на 
глобализацията отива и по-нататък - за част и от световната модернизация на 
социализма в информационната епоха, в която навлиза светът. 

Какво ще бъде обществото в тази епоха - никой не може да определи. „Ня- 
какво странно ново общество” (Алвин Тофлър), слединдустриално, но не капи- 
тализъм. Нужен е исторически опит, който да даде материал за анализ. Такъв 
опит е заложен в Китай, във Виетнам. С това може да се обясни големият интерес 
на Лилов към опита и проблемите на модернизацията на социализма в Китай и 
във Виетнам. Но също и към Куба, Венецуела, към латиноамериканската лява 
вълна, към явлението алтерглобализация. Той кани дипломати от тия страни в 
ЦСИ, за да се осведоми „на живо” за ситуацията там. „Модернизацията на Китай 
е капитален принос в модернизацията на теорията и историческата практика на 
световния социализъм” (сп. „Понеделник, 2006, бр. 5-6, с. 27). Да се изучи този 
опит, да се анализира, да се почерпят поуки, без да се копира - това привлича 
Лилов (и не само него) към китайския експеримент, към реформите във Виетнам. 
Вглеждането в опита на първопроходците е полезно и необходимо. То е продик- 
тувано и от стремежа да се намери вярната посока на българския преход, да се 
изработи и реализира стратегия за включване на България в протичащата евро- 
пейска и световна трансформация. 

Първите стъпки по този път са свързани с трансформацията на БСП в нова, 
модерна социалистическа партия. Усилията на Лилов по този голям проблем не 
се изчерпват с теоретически занимания и сравнителни анализи. За него това е 
борба със „старото“, със закостенялото в БКП. Три жалона маркират тази бор- 
ба: изработването и приемането на Манифеста за демократичен социализъм, на 
Платформата за преобразуване на БСП в модерна лява социалистическа партия 
и на програмата на партията „Нови времена, нова България, нова БС. 

Особено остра дискусия и борба се разгръща при обсъждането и приема- 
нето на Манифеста през декември 1989 г. Сам Лилов описва така дискусията: „В 
комисията по подготовка на конгреса бяха внесени два проекта: моят проект за 
Манифест и един друг проект за тактически промени. Сблъсъкът на двете ви- 
зии беше много остър. Стигна се до момент на сериозно колебание в комисията 
дали да се тръгва по нов път и аз бях принуден да заявя, че съм готов да изтегля 

проекта на Манифест за демократичен социализъм и сам да изляза от комисия- 
та, ако ръководството на партията не разбира необходимостта и няма воля да 
я поведе по пътя на нейното трансформиране в нова партия... Манифестът бе 
приет и внесен в ХГУ конгрес като стратегия за обновление на БКП” („Диало- 
гът..”, с. 488-489). Така започна трудният и дълъг процес на обновлението на 
партията, който продължава и днес. 

Лилов отново влиза в ръководството на партията на 10 декември 1989 г. ие 
избран за председател на ВС на БСП на ХГУ конгрес през февруари 1990 г. През 
декември той подготвя проекта за Манифест и го внася за обсъждане в коми- 
сията по подготовката на конгреса. Възможно ли е една нова, трансформатор- 
ска партийна стратегия и политика да се създаде за две седмици: Проблемите 
за реформирането на социализма занимават Лилов още от началото на 80-те го- 
дини, които бележат кризата на реалния социализъм. Във висшето ръководство 
на партията имаше дейци, които разбираха неблагоприятните процеси у насив 
другите социалистически страни, виждаха необходимостта от реформи, имаха 
и интелектуалния и моралния капацитет на реформатори. Но в ония години не 
можеха да отидат по-далеч от констатациите и оценките (вж. т. 3, с. 898). В ня- 
кои кръгове на интелигенцията и обществото също се формираха разбирания и 
сили, които подготвяха промяната. Външните фактори - перестройката в СССР 
и влиянията от Запад - ставаха все по-силни. Лилов беше сред хората, които раз- 
бираха и осмисляха настъпващите изменения. 

Следващата крачка бе „Платформата../, подготвена от Лилов и одобрена от 
39-ия конгрес. Тук за първи път се използва терминът „модерна, който някои 
социалисти и до днес не могат на преглътнат. 

Програмата на БСП бе другата голяма крачка към модернизацията на бъл- 
гарския социализъм. Нейното изработване, обсъждане и приемане бяха съпро- 
водени също с остри дискусии и борба. Лилов беше изучил и познаваше добре 
левия европейски програмен опит - социалистически, комунистически, социал- 
демократически. Програмата на БСП бе на равнището на най-доброто, което 
имаше тогава лява Европа. Някои идеи в нея са приносни. Тя е една от първите в 
европейското ляво пространство, които говорят за необходимостта от модерни- 
зация на левите партии и на социализма. Това е, казва Лилов, сериозен факт и той 
не може да бъде заобиколен. 

Този „сериозен факт” има още едно измерение, което също „не може да бъде 
заобиколено”. В онази сложна обстановка в страната въпросът за партията стое- 
ше така: да бъде или да не бъде. Такъв въпрос не можеше да бъде решен без из- 
вестна доза смелост и дръзновение. Лилов имаше ясна визия за опасността, пое 
риска, прояви мъжество и енергия и успя. 

Във връзка с това заслужава да отбележа един разговор сд-р Петър Дертлиев, 
на който бях свидетел. Говорейки за БСП, той сподели следното (цитирам по памет). 
Пред Лилов след 1989 г. стоеше въпросът: да укрепва държавата или партията. Той 
избра второто. И вие, социалистите, трябва да сте му признателни за това. Такова 
признание от устата на видния социалдемократ звучи силно. Но то еи вярно, и нее 
вярно. Вярното е, че ако БСП се съхрани и днес е най-голямата партия в страната - 
масова, организирана, влиятелна, управляваща, това се дължи в най-голяма степен 

на усилията на Лилов в ония първи години на демокрацията за нейното запазване, 
реформиране и модернизиране. В някои от страните в социалистическа Източна 
Европа комунистическите партии изчезнаха, а други се превърнаха в маргинали. 
Невярното е, че Лилов е противопоставял интересите на БСП на интересите на 
държавата. За него в тогавашните условия запазването, реформирането, модерни- 
зирането на БСП и реформирането и модернизирането на България са взаимно- 
свързани. Но при отменен член 1 на Конституцията партията държава престана 
да съществува и той не можеше да действа по отношение на държавата така, както 
действаше в партията. И въпреки това с участието си в Националната кръгла маса 
и като депутат във Великото народно събрание внесе важен принос за запазване 
на гражданския и етническия мир, за осигуряване на мирния преход, за полагане 
на основите на демократичното устройство на държавата с изработването и при- 
емането на новата конституция. Не по негова вина бяха пропуснати национални 
шансове: не се прие предложението на БСП да се изработи обща политика за на- 
ционално помирение. Отхвърлянето му имаше ефекта на раково заболяване, което 
засегна много области на обществения организъм - разгоря се неконтролируема 
политическа конфронтация, корупцията прие широки размери, българският пре- 
ход като цяло се превърна в катастрофа. 

Лилов не е преставал да работи теоретически, политически и практически за 
обновяването и модернизирането на БСП. Това е станало като че ли пожизнена 
задача за него. През последните години усилията му в теоретическата област са 
свързани с предизвикателствата, които развитието на световния преход към ин- 
формационното общество предявява към политическите партии - леви, десни, 
центристки. Методологически изходният пункт на разсъжденията е следният: 
„Информационното общество е нов тип общество, то се нуждае от нов тип партии, 
негови собствени, а не на друго, не от друго общество, и ще създаде нови информа- 
ционни партии, представляващи новите страти, разрешаващи новите проблеми” 

„Пътят към създаването на политическите партии на информационното 
общество преминава през модернизацията на сегашните партии - партиите на 
индустриалната епоха и на индустриалното общество” (т. 3, с. 816). 

Като основополагащи промени в новите политически партии посочва (без 
претенции за изчерпателност): 

- ясна представа за новите вътрешни и международни проблеми, които 
трябва да се решават в информационната епоха; 

- идейно и програмно стратегическо обновление на политическите партии; 
необходими са нови идеи, нови стратегически цели, нови програми; 

- нови политики на партиите; 

- кадрово и лидерско обновление; необходими са нови големи политически 
лидери и политически фигури, които ще носят духа на епохата и ще играят из- 
ключителна роля в съвременното развитие; 

- организационно обновление (вж. т. 3, с. 818-819). 

Това е нов подход - поне за мен - към проблема за обновлението и модерни- 
зацията на политическите партии изобщо, на левите и на БСП специално. Досега 
модернизацията на БСП се разбираше ограничено като освобождаване от догма- 
тични постановки и идеологеми, от остарели модели и принципи. 

Основавайки се на реалната перспектива за изграждане на слединдустриално 
общество в рамките на световния преход, Лилов счита, че европейската и светов- 
ната левица е изправена пред историческата отговорност именно тя да моделира 
новото общество. И затова трябва да се обнови и модернизира, да стане нова „след- 
индустриална левица”. В този контекст неговата оценка е, че левицата сякаш не е 
готова интелектуално и политически да се настрои на вълната на новата епоха (т. 3, 
с. 814-815). 

Що се отнася до България и до БСП: България де факто не се е присъеди- 
нила към извършващия се в наше време европейски и световен преход от индус- 
триалната към информационната епоха и закъснява тревожно в това отношение 
(т. 3, с. 746). Изводът: нужна е решителна промяна, България се нуждае срочно от 
добре обмислена и работеща стратегия за информационно развитие. 

Наистина историческа задача. Би следвало с нея да се заеме БСП. Това изиск- 
ва по-нататъшната й модернизация да съответства на изискванията на инфор- 
мационното общество. От тези позиции Лилов участва активно в дискусиите за 
модернизирането на БСП като член на комисията по подготовката на новата пар- 
тийна програма. Неговата цел е да се изработи програма, която да очертае визията 
на БСП за развитието на България до 2020-2025 г., за да може именно БСП да по- 
ложи началото на моделирането на информационното общество в България. А за 
това е необходимо да си осигури поне още един мандат в управлението на страната. 
Според него трябва да се изработи срочно нов модел на политика за ликвидиране 
на язви като бедността, неграмотността, липсата на здравни и социални грижи за 
всеки гражданин, предварително условие за което е осигуряването на висок иконо- 
мически растеж. Разковничето за решаване на най-важните проблеми на прехода 
Лилов вижда в реалистичната лява политика, защото избирателят вече не вярва 
на партия с лява фразеология и дясна политика. Той не предлага да се спре или 
да се забави работата по новата програма, а да продължи дискусията с цел да се 
изгради българска лява политическа алтернатива за развитието през следващите 
двайсетина години. Голяма опасност пред БСП сега според него е одесняването в 
политиката да бъде последвано от одесняване в програмата. 


жккх 


Теоретическата и практическата дейност на Лилов е белязана с печата на но- 
ваторството. Не ми е възможно да изброя всички нови идеи в неговите изследва- 
ния и в практическата политика, но ще посоча някои от крупните: Манифеста за 
демократичен социализъм, Платформата за преобразуване на БСП в модерна лява 
социалистическа партия, програмата „Нови времена, нова България, нова БСП, 
стратегията „Нови Балкани”; диалогът, а не сблъсъкът на цивилизациите, Великата 
глобална революция, опитът да се създаде обща теория на цивилизацията. 

На едно място в „Диалогът..” Лилов с основание откроява като една от ори- 
гиналните особености на българския социализъм теоретичната нагласа, тради- 
цията да се отделя първостепенно внимание на теорията и нейното развитие. И 
счита, че сме една от най-теоретичните партии в Европа. Вниманието, което той 
отделя на теорията в наше време, го прави продължител на тази традиция. Него- 

вите трудове излъчват респектираща ерудиция и енциклопедичност. По своята 
научна стойност и новаторско богатство те не отстъпват на световноизвестни 
съвременни мислители в областта на обществознанието. Лилов изследва нови 
проблеми, навлиза в дебрите на неизследвани световни реалности, търси отго- 
вор на нови предизвикателства и е съвсем естествено някои негови визии, оцен- 
ки, изводи да предизвикват дискусии. Но това не омаловажава неговия творче- 
ски труд. 

Нашата партия има и друга традиция - да пренебрегва своите таланти, да не 
използва техните дарования. Нещо повече - да ги отрича, да ги отлъчва приживе. 
Срещал съм хора, които упрекват Лилов, че се занимава с теории и стратегии, а 
не се включва в практическата партийна работа. За БСП Лилов е полезен и ценен 
най-вече със своя интелект. Той има това, което други нямат, и с него работи за 
партията. Не се съмнявам, че с готовност би се заел с всякаква задача, която му 
бъде възложена, както го е правил и преди. 

В трудовете на Лилов има много полезни идеи и разработки за успешна 
национална политика на България, независимо коя партия е на власт. За съжале- 
ние те не намират приложение в политиката на управляващите или защото не 
се познават, или защото не се разбират, или защото се пренебрегват, понеже 
са негови. Написаното от Лилов обаче остава и не е изключено след време хора- 
та да кажат за него същото, което той казва за севлиевския мъдрец д-р Атанас 
Москов: „Днес можем само да се питаме с горчивина как е могло да се преследва, 
а не да се реализира в държавния и обществен живот политически и мисловен 
талант като д-р Москов” („Диалогът..”, с. 494). 

Талантът е като благороден метал - не ръждясва. Посредствеността ни- 
кога не блести, но е способна да затъмни блясъка на таланта. 

(и навлиза в епоха на глобална нестабил- 
ност, в епоха на всеобща икономическа, по- 
литическа и духовна криза. Липсата на привле- 
кателни идеи за промяна в положителна посока е 
предпоставка за задълбочаване на неблагоприят- 
ните тенденции в обозримо бъдеще. Кризата на 
идеологиите доведе до възхода на редица радикал- 
ни движения, като най-разпространеното от всич- 
ки тях в мюсюлманския свят е политическият ис- 
лям. Политическият ислям не е основната причина 
за войните в Югоизточна Европа, Близкия изток 
и Северна Африка след края на Студената война. 
Ала той се оказа удобно средство за прокарване на 
геополитическите интереси на външни сили, като 
паралелно с това действа за осъществяването и на 
собствения си проект за изграждане на глобален 
халифат. 

Решителната намеса на Русия в Сирия бе 
удар по амбициите на ислямските радикали, но 
тяхната мощ не е унищожена. Терористите имат 
могъщи спонсори и покровители. Много е веро- 
ятно скоро да нанесат удари в нови направления 
- Балканите, Кавказ, Централна Азия, където има 
достатъчно предпоставки за разпространение 
на радикалния ислям. Няма как да не тревожи 
фактът, че това са региони, от които се набират 
много бойци за терористичната ИДИЛ. Заплаха- 
та за стабилността на Кавказ и на Балканите се 
усилва от близостта им с Турция, която не крие 
амбициите си да разшири влиянието си, а през 
последните няколко години пряко или косвено 
съдейства на ислямистите. 

1. Политическият ислям като средство за постигане 
на геополитическите цели на САЩ 


Политическият ислям е една от водещите идеологии в арабския ив мюсюл- 
манския свят, но проявите му в различните региони са специфични и е трудно 
да му се даде общо определение. Терминът „политически ислям” е въведен в 
употреба от френския ориенталист Оливие Рой в книгата му „Провалът на по- 
литическия ислям” (ГЕсйпес де ПЯат ройидие. Рат, Ге зеий, 1992). Рой опреде- 
ля като „политически ислям” явлението, което друг известен френски ориента- 
лист - Жил Кепел, нарича „ислямизъм” (Ге Ргорйеке е! Риагаоп. Аих зоигсез де 
тоицуетенв 19 атиез. Рат, е беий, 1984; Лай: ехраптоп е! Деси де ИЗатзте. 
СаШтата, Рап, 2000) или „радикален ислям” (ТИе 0015 о/ тайса! 18ат. Гопдонп, 
зад, 2005). Според италианския философ и геополитик Клаудио Мути, „полити- 
ческият ислям”, „ислямизмът” или „радикалният ислям” са просто другите име- 
на на „ислямския фундаментализъм” и „ислямския интегрализъм” - термини, 
свързани с модернистките тенденции, стартирани от „ислямските реформатори” 
и критикувани като отклонения от истинската вяра от представителите на тра- 
диционния ислям (1). 

Политическият ислям направи дебюта си на глобалната шахматна дъска 
с възхода на движението „Галибан” през 80-те години на ХХ век. Но за негово 
начало е прието да се смята 1928 г., когато е основана египетската организация 
„Мюсюлманските братя” Десетилетия по-късно подготвеното от египетските 
„братя” радикално крило формира многобройни паравоенни групи, участвали 
във войната в Афганистан. Движението финансира и обучението в престижна- 
та Мюсюлманска духовна академия - университета Ал-Азхар в Кайро, както и 
обучението на много бъдещи лидери на фундаменталистки движения от Балка- 
ните, Южен Кавказ и Централна Азия, осъществявайки износа на радикалните 
ислямистки идеи (2). 

Несъмнено радикалният ислям възниква като резултат от редица политиче- 
ски и социални фактори в мюсюлманския свят, но още в генезиса му може да се 
забележи, че над него тегне сянката на британските и американските спецслужби. 
Не бива да се забравя, че британският агент Джон Филби (баща на легендарния 
Ким Филби) е основният политически съветник на крал Ибн Сауд, който постига 
контрол върху свещените за исляма градове и превръща уахабизма в официална 
идеология на Саудитска Арабия (3). 

САЩ използват „Мюсюлманските братя” за свои интереси поне от 50-те 
години на ХХ век. Тогава в Египет се установява светският режим на Насър, 
който изгражда добри партньорски отношения със Съветския съюз. „САЩ 
нееднократно са сключвали тайни съюзи с „братята” или с техните филиа- 
ли за решаването на разнообразни проблеми като борбата с комунизма или 
намаляването на напрежението сред европейските мюсюлмани”, пише аме- 
риканският специалист по Близкия изток Йън Джонсън (4). През 1953 (само 
година преди „Мюсюлманските братя” да бъдат забранени от Насър) в рамки- 
те на пропагандната кампания, тайно осъществявана от Информационното 
управление на САЩ, в Принстънския университет са поканени за участие в 

научна конференция над трийсет ислямски теолози от различни мюсюлман- 
ски държави (5). 

САЩ поддържат специални отношения и със Саудитска Арабия, която е 
исторически съюзник на американско-британската ос и също е свързвана с под- 
крепата и финансирането на множество радикални ислямистки организации. 
Още през 30-те години нефтените находища в Саудитското кралство са експло- 
атирани преди всичко от американски фирми. През 1945 г. на борда на крайцера 
„Куинси” президентът на САЩ Рузвелт и саудитският крал Ибн Сауд подписват 
договор, който дава на САЩ изключителните права да проучват и да разработват 
за нефт териториите на Кралството, като в замяна му гарантират неговата си- 
гурност. Някои анализатори смятат, че това споразумение става отправна точка 
за формирането на транснационалните ислямистки мрежи, чиято основна цел е 
да се ограничава влиянието на светския национализъм и на левите идеологии в 
мюсюлманския свят. 

Америка и арабските й съюзници съдействаха на движението на талибани- 
те във войната им със СССР през 80-те години, а успехът на това начинание ги 
окуражи да използват радикалния ислям за целите си и след разформироването 
на социалистическия блок. 

Разпадът на Съветския съюз през 1991 г. разруши двуполюсния модел. За- 
падът побърза да се възползва от създалите се благоприятни обстоятелства и 
да се настани в освободените от СССР пространства, разширявайки политиче- 
ското и военното си присъствие в Централна и Източна Европа, в Централна 
Азия и в Каспийския регион, а вече и в Южен Кавказ. Докато на Стария кон- 
тинент той стори това с помощта на меката сила - своите неправителствени 
организации и другите си лостове за влияние върху политическия елит, на Бал- 
каните ив Кавказ подходът на Америка бе различен. Там САЩ и сателитите им 
прибягнаха до помощта на политическия ислям, като оставиха финансирането 
му на монархиите от Близкия изток. Именно тяхната парична помощ изигра 
важна роля за раздробяването на Югославия и за дестабилизацията на Кавказ 
през 90-те години на ХХ век. 

Американската интервенция в Ирак през 2003 г. наруши баланса в Близкия 
изток и подготви почвата за т.нар. Арабска пролет, която даде ново дихание на 
политическия ислям. През 2011 г. Западът открито подкрепи ислямистите във 
войната в Либия, в Сирия той прави това и до днес. 

Всички тези събития са част от глобалния политически пъзел, фронтове на 
голямата игра на САЩ, чиято основна цел е Русия. След преврата в Украйна през 
2014 г. и наложения там марионетен режим, американците на практика се наста- 
ниха плътно до руската граница. Логиката на събитията от изминалия четвърт 
век и особено през последните няколко години не оставя съмнение, че САЩ ще 
продължат да разпалват огнища на нестабилност около Русия и ще правят всич- 
ко възможно да открият и нови фронтове. Много вероятно е следващите горещи 
точки да бъдат именно в Кавказ ив Централна Азия, а това няма как да стане без 
помощта на политическия ислям. 

Но плановете им не се осъществяват толкова гладко - САЩ срещат все 
по-сериозна съпротива. Русия блокира планираната агресия на Запада в Сирия 

през 2013 г. Завръщането на Крим в Руската федерация пък осуети възможността 
полуостровът да се превърне в плацдарм за радикалния ислям. 

Напрежението в Черноморския регион се запазва. В Украйна вече бе съз- 
даден кримско-татарски батальон (6), а възможностите за разпространение 
на радикални ислямистки идеи се увеличават с развиващото се военно съ- 
трудничество между Украйна и Турция, което се осъществява с благословия- 
та на САЩ. 


2. Турция и монархиите от Персийския залив 
разширяват влиянието си на Балканите 


Изграждането на ислямистки пояс около Русия и Китай е стара идея на аме- 
риканските неоконсерватори. По времето на Буш-младши тя се трансформира в 
това, което сега е известно като проект за Големия Близък изток. По всичко личи, 
че и днес ислямисткият пояс продължава да бъде ключово звено в стратегията 
на Америка за обкръжаването на Русия. Това е единствената причина Западът 
да продължава да говори за „умерена опозиция” в Сирия, независимо че тя е из- 
градена изцяло от джихадисти. Важен елемент в тази стратегия заема планът за 
усилване на политическия ислям на Балканите. 

Балканите са на кръстопътя между Европа и Азия. Контролът върху тях 
е изключително важен за съотношението на силите в Черноморския регион. 
В тази зона интересите на Америка до голяма степен се преплитат с интере- 
сите на Гурция и на монархиите от Персийския залив. За Вашингтон Турция 
е необходима като стратегически разположен ключов съюзник в геополити- 
ческото и военностратегическото противопоставяне с Русия. Не е случаен 
фактът, че в някои американски секретни доклади, както и в книгите на по- 
пулярния геополитически анализатор Джордж Фридман се отрежда бляска- 
во бъдеще на Турция и се прогнозира превръщането й в регионален лидер с 
перспективата да стане глобална сила. Разбира се, съществуват и други про- 
гнози, но нескритите амбиции на Анкара са предупреждение за народите на 
Балканите и в Кавказ. 

В началото на 90-те години войната в Югославия се превърна в полигон за 
тестване на възможностите на политическия ислям. В резултат - той значително 
увеличи своето влияние на Балканите, а Турция получи още един предлог да се 
намесва във вътрешните работи на другите държави на полуострова, аргументи- 
райки се, че е покровителка на мюсюлманите. 

Но несъмнено най-влиятелната сила на Балканите е Америка, която без- 
мълвно насърчава проникването на политическия ислям на Балканите и вижда 
в него средство, с което да нивелира руското влияние. САЩ имат интерес и от 
продължаващата деславянизация, тъй като славянското население е настроено 
положително към Русия. То не е забравило освободителните й мисии през ХХ 
век ив края на Втората световна война. 

Политиката на САЩ към Балканите създава благоприятни условия за Тур- 
ция и монархиите от Персийския залив, които преследват собствени политиче- 
ски и икономически цели в региона. 

а) Монархиите от Персийския залив проправят път на радикалния ислям 
на Балканите. 

Османската империя владее Балканите няколко века и Турция продължа- 
ва да ги разглежда като своя приоритетна сфера на влияние. През последния 
четвърт век интересите на Анкара често се преплитат с интересите на други ис- 
лямистки сили, които също виждат региона като идеална възможност за увели- 
чаване на влиянието си. 

За да постигнат целите си, те прибягват и до помощта на религиозните екс- 
тремисти. Така например известната фундаменталистка фондация „Вяра” е фи- 
нансирана от Саудитска Арабия. Нейните ръководители в България са получили 
образованието си там, а разклонението на исляма, което изповядват техните сим- 
патизанти и членове, е близко до салафизма и уахабизма. Важно е да се отбележи, 
че те са изключително активни не само в мюсюлманските общности, особено в 
селата в Родопите, но и сред циганите, където печелят все повече последовате- 
ли (7). Още през 2003 г. българските власти закриха два ислямски центъра заради 
опасения, че пропагандират радикален ислям. Тези мерки не бяха достатъчни, 
за да спрат тревожната тенденция. Показателно е, че през следващите години се 
засили дейността на ислямистки секти. Най-често те са уахабитски и салафит- 
ски и развиват дейността си из цялата страна, като на практика всички те са фи- 
нансирани от държави от Персийския залив. Така се стигна и до първата масова 
религиозна салафитска демонстрация, която се проведе в циганската махала в 
Пазарджик през август 2012 (8). Срещу организаторите й бе заведено съдебно 
дело, което продължава и до днес. 

Благоприятни условия за осъществяването на плановете на ислямисти- 
те са и сериозните икономически трудности на балканските страни, които са 
принудени да търсят средства, за да стъпят на краката си. Но икономическото 
сътрудничество с кралствата от Персийския залив крие много рискове. Важно 
еда се отчита, че това са абсолютни монархии, управлявани от монарси, и често 
са свързвани с финансирането на радикални ислямистки организации. Частният 
сектор при тях е под контрола на държавата, а това означава, че със своите ин- 
вестиции те преследват не само икономически, но и политически цели. 

Българският опит в това отношение е поучителен. През март 2012 г. прави- 
телството на Бойко Борисов изпрати голяма делегация в Катар ив нея освен пре- 
миера бяха включени над 100 души, между които всички силови министри (9). 
Този ход не доведе до съществени икономически споразумения, но бе постигнато 
съгласие за сътрудничество във военната сфера. Показателно е, че само два месе- 
ца по-късно в Правец се проведе среща на 40 представители на сирийската опо- 
зиция (10). Всичко това няма как да не предизвиква опасения, че е възможно да 
има терористични организации в България. Още през 2013 г.в София се увеличи 
броят на бежанците от Близкия изток и значително нарасна престъпността (11). 
Тогава за пръв път се чуха призиви България да предостави на имигранти от Си- 
рия обезлюдени села в Странджа. 

Тревожни тенденции се забелязват и в други балкански страни. Особено 
силно това важи за Босна и Херцеговина и за Македония, където според експер- 
ти в областта на сигурността има над 5000 уахабити, а техните симпатизанти са 

над 100 000 души. Това е малко под 390 от населението на страната, което е около 
3,8 млн. души. По данни на германските служби през 2015 г. салафитски пропо- 
ведници са набирали бойци от Косово, Македония, Албания и Босна за участие 
във войните в Сирия и Ирак (12). 

Съществуват редица данни за прояви на радикални ислямисти в Македония. 
Различни уахабитски фракции, спонсорирани от Саудитска Арабия, провеждат 
открита пропаганда сред местните мюсюлмански общности, опитвайки се да ги 
отклонят от традиционния за Балканите ислям и да ги тласнат по пътя на радика- 
лизма. За целта фундаменталистите финансират строенето на джамии, отпускат 
по 400 долара месечно на последователите си срещу условието те да не се бръснат, 
а жените им да носят фереджета (13). 

Друг ключов елемент от стратегията за експанзия на арабските монархии на 
Балканите е изкупуването на земеделска земя. Нещо, което те все още не могат 
да направят в България поради мораториума върху продажбата й, който ев сила 
до 2020 г. Но той скоро може да падне - за това настоява Европейският съюз и 
заплашва да съди България, ако тя не го отмени (14). 

6) Влиянието на Турция в политическия живот в България - заплаха за про- 
никване на радикален ислям в страната. 

Балканите заемат особено място в турската политика. Регионът има изклю- 
чително символно значение за съвременните наследници на Османската импе- 
рия. „Най-съществени са не самите Балкани, а самото турско възприемане за тях. 
Именно това ги прави по-значими от Близкия изток, Северна Африка и Кавказ”, 
пише по този повод сръбският изследовател Дарко Танаскович (15). 

След 1990 г. турското влияние в България значително нараства, турските ка- 
питали и фирми доминират в т.нар. смесени райони на България. Що се отнася 
до политиката - досега Турция прокарваше своите политически интереси в Бъл- 
гария предимно с помощта на Движението за права и свободи (ДПС), което раз- 
чита основно на избирателите мюсюлмани. След идването на Партията на спра- 
ведливостта и развитието на власт в Анкара (2007) между нея и ДПС започнаха 
да се появяват различия. Логично е да се предположи, че именно те са причината 
Анкара да оказва подкрепа на отделни отцепили се от формацията личности и 
да им съдейства в опитите да изградят нови партии. Първият по-сериозен опит 
в това отношение бе НПСД (Народна партия „Свобода и достойнство”), която 
през 2014 г. влезе в коалиция с прозападния Реформаторски блок (РБ) и след про- 
ведените избори получи достъп до властта, макар и много ограничен. 

Най-сериозният удар по турските апетити към България бе в края на 2015 г. 
когато почетният председател на ДПС Ахмед Доган отправи остри критики към 
действащия председател на партията по това време - Лютви Местан. Причина- 
та за това бе откритата протурска позиция на Местан след свалянето на руския 
СУ-24 в Сирия. Той бе изключен от ДПС, но Анкара реагира мигновено. Под ней- 
на егида бе създадена нова партия - Демократи за отговорност, свобода и то- 
лерантност (ДОСТ). Знаково е, че на нейното основаване присъстваха петима 
турски депутати и един заместник-председател от Партията на справедливостта 
и развитието, турският посланик в България Сюлейман Гьокче. На събитието бе 
и представител на „Сивите вълци” - една от най-опасните турски терористични 

националистически организации. В нея членува Алпан Челик, който твърдеше, че 
именно той е убил руския пилот Олег Пешков през ноември 2015 г. Демонстратив- 
ната подкрепа за ДОСТ очевидно става с благословията на президента Ердоган. 
Показателно е, че събитието бе уважено и от представители на опозиционните тур- 
ски партии, а делегатите аплодираха всяко споменаване на Турция (16). 

Каква ще е политиката на ДОСТ си личи от поведението на лидера й 
Местан, който не пропуска възможност да отправи словестни нападки към 
Русия, обявявайки я за „агресор и окупатор”. Той обяви, че партията му има 
амбиции за влияние върху ромския етнос, който е и една от мишените за екс- 
панзия на радикалния ислям (17). 

Учредяването на ДОСТ стана факт само дни след като България изгони ди- 
пломата Угур Емироглу от Турското консулство в Бургас (18). Най-големите за- 
плахи за сигурността на България идват от ислямистката линия, която се очаква 
да следва новата партия. В ДОСТ членува секретарят на главното мюфтийство в 
България Хюсеин Хафъзов, който е смятан за отговорен за протакането на дело- 
то срещу циганите ислямисти в Пазарджик, както и за създаването на незаконни 
молитвени храмове в София. 

В България има силно обществено недоверие към ДОСТ. Мнението на над 
2/3 от българските граждани е, че Местан защитава интересите на Турция, а не 
на България (19). 

Засега най-силната мюсюлманска партия в България остава ДПС. През из- 
миналите 26 години Движението си извоюва противоречива репутация. Често 
неговите лидери са обвинявани в корупция ив опити за ерозиране на българска- 
тадържавност. Но на ДПС трябва да се признаят и някои безспорни постижения. 
Партията допринесе за запазването на етническия мир в страната и не позволи 
да възникнат радикални ислямистки движения, или поне не до такава степен 
като в Босна, Косово и Македония. Адмирации заслужава и националноотговор- 
ната позиция на почетния й лидер Ахмед Доган, който не допусна ДПС да бъде 
използвано за политическите цели на Гурция в противопоставянето й с Русия. 

Големият въпрос е дали ДПС ще запази досегашните си позиции. Монополът 
му сред избирателите мюсюлмани е застрашен от активната политика на ДОСТ. 
НПСД пък очевидно няма потенциал да се конкурира с другите две партии, но 
е много вероятно да остане част от Реформаторския блок и така да запази въз- 
можности за влияние. Важно е да се отбележи, че РБ прилича по-скоро на пета 
колона на САЩ в България, отколкото на самостоятелен български политически 
субект. За него е характерна и почти безрезервна подкрепа за турската политика, 
особено когато става дума за противопоставяне с Русия. Той е силно свързан и с 
многобройните западни неправителствени организации (НПО), които косвено 
съдействат за проникването на радикалния ислям на Балканите благодарение 
на финансовите си възможности и медийното си влияние. Именно РБ бе един 
от основните инициатори в 43-тото Народно събрание за промяната в Закона за 
училищното и предучилищното образование, приет през юни 2015 г. с гласове- 
те преди всичко на управляващата партия Граждани за европейско развитие на 
България (ГЕРБ), РБ и ДПС. Съгласно новия закон частните училища получават 
държавно финансиране, както и държавните. Законът не поставя рестрикции 

пред ислямистки фондации, учредяващи у нас учебни заведения, в които да се 
подготвят бъдещи радикали, и това според законодателната инициатива ще ста- 
ва за сметка на българските данъкоплатци. Де юре със средства от държавния 
бюджет е възможно да се осъществи финансиране на религиозни частни учили- 
ща и детски градини с фундаменталистки характер. Промяната се очаква да влезе 
в сила от 2018 г.и резултатите тепърва ще стават известни. 

В създалата се в България ситуация могат да бъдат откроени три основни 
варианта за развитие на предстоящата борба за мюсюлманския електорат. Не- 
съмнено от нейния развой зависи какви ще бъдат перспективите пред радикал- 
ния ислям в страната. 

Първият вариант е, че наличието на три мюсюлмански партии ще изиграе 
по-скоро положителна роля за стабилността и етническия мир в страната, защо- 
то нито една от тях няма да има достатъчна тежест във властта. По този начин 
ще се ограничат възможностите на Анкара да влияе на правителството в (о- 
фия. Вторият вариант е, че ползвайки се с икономическата и държавна мощ на 
Турция, ДОСТ постепенно ще отнеме електората на ДПС и това може да доведе 
до радикализация сред част от мюсюлманското население. Третият вариант е 
най-песимистичен, но той също трябва да бъде вземан под внимание и не бива 
да бъде изключван от сметките - възможно е и трите мюсюлмански партии да 
работят за засилване на ролята на политическия ислям, независимо че на този 
етап ДПС поддържа предимно светски/либерален имидж. 


3. Политическият ислям в България и на Балканите 
е заплаха за сигурността в Кавказ 


Според бившия български главен мюфтия Недим Генджев някои мюсюл- 
мански организации целят да създадат „фундаменталистки триъгълник” от 
Босна, Македония и Родопите в България (20). Подобен вариант изглежда все 
по-вероятен, като се има предвид, че над региона е надвиснало и друго голямо 
изпитание - т.нар. бежанска вълна, в която според експертите под маската на 
бежанци могат да се промъкват и редица радикални ислямисти. Още повече че 
Турция има възможност да осъществява политически шантаж, заплашвайки пе- 
риодично, че може да пусне бежански потоци, които да застрашат стабилността 
на Балканите и на Европа изобщо. 

Усилването на радикалния ислям на Балканите ще бъде сериозна заплаха и 
за стабилността в Кавказ, Черноморския и Каспийския регион, защото това не- 
избежно ще засили влиянието на Турция, но и на Саудитска Арабия, Катар и дру- 
гите монархии от Персийския залив. През последните години всички те съгласу- 
ват усилията си във войната в Сирия, всички те имаха дял и в дестабилизацията 
на Кавказ през 90-те години на ХХ век. 

Уникалното географско положение на Турция, нейните военни, икономиче- 
ски и демографски ресурси са причина политическият елит на страната да мечтае 
да я превърне в регионален лидер. Амбициите им не са от вчера. Още в началото 
на ХХ век по инициатива на Анкара стартира движение за сътрудничество на 
тюркоезичните страни в Кавказ. Това е само едно от регионалните проявления на 

неоосманистката външна политика и на опитите за увеличаване на турското по- 
литическо и икономическо влияние в региона. Официално Турция отрича да има 
експанзионистични намерения, но бившият премиер Давутоглу е достатъчно 
красноречив в своя фундаментален труд „Стратегическа дълбочина”: „Основна- 
та цел на турската външна политика в Централна Азия трябва да бъде изгражда- 
нето на насочено срещу Русия сътрудничество между Азербайджан, Казахстан, 
Узбекистан и Туркмения по каспийската проблематика” (21). Турция разполага с 
могъщи лостове за влияние в Азербайджан, тя със сигурност има принос за на- 
скоро припламналия, но бързо утихнал конфликт в Нагорни Карабах. 

Важно е да се отчита и силното икономическо влияние на Турция в Грузия. 
Двете страни интензивно си сътрудничат и във военната сфера. Съществуват 
достатъчно основания да се смята, че именно на грузинска територия се подгот- 
вят терористи, които воюват в Сирия ив Ирак, но могат да бъдат използвани иза 
предизвикване на хаос в Кавказ (22). 

В създалата се ситуация Турция преследва целите си, като, от една страна, из- 
ползва политическия ислям, зад който стои наднационалното учение за глобална 
Ислямска държава, а от друга - пантуранския проект, който също е част от опитите 
за дестабилизация на Кавказ и за изтласкване на Русия от региона. В конкретната 
ситуация тези два проекта се преплитат. А дългосрочният план е да бъдат откъс- 
нати населените с мюсюлмани региони на Русия и Китай и да бъдат интегрирани 
заедно с централноазиатските държави в империоподобна структура, доминирана 
от Турция. Вероятно от подобен сценарий са заинтересовани и САЩ, които раз- 
ширяват военното си присъствие в Грузия ив Южен Кавказ като цяло. 

Във връзка с това, ако тенденцията към засилване на ислямизма на Балка- 
ните се запази, САЩ, Турция, Саудитска Арабия и техните партньори ще получат 
възможност да черпят жива сила и да подготвят терористи, които да използват в 
противопоставянето си с Русия в Кавказ, Крим, Централна Азия и Близкия изток. 


4. Средства за противодействие на политическия ислям 


Възможностите за реагиране срещу ислямистката заплаха на Балканите, 
особено в страна - членка на ЕС, като България, се затрудняват от два фактора. 
Първо - от икономическите проблеми, които често са причина правителствата да 
търсят финансиране от монархиите от Персийския залив, без да си дават сметка 
за дългосрочните заплахи от това. Второ - от фанатичното следване на евро- 
пейските догми за толерантност и от действията на западните неправителствени 
организации, които, под предлог че се спазват човешките права, на практика по- 
магат да се създадат огнища на радикалния ислям и така косвено способстват за 
разрастването на заплахите от тероризъм. 

Все пак в ЕС вече се забелязват и положителни примери, които могат да бъ- 
дат приложени и на Балканите, аи в други региони. Такъв е приетият в Австрия 
през февруари 2015 г. закон за исляма - федерален закон за външните правоотно- 
шения на ислямските религиозни общности, предприет, за да съхрани културна- 
та идентичност на нацията, но без да бъде за сметка на мултикултурализмаи ре- 
лигиозната толерантност. През март в България бе внесен подобен законопроект, 

макар и според някои експерти да не е така прецизен както австрийския (23). 
Показателно е, че той веднага бе критикуван от представители на западни непра- 
вителствени организации (24). Тук е мястото да се подчертае, че оправдавайки 
се с борбата за човешките права, различни НПО-та се опитват да създадат 06- 
ществена нетърпимост срещу патриотичните сили, които се противопоставят на 
свободния достъп на имигранти от Близкия изток или активно противодействат 
срещу проникването на ислямистки фондации у нас. 

Разбира се - австрийският пример не бива да се разглежда като универса- 
лен. Във всяка страна има специфични условия и подходът в противопоставяне- 
то на политическия ислям трябва да бъде творчески. Но въпреки това може да се 
набележат няколко основни ориентира. Първо - необходим е държавен контрол 
върху религиозните общности. Второ - държавата трябва внимателно да наблю- 
дава за чуждестранното финансиране на религиозните общности. Трето - дър- 
жавата трябва да бъде с повишено внимание към чуждестранните инвестиции 
от страни, които са известни с подкрепата си за ислямските радикали. Четвър- 
то - нещо изключително важно за Балканите и за Кавказ: държавите трябва да 
се опират на традиционния за тези региони ислям, да го подкрепят като важно 
средство за сдържане на уахабизма, салафизма и другите екстремистки влияния. 
Пето - необходимо е изработването на привлекателна идеология, която да спло- 
тява и обединява хората в мултикултурните региони. Очевидно е, че вакуумът в 
идеологическото пространство умело се използва от политическия ислям, който 
не среща сериозна съпротива на идейния фронт. 

Трезв анализ на ситуацията показва, че България и другите страни на Балка- 
ните, с изключение на Турция, Албания и Босна, които също имат проблеми, но 
от друго естество, са изправени пред сериозни предизвикателства. Застрашено 
е не само тяхното оцеляване като независими държави, но и съхраняването на 
културната им идентичност. За да се противопоставят успешно на негативните 
тенденции, те трябва да изготвят нови и ефективни стратегии за запазване на 
националната си сигурност и да провеждат политика, адекватна на геополитиче- 
ската логика, а не политика, която е плод на абсолютно неоснователни евро-ат- 
лантически блянове. Изминалият четвърт век ясно показа, че православните 
страни на Балканите не са възприемани от САЩ като партньори, а по-скоро като 
поставена под контрол чужда територия, която винаги може да бъде пожертвана 
в името на определени геополитически цели. 

Неизбежно възниква въпросът какви са въшнополитическите мерки, които 
могат да предприемат страните на Балканите, за да се защитят по-добре от надвис- 
налите заплахи, и дали тяхната сигурност може да бъде гарантирана от НАТО. Отго- 
ворът е по-скоро отрицателен. За Северноатлантическия алианс и преди всичко за 
САЩ, които имат решаващата дума в него, Балканите са най-вече територия, която 
е удобен плацдарм за бъдещо настъпление към Русия и по-специално към Кавказ. 
Съмнително е доколко НАТО има намерение да се противопостави на набиращия 
сила радикален ислям на Балканите. Опитът от войните и въоръжените сблъсъци в 
Босна, Косово и Македония говори по-скоро за обратното. В тези конфликти сили- 
те на НАТО неизменно вземаха страна срещу православното славянско население, 
защитавайки мюсюлманите, дори когато съществуват достатъчно основания те да 

бъдат обвинени в екстремизъм. Затова е най-разумно да се задълбочи партньор- 
ството между православните държави - България, Сърбия, Черна гора, Македония, 
Република Сръбска, Гърция, да се разшири взаимодействието с Русия и да не се над- 
ценяват възможностите на НАТО да гарантира стабилността на региона. 

Засилването на радикалния ислям на Балканите ще бъде сериозна заплаха 
и за стабилността на Кавказ. Ако най-мрачният сценарий се осъществи, Балка- 
ните могат да се превърнат в полигон и в база на джихадистите, в генератор на 
тероризъм, който с помощта на Турция може да способства за дестабилизацията 
на Кавказ, а оттам и към Централна Азия. Затова за Руската федерация и нейната 
сигурност, особено в Кавказкия регион, би било добре да увеличи влиянието си 
на Балканите. Много е важно успешно да бъде развиван и разширяван проектът 
за Евразийския съюз. Чрез него могат да бъдат смекчени много от противоречия- 
та в Кавказ, а той ще бъде и една алтернатива за народите на Балканите, чиито 
перспективи в Европейския съюз са твърде неясни. 

Предвид географското си положение и уникалните си исторически и духов- 
ни връзки с Русия, държавите на Балканите имат шанса да се превърнат в ме- 
диатор между Изтока и Запада, между Евразийския и Европейския проект, във 
важен фактор в борбата за един по-безопасен и по-справедлив свят. 

Със сигурност стабилността на Балканите ще допринесе и за благополучие- 
то и просперитета на народите от Кавказ. 


б юни 2016 г. 

"ЗА ИСТИНСКО 
ПРЕДСТАВИТЕЛСТВО 
НА БЪЛГАРСКИТЕ НАЦИОНАЛНИ 
ИНТЕРЕСИ ОТ ЛЕВИЦАТА" 


Конференция на Лявото крило в БСП 
(17.М1.2016) 





# Конференцията изрази специална позиция БСП да издигне кандидатура за президент и 
предложи като подходящи кандидати Янаки Стоилов, Андрей Пантев и Стефан Данаилов. 


88 ПОНЕДЕАНИК “| бр.3/4-год. ХХ 


10 ГОДИНИ ОБЕДИНЕНИЕ НА ЛЕВИТЕ СОЦИАЛИСТИ В БСП 


Димитър Генчев 


ърво, бързам да ви поздравя - всички вас, които вече 

10 години подкрепяте Лявото крило, живеете с Лявото 
крило и се борите в Лявото крило на БСП. Както и всички 
| вас, които за пръв път се включвате в общата цел на Обеди- 
нението на левите социалисти - една силна, автентична со- 
циалистическа партия, способна да акумулира народно до- 
верие, да побеждава, да създава, да реформира, да управлява 
в интерес на огромното мнозинство от българския народ. С 
надеждата, че след време ще можем да кажем със законна гордост като Дя- 
дото и неговите първоапостоли: „Всички партии говорят от името на наро- 
да, но само социалистическата партия работи за този народ: Цитирам Благоев и 
по друга причина - преди 10 години Лявото крило стартира точно от дома 
на Дядото на „Лайош Кошут”. Там, под портретите на Дядото, Майстора и 
Железния Гаврил, Александър Лилов, Янаки Стоилов, Павел Писарев, Ни- 
колай Петев, Илия Божинов, Боян Киров, Иван Генов, Андрей Пантев, Кра- 
симир Премянов, Емил Костадинов, Донка Михайлова, Искра Баева, Васил 
Сгурев - няма да ми стигне времето да изброя учредителите, приехме учре- 
дителния манифест на Лявото крило. Днес, 10 години по-късно, е напълно 
ясно, че създаването на Лявото крило не беше лидерска приумица на хора с 
неудовлетворени политически амбиции. Лявото крило не бе замислено като 
трамплин за конкретен човек. В основата му стоеше безпокойство, неудо- 
влетворение и решимост за промяна. Трудно ми беше да си обясня неукро- 
тимата енергия на Александър Лилов - биографията му е известна: 18 годи- 
ни член на Политбюро и секретар на ЦК на БКП, председател на партията, 
автор на основополагащите програмни документи на БСП - да поеме ри- 
ска да се самодеградира до редови член на координационната комисия на 
Обединението на левите социалисти! Днес, 10 години по-късно, вече разби- 
рам неговата решимост: новата партия, неговата партия, член на Социнтер- 
на и ПЕС, вече беше показала трайна склонност към одесняване, към поли- 
тическо и теоретическо преформатиране като дясна социалдемократична и 
социаллиберална партия. От избор на избор резултатите ни показваха, че 
БСП заприличва на шагренова кожа, че има опасност от размиване в нео- 
либералното блато, което би довело до свеждането й до второстепенна или 
третостепенна политическа сила - както се случи с по-голямата част от из- 
точноевропейската социалдемокрация. Ножът бе опрял до кокала и Лилов 
свири сбор: 

„Генералният извод, който би следвало - според мен, разбира се - да 
се направи днес, е следният. Нужен е много по-силен и организиран отпор, 

отколкото досега, на одесняването в БСП. При това разностранен отпор 
- на идейно, на програмно, на политическо и на кадрово равнище. Лявомис- 
лещите дейци, интелектуалци, членове и симпатизанти на БСП трябва да 
се обединят и активно да действат в съответствие с принципите, с тра- 
дициите и с морала на партията, съобразно с ангажиментите на БСП към 
нейните избиратели. 

Аз съм за единството и модернизирането на БСП, но на лява, а не на 
дясна основа. Нашата партия 115 години е в лявата част на световното 
социалистическо движение. И днешната българска действителност я за- 
дължава да бъде там. Това е моето разбиране. Нашите цели са ясни, про- 
зрачни и публично оповестени на десетки конференции” 

В тези 5 минути, които така милостиво ни отпусна Янаки Стоилов, 
няма възможност да разгледам развитието и градацията на основните идеи 
на Лявото крило. В последните няколко дни отново прегледах конкретните 
идеи, доклади, пресконференции и днес заставам тук, пред вас, удовлетво- 
рен от стореното. Преди 10 години ние - учредителите на Обединението на 
левите социалисти в БСП, заявихме целите на Лявото крило в БСП: 

„Реформирането на БСП трябва да продължи върху лява, а не върху 
дясна основа. Затова ние се обръщаме към лявомислещите членове и симна- 
тизанти на БСП - да се обединим за: 

- да отстояваме и да развиваме в новите условия левия социалистиче- 
ски характер на партията; 

- да превъзмогнем одесняването на политиката и ръководството на 
БСП и да отговорим на интересите и на очакванията на нашите избира- 
тели и на хората на труда; 

- да преодолеем бедността в България; 

- да превърнем БСП в основна политическа сила. 

Нашата визия за България през следващите години е: 

- България да води ефективна национална политика в Евросъюза; 

- постигане на икономически растеж 6-890 годишно; 

- извършване на индустриална и слединдустриална модернизация на 
страната и преминаване към общество на знанието; 

- постигане на жизнено равнище и качество на живот, съизмеримо с 
това в Евросъюза, особено с новоприетите членове на Съюза; 

- нанасяне на реални, тежки удари по организираната престъпност и 
решителна борба срещу корупцията на всички нива и във всички случаи, 
включително и в средите на управляващата коалиция и на БСП; 

- провеждане на пробългарска, проевропейска и пробалканска мирна 
външна политика, сътрудничество със САЩ, Русия и Китай,” 

През 2006 г. Лявото крило пое по верния път на българския социали- 
зъм. То отхвърли социаллиберализма на Блеър, дясната социалдемокрация 
на Шрьодер, обяви се решително против обезличаването на партията на 
неолиберална основа. Тук няма да описвам какво ни струваше това в личен 
и в политически план - как ни клеймяха на конгреси и в медиите. И как 
през цялото време трябваше да отхвърляме подозренията и опасенията, че 

сме фракция, която цели да превземе партията „отвътре”, че сме политиче- 
ски самозванци от „така нареченото Ляво крило”, които си позволяват да се 
поставят паралелно със или над легитимното ръководство на партията ия 
тласкат към погрешен левичарски уклон. Нашите цели бяха ясни, прозрач- 
ни и публично оповестени в десетки конференции на левите социалисти из 
цялата страна. В статии, реферати, политически дискусии, медийни изяви, 
пресконференции. И винаги с една и съща мотивация - не да цепим партия- 
та, а да я обединим на лява основа. Първата крачка към реализацията на 
тази задача бе (трябва да бъдем справедливи) в края на партийното упра- 
вление на Сергей Станишев - тогава поредното заседание на конгреса прие 
„червените линии” на Янаки Стоилов, прояви се разбиране и интерес към 
ролята на държавата в условията на световната криза на капитализма, към 
идеите за индустриализация и реиндустриализация на страната в условията 
на информационното общество. Разбира се, основната заслуга за утвържда- 
ването на левия курс принадлежи на Михаил Миков. Той не потърси нито 
лесна слава, нито политически отдушник в идеите на Лявото крило. Той ня- 
маше нужда и от убеждаване или от компромиси. Мишо винаги е бил с нас. 
И ние бяхме с него на принципна идейна и политическа основа. 

Днес левият курс е основният курс на БСП. Както би казал Валери Петров: 
„.. я колко леви изведнъж...” Новият ни председател Корнелия Нинова в 
публичните си изяви, в политическите си битки внесе нова енергия, нова 
свежест в така дълго бленуваната лявост на БСП. Голямата ми надежда е, 
че ръководството и партията дружно ще продължат по пътя на собствената 
си лява автентичност. Че повече няма да има шизофренично раздвояване 
между думи и дела. Че сме отговорили на Благоевата дилема от 1903 година, 
цитирам: „Или ще бъдем социалистическа партия, или ще бъдем дребнобур- 
жоазна опортюнистическа партия и съгласно с това ще се уреждаме, упра- 
вляваме и действаме.” 

Че сме истинската, лявата, социалистическата партия на България. 


Петър Начев 


Де“ крило в БСП е на 10 години. Аз съм част от 
този основен партиен генератор на идеи, леви поли- 
тики и конкретни инициативи вече 7-8 години и се гор- 
дея с това, защото всяко действие, декларация, обръ- 
щение е било, без съмнение, съобразено с три основни 
приоритета: 

- Съкранение на автентичността на партията и ней- 
ната модернизация, запазване на единството й и добли- 

жаване на нейните документи и представителни лица до реалните 
проблеми пред обществото ни, разкъсвано от крайна социална по- 
ляризация и разделение на обезправени и привилегировани - от 
капитализъм. Никога не съм ставал свидетел на прояви като ин- 
дивидуален или корпоративен лобизъм в координационната ко- 
мисия на Обединението на левите социалисти и никога не съм се 
съмнявал в качествата и морала на хората, с които съм работил за 
развитие на социалистическото определение в наименованието на 
нашата партия. През тези години всеки е демонстрирал решително 
разбиране на най-важната цел пред една социалистическа партия, а 
именно - преодоляването на капитализма, което е много различно 
от забавянето на неговото развитие. 

- „През тези години Лявото крило в БСП постепенно се развиваше 
и се опитваше да бъде все по-полезно на партията. То неуморно 
предупреждава ръководството на партията, че идейната подмяна 
и социалдемократическото до - в определени моменти - капита- 
листическо приспособленство не само ще ограничат влиянието и 
капацитета на партията, но и ще я направят излишна за българите 
и за политическата система, защото тя ще е част от статуквото и без 
добавена стойност за обществото. 

- “ Противопоставяли сме се на прекомерната склонност към компро- 
миси с нашите ценности. И ако е вярно, че в политиката трябва да 
си склонен към компромиси, то попитайте някого - останал без ра- 
бота или превърнал се в трайно безработен по време на тези ком- 
промиси - дали е съгласен именно неговият живот да е платената 
цена. От компромис на компромис партията се компрометира. 

В един последващ етап документите и риториката на партията въз- 
становиха своите поизгубени позиции и някои леви социалисти намериха 
място в ръководството. Тяхната малобройност обаче им попречи да нало- 
жат радикалната лява алтернатива, която поставя във фокуса на политиката 
онези, които живеят, преживявайки, онези, които работят на практика без- 
платно, онези, които не могат да си позволят да имат семейство и деца, оне- 
зи, които учат, плащат данъци и осигуровки, а накрая разбират, че всичко е 
било за едната мизерия. 

След смяната на остатъчното от онзи троен компромис ръководство, 
Лявото крило концентрира своята дейност към аргументиран и конструк- 
тивен диалог с новия председател за смяна на доказано негодните негодници 
и за замяната им с хора на честта и морала, хора с необходимата подготов- 
ка да изведат партията към различни хоризонти, да възстановят доверието, 
градено повече от 120 години и загубено за толкова кратко време. И когато 
тези процеси напреднаха, започна масирана кампания по медиите и по мес- 
та. Действащият председател загуби конгреса и стана бивш. И десет пъти да 
се проведе този конгрес, аз десет пъти бих останал на позицията, че ръко- 
водството в състав Миков, Стоилов, Великов, Мерджанов щеше убедено да 
отстоява левия курс в партията. За днешното ръководство не съм толкова 

сигурен, надявам се да ме убедят. Но онзи ден четох изказване на Корне- 
лия Нинова след срещата с Каракачанов и разбрах, че нашият кандидат за 
президент трябва да е с евро-атлантическа ориентация. Препоръчвам на 
ръководството да изключи от тази съвкупност световния империализъм, 
глобалния капитализъм и военните интервенции без санкция на ООН. 

Ръководството стои добре в медиите, но залага на формата повече, от- 
колкото на същината, склонно е на компромиси и подтиква партията към 
тях. Склонно е днес, когато победата на президентските избори изглежда 
безкрайно трудна, особено при закъснялото начало на номинациите, на 
кампанията и на други фактори, и се страхувам да мисля какви компроми- 
си ще се направят, ако замирише на власт. Как, и кой, и защо да повярва на 
БСП? 

Компромисите започнаха още на конгреса и във връзка с това поздрав- 
ления за другарите от предишното ръководство, които отсвириха среднощ- 
ния алъш-вериш, защото в тази партия, сред истинските социалисти ние не 
свирим, а отсвирваме. И докато го има Лявото крило, партията няма да се 
предлага на тротоар, дори когато този тротоар е до шосето на правителство, 
президент или олигархия. Продължаваме направо и наляво - към светлина- 
та и към хората. Само БСШ! 


Янаки Стоилов 


вропа - залязваща сила или пред нов ренесанс. 

Несигурност и терор. Вълна от мигранти. Опасността 
е надвиснала над всички. Коренните причини за нея са две 
- социалната поляризация и поредицата военни интервен- 
ции на натовски държави в Близкия изток. Все още Бълга- 
рия може да бъде опазена. Не с антитерористичен закон, а 
с далновидна политика, която не ни въвлича във военно и 
политическо противопоставяне. 

След Брекзит ЕС никога не е бил така разколебан, а 
европейската перспектива - толкова неясна. Ние не се отказваме от нашето 
членство в Съюза и от отношенията си със западните партньори, но се налага 
да потърсим повече упование в собствените си сили и да отправим отново 
поглед на Изток, включително към Далечния изток. 

България - в енергиен капан. 

Трябва да платим над 1 милиард лева, без неустойките за забава, по арби- 
тражното решение за поръчания атомен реактор. 

Над 1.4 милиарда лева струват на страната вложените средства за пло- 
щадката на АЕЦ „Белене”. 

Толкова е и взетият наскоро от БЕХ заем за покриване на дефицита в 
енергетиката. 

Пак 1.4 млрд. е стойността на исковете на трите ЕРП-та. 

Ако и те бъдат уважени, в близко време заедно с другите споменати за- 
дължения България понася загуби от около 5.5 милиарда лева. 

Финансовата примка се затяга. 

Между Зи 4 милиарда са щетите от фалита на КТБ, покрити от държава- 
та ив крайна сметка от всички нас. С тях отбелязаните дотук загуби, по-голя- 
мата част невъзвратими, стават между 8 и9 млрд. лв. 

Новият външен дълг надхвърля 16 млрд. лв., а държавният дълг вече на- 
ближава 3090 от БВП. 

На какви постъпления разчитаме? 

На преките плоски данъци - на физическите лица и на корпорациите. 
Те са само около 3 млрд. годишно, което е три пъти по-малко от косвените. 
Годишният принос от концесионни такси едва надхвърля 100 милиона лева. 

Вторачили сме се главно в европейските фондове. До 2020 година оттам 
могат да постъпят 15-20 милиарда лева, включително субсидии за селското 
стопанство. Налагат се обаче три уточнения. Първо, следва да приспаднем 
около 4.5-5 млрд. лв. - годишните вноски на България в бюджета на ЕС. Вто- 
ро, значителен дял от европейското финансиране се ползва от частни субекти 
и не увеличава държавните постъпления. Отделен въпрос е, че усвояването 
на средствата по някои проекти не носи осезаем икономически или социален 
ефект. Трето, делът на използваните досега средства е много нисък и най-ве- 
роятно те няма да бъдат оползотворени в максимално предвидения размер. 

Накъде и как след Брекзит и след 2020 - това са въпроси без отговор. 
Няма как да си сериозен политик, без да поставяш тези въпроси. Няма как да 
си държавник, ако не намираш техните отговори. 

Пита се какво още ще продаде и концесионира правителството, за да 
покрива своите задължения. Това могат да са останалите възлови сектори - 
енергетика, товарни жп превози, летища и пристанища. 

Следователно на демографски замиращата българска нация с отслабена 
икономика и тежко финансово бреме й предстоят трудни, дори критични го- 
дини! 

Това са изключително важни въпроси преди всичко от компетентността 
на правителството и парламента, но те не бива да остават извън дебата за пре- 
зидентските избори. В противен случай тяхното обсъждане може да се окаже 
непоправимо закъсняло. 


жжжх 


В предстоящата кампания не е достатъчно БСП да критикува дейността 
на досегашния президент, а трябва да я разглежда като част от политиката на 
ГЕРБ и от начина, по който тази партия упражнява властта. 

„Няма да мислим за богатите, а за вас. Когато приемаме новите закони, 
няма да се ръководим от силните. Когато стигнем до данъците, няма да дава- 
ме предпочитание на заможните, а на вас. Когато мислим за възможности- 
те, няма да засилваме предимствата на сполучилото в живота малцинство. 
За едно обикновено семейство от работническата класа животът е много 

по-труден, отколкото могат да си представят управляващите” Тези изрече- 
ния не са извадени от вестник „Дума”, а от Пайу Тейеотарй. Не са казани от 
социалист, а от новия британски премиер и лидер на консерваторите на изли- 
зане от Бъкингамския дворец. Това показва, че част от европейската десница 
ни задминава отляво. Да не се окаже, че докато търси коалиционна подкрепа 
и някакви много широко скроени кандидати, ръководството на БСП може 
да загуби леви гласове, гласовете на разочарованото от прехода мнозинство. 

Светът изживява политически трусове. Осуетеният опит за преврат в Ре- 
публика Турция е само кратък епизод от нестабилната международна среда. 
При разместването на геополитическите пластове и в кризата на ЕС първият 
държавник трябва да очертае следпреходната българска държавност. Той тряб- 
ва да използва и олицетвори политиката, която БСП утвърди на последния си 
конгрес. Да се застъпи за активна роля на държавата като регулатор, собстве- 
ник и инвеститор. 

Да отстоява конституционализма и развитието на България като демо- 
кратична, правова и социална държава. 

Върховният главнокомандващ трябва да мисли за сигурността и отбра- 
ната на българската държава, за подготовката и въоръжението на българ- 
ската армия, но преди това трябва да е загрижен за хляба, достойнството и 
единството на българската нация. За Република България като суверенна, 
справедлива и просветена държава. 

БСП - не само заради консултациите с политически партии и други органи- 
зации, трябва да предложи ясни позиции и ангажименти пред своите избиратели: 

-  Отстояване на българските национални интереси от леви позиции, 
т.е. да изразява интересите на мнозинството български граждани. 

- Защита на парламентарното управление срещу авторитарната власт 
- фактическа или под формата на полупрезидентска република. 

- Членството ни в НАТО не бива да се използва за въвличане на Бълга- 
рия във военното противопоставяне срещу други страни и особено 
срещу Русия. Стигнали сме дотам в минимизирането на национални- 
те си амбиции, че се налага поне да заявим: Заедно с всички, никога 
срещу България. 

-  Превръщане на България в равностоен член на ЕС, с активна пози- 
ция на Балканите, като се развиват политически и икономически о0т- 
ношения както на Запад, така и с Русия, Китай ис други важни за нас 
страни и региони. 

- > Резултатно съдействие за привличане на големи чужди инвестиции в 
България - икономически взаимноизгодно и без политически условия. 

- „ Отхвърляне на трансатлантическото и подобни на него споразуме- 
ния за търговия и инвестиции в сегашния им вид. 

- Спиране на по-нататъшно задлъжняване на страната, освен ако то не 
е за кредитиране на инвестиции в икономиката. 

-  Обвързване на разходите за военни цели с конкретни ангажименти 
от други страни за влагане на средства за индустриално и инфра- 
структурно развитие на България. 

жжжх 


На какви изисквания трябва да отговаря кандидатът на левицата? 

„Личностите в нашата партия са ценни и се издигат не със своя фалшив бля- 
сък, с непроверени заслуги, а чрез своята преданост на началата й, чрез своите 
познания, енергия, ум.” Казал го е Д. Благоев. Дали днес е така Не виждам при- 
чини да отстъпваме от тези високи изисквания, особено за държавен глава. 

Президентът е политическа личност, която има представителна власт. 
Той не бива да изменя на политическите си възгледи и на подкрепата, която 
е получил. 

Кандидатът за президент трябва да бъде обществено популярна, между- 
народно разпознаваема и професионално и политически изградена личност. 
С биография, която респектира и вдъхва доверие. 

Ако се търси човек, удобен за множество партии, най-вероятно след из- 
борите той може да си намери други господари и да се окаже ненужен за хо- 
рата, които са го подкрепили. Затова кандидатът трябва да има характера и 
волята да устоява на външен натиск и да се противопоставя на олигархичните 
групи. Да дава увереност на мнозинството от гражданите, че техните интере- 
си стоят над интересите на облагодетелстваното малцинство. 

Този човек трябва да е доказал покритие между думи и дела, последова- 
телност в политическото си поведение. Той не трябва да е разочаровал тежко 
членовете и избирателите на БСП. Той не може в преследване на личните си 
амбиции да е допринесъл за отслабване на влиянието на партията. 

Могат да се водят преговори, но при ясни условия. Съмнявам се обаче, че от 
разговорите на някогашни сътрапезници може да излезе общественополезен ре- 
зултат. А единственият сигурен резултат от досегашните преговори е, че БСП на- 
прави добра реклама на част от вероятните си конкуренти в предстоящите избори. 

Аз съм против в партията да се насажда комплекс за политическа мало- 
ценност. Против съм тя да допуска почти всеки, който я е напускал, да й бъде 
ментор и да се оказва по-важен от хората, които години наред я поддържат. 
Ако се подценят тези опасности, може да не стигнем до втори тур. 

В случай че не се постигне споразумение за общо участие в изборите с 
партии извън формата БСП Лява България, следва да настояваме при втори 
тур да се подкрепи кандидатът, достигнал до него. 

Нека да предупредим ръководството на партията, че ако кандидатите на 
БСП не изразяват въжделенията на хората, които имат нужда от нея, ако не са 
носители на очакването за прелом в досегашната политика за друга България 
- сигурна и просперираща, едва ли ще постигнем успех. Ако не излъчим таки- 
ва кандидати до края на юли, рязко намалява възможността за подготовка и 
провеждане на успешна предизборна кампания. 

Резултатите от президентските избори ще отговорят на въпроса ще има 
ли предсрочни парламентарни избори. Предстоящите избори силно ще по- 
влияят на съдбата на БСП, а и на България. Затова е важно да ги спечелим, 
колкото и трудно да е това сега. Трудно, но не невъзможно! Тези избори могат 
да завършат с различен резултат, но при всички случаи той трябва да е такъв, 
че БСП да запази политическо достойнство и обществена перспектива. 

Александър Симов 


ване заедно с политолога Андрей Бунджулов, който е 
част от ръководството на АБВ. Не ме разбирайте погреш- 
! но - Бунджулов е смислен човек, има интересно мислене и 
се опитва да бъде принципен, колкото и да е странно това 
. за политик, който гравитира край Първанов. Разговорът те- 
Ц чеше добре, но по едно време чух събеседника си да изпуска 
1 многозначително изречение за БСП. Той каза: „Във вторник 
БСП Саше готова за реални разговори и съюз, но в сряда „здравите сили” вече 
бяха завинтили гайките докрай” 

Това не беше първият път, в който се сблъсквах с оплакване за тези ми- 
тични „здрави сили”. Неотдавна ми попадна една доста скучна книга, в която 
Николай Камов описваше политическия си път. В нея впечатление ми напра- 
ви как същите тези „здрави сили” бяха представени като основен кошмар за 
автора. Той твърдеше, че те дебнели всяка негова крачка, преследвали изящ- 
ния му социалдемократизъм и най-накрая го принудили да напусне полити- 
ката. Понеже това, че Камов вече не се занимава с политика, не може да бъде 
окачествено като огромна загуба за България, аз се замислих - всъщност тези 
„здрави сили” не са направили нещо кой знае колко лошо. 

Същото споделих и след като чух Бунджулов. В крайна сметка БСП днес 
е задължена да търси победа на президентските избори, но не може да си поз- 
воли да го направи чрез безпринципна коалиция. Защото стратегическите 
цели на АБВ и на БСП в тези избори са съвършено различни. АБВ се бори 
за оцеляване, БСП е длъжна да се бори за победа. И ако митичните „здрави 
сили” са това, което спира БСП от самоубийствен танц с десните изкушения 
и с напудрената псевдолява гъвкавост, то всички трябва да сме благодарни, че 
ги има. Защото кое е обратно на „здравите”? Не ели „нездравите” сили? 

Според мен пълна илюзия е, че изборите се печелят с изящни коали- 
ционни формули, политически уравнения, аритметични сметки и кабалис- 
тични съюзи. Изборите могат да се спечелят с категорична политика, с ясни 
идеи и с фигура, която може да гарантира, че обещанията не са само прах по 
вятъра, а реална програма за действие. Ние много често си позволяваме да 
се прехласваме по някакви идеални външни на БСП кандидати, които да са 
граждански, неопетнени, стерилни до ангелски блясък. Такива хора просто 
няма. А колкото и да се опитват да представят сблъсъка наесен като някакво 
мажоритарно упражнение, това няма да мине. Президентските избори ви- 
наги са били партийна битка. Защото президентската институция може и да 
притежава основно символична власт, но е от ключово значение, когато една 


(та наскоро ми се наложи да участвам в едно преда- 

държава тръгва да води своя най-тежък двубой - да извоюва отново поне 
малко суверенитет. Да спре политиката на наведения гръбнак и на докладва- 
нето в чужди посолства. Държавният глава не може да бъде като гардеробиер 
на чужди гости, пред които да кима одобрително с глава. Време е някой да 
постави реалния национален интерес на дневен ред. 

Заради това за мен най-важното послание, което трябва да излъчи БСП, 
е, че е възможна една различна България. БСП трябва да даде своя знак, че 
е партията, която предлага истинска алтернатива на статуквото и е готова 
да осъществи промяна за всички, които не си представят България такава, 
каквато е сега. Президентската институция трябва да обединява нацията ие 
важно този смисъл да бъде върнат. Точно заради това ми е много чудно, ко- 
гато журналистите питат каква задача си поставя БСП на президентските из- 
бори. Тази цел може да е само една - победа! Това не е максимализъм, а реално 
осъзнаване, че е време да спрем с полуцелите. 

Смятам обаче, че ще бъде нелепо в името на победата да се откажем от 
идеите, които правят БСП различна. Нали това трябва да вършат здравите 
сили - да бдят за идеите и да всяват смут в душите на тези, за които идеите не 
са важни. Точно заради това не мисля, че е полезно спирането на разговора за 
левия курс. Това беше именно разговор за идеите. 

Наскоро срещнах твърдението на един анализатор, че ние живеем в пост- 
фактологичен свят. Свят, в който фактите вече не са важни. Според мен не е 
напълно прав - ние живеем в постидеен свят. Свят, в който се опитаха да убият 
всяка идеология, а това е зловещо. Идеите осигуряват на човека хоризонт за 
бъдещето и познание за историята. Без идеи съществуването е сведено от ден 
за ден. Това е свят, в който заглавието във вестника е по-важно от реалното 
съдържание на политиката. Светът днес се разлюля така жестоко именно за- 
щото остана без идеи, тоест остана без бъдеще. И това е глобален процес, който 
тепърва ще ни поразява със своята жестокост. 

Ето защо аз смятам, че всеки опит за връщането на една партия към ней- 
ните идейни основи не е път за никъде, а единствен начин за истинско същест- 
вуване. Заради това моята надежда е в здравите сили на БСП. Партията оцеля 
дотук не благодарение на тези, които си тръгваха при първия проблем или 
само искаха да удовлетворят нездравите си амбиции, а заради тези, които се 
ядосваха, но оставаха, които влагаха душа и сърце, въпреки разочарования- 
та, които скърцаха със зъби, но продължаваха да вярват. Именно на тях БСП 
дължи тази победа. 

Следователно къде щяхме да сме без здравите сили? 

Корнелия Нинова 


Акценти от изказването на председателя на 
БСП на конференцията „За истинско предста- 
вителство на българските национални интереси 
от левицата”, посветена на 10-годишнината на 
Обединението на левите социалисти в БСП. 


ее Лявото крило в БСП с неговата 10-годиш- 
нина. Приемете моето уважение, защото вие сте гене- 
ратор на идеи в партията. Вие сте и богатство за партия- 
та, защото партия без идеи е просто политически проект за 
участие в управлението, а нашата сила е в идеите. Трябва да 
стъпим на две основни думи: автентичност и обединение. 
Никой в партията не трябва да оспорва нейната лява, социа- 
листическа идентичност. Тя е зададена още от Димитър Бла- 
гоев в пет ключови думи: солидарност, справедливост, свобода, равенство и 
патриотизъм. 





За формата и съдържанието на политиката 


Категорично не приемам мнения, че конгресът (на БСП през май - б.р.) е 
бил алъш-вериш и в момента се прави политика по форма, а не по съдържание. 
Според мен трябва да стъпим здраво на базата си, но не само на думи. Не само 
да казваме, че ние представляваме работниците, земеделците, кооперациите, 
интелигенцията, студентите, младите, а да го направим реално. В този смисъл 
за два месеца сме имали над 40 срещи с тези хора - Централен кооперативен 
съюз, Централен съюз на земеделските кооперации, Съюз на офицерите от за- 
паса, с 14 патриотични организации, 7 студентски съюза и др. Това не е форма, 
това е съдържание. Това са разговори с хора, които не са стъпвали в нашата 
централа от години, но имат нужда да бъдат при нас и гласът им да бъде чут. 
Предложихме им заедно да правим алтернативната политика на БСП на прак- 
тика. Те да кажат от какво имат нужда, а ние да бъдем изпълнителите на тази 
политика. 

Организационната слабост на партията е един от най-големите ни проблеми 
в момента. В годините има насложени много противоречия, дистанция между 
ръководство и структури. Как да преодолеем това? 

Първо, Изпълнителното бюро започна да заседава изнесено в страната. 
Кабинетна политика повече няма да се прави в партията. Ще се прави поли- 
тика на място, при хората. Второ, финансово подпомагане на структурите. 
Парите не са най-важното, но без тях хлопват вратите на клубовете ни. Увели- 

чихме двойно субсидията за местните структури, за да могат да водят реална 
дейност. 

Чувам гласове, които оспорват допитването в партията, и съм учудена, 
защото членовете на Обединението на левите социалисти в БСП са най-демо- 
кратичните хора в партията, а казвате, че няма място за преговори с хора като 
Георги Първанов, Татяна Дончева и др. Точно заради този разнобой направи- 
хме и вътрешното допитване и ви уверявам, че то ще стане редовна практика. 
Членовете ще си казват мнението и ръководството ще се съобразява с него. 
Партията ще решава най-важните въпроси за своето бъдеще и бъдещето на 
България с вътрешно допитване. 

Кадровата политика е въпрос на принцип. Опитваме се да въведем прин- 
ципа на разделение на властите в управлението на партията. Имахме периоди, 
когато едни и същи хора бяха в Изпълнителното бюро, в парламентарната 
група, областни и общински председатели. Аз мисля, че принципът трябва да 
е друг - повече хора да поемат отговорност и да вземат решенията. 


За нашите принципи 


Трябва да стъпим на два големи леви принципа - връщане на държавата в 
икономиката и социална държава. Това са сериозните ни отлики от дясното, за да 
бъдем автентична лява партия. 

Твърдя, че БСП спря приватизацията на ВМЗ-Сопот, „Кинтекс” и целия 
военнопромишлен комплекс, който бе сложен на масата за приватизация преди 
един месец. Само БСП се бори през последните седмици срещу концесията на 
летище София и няма да допуснем да се случи. Заявяваме категорично принципа: 
против приватизация и концесиониране. Държим на обратния процес - връща- 
не на държавата в икономиката. 

Другата седмица ще станете свидетели на може би най-сериозния законо- 
проект, който обхваща цялото държавно участие и който подготвяме вече два 
месеца, заедно с експерти. 

В земеделието е готов законопроект, с който предлагаме създаването на 
държавно земеделско предприятие, в което да се вкара като апортна вноска 
свободната, нераздадена държавна земя, и това предприятие да се занимава 
с изкупуване на продукцията от дребния земеделец, а не прекупвачите да го 
изнудват и да му изкупуват евтино стоката, докато на пазара на потребители- 
те се продава 10 пъти по-скъпо. Това предприятие ще изкупува стоката, ще я 
преработва и ще има верига от магазини, в които ще я продава. 

БСП етази партия, която защитава и образованието, и здравеопазването 
от безумните реформи на управляващите. Благодарение на БСП Конститу- 
ционният съд отмени част от реформата на Москов. Ние сме тези, благодаре- 
ние на които миналата седмица беше приет законът да се увеличат средствата 
за децата с увреждания и да бъдат 7090 от минималната работна заплата. Това 
е социалната държава на практика. 

За отношенията с Русия и с ЕС 


Относно външната политика. За тези два месеца имах посещения и в Русия, 
ив Европа, а тук на място имах срещи с всички европейски посланици и с аме- 
риканския посланик. В Русия ясно и категорично изразих позициите на БСП 
пред председателя на Държавната дума Сергей Наришкин, че до последно ще 
се борим за падане на санкциите срещу Русия, защото те са вредни за българ- 
ските интереси. Загубихме над 1 млрд. от тези санкции и искаме те да бъдат 
премахнати. Ние също така сме против създаване на флотилия в Черно море и 
ще се борим до последно за това, защото тази флотилия е насочена срещу Ру- 
сия. Седем пъти внасяме проекти за решение за отпадане на санкциите срещу 
Русия. Казвам го открито: Ако ние управлявахме държавата и трябваше да се 
вземе решение за Русия, бихме наложили вето при вземането на решението в 
Европейския съюз за тези санкции. 

По време на срещата на лидерите на партиите от ПЕС в Париж заявих по- 
зиция доста недипломатично, недобре приета от брюкселските чиновници, че 
причината за излизането на Великобритания не е само в имиграцията, в нацио- 
налистическите движения и в политиката, която се провежда там, а и в това, че 
ЕС не отговаря на очакванията на своите граждани. Защото ЕС води политика в 
интерес на корпорациите, на големите, на монополите и загърби интересите на 
гражданите на ЕС. Доказателство за това е, че и сега брюкселските чиновници 
са склонни да подпишат Трансатлантическото споразумение (ГГИ)), което дава 
връх на корпорациите над държавите ни. Ние от БСП ще се противопоставим 
на това, а догодина, ако управляваме, и като държава - членка на ЕС, няма да 
подпишем това споразумение. Казах им абсолютно директно, че една от причи- 
ните да се стигне дотук и ЕС да продължава да се разпада е, че те са бюрократи. 
Не може да се приемат 14 директиви за размерите на краставиците и нито една 
за младежката безработица. Няма как три часа да се спори къде да бъде сложена 
запетаята в изречението, а само пет минути - за неговия смисъл. ЕС е обрасъл от 
бюрокрация, чиновничество и формализъм. 


За президентските избори 


След вътрешното допитване стана ясно, че 5200 желаят като партньор 
АБВ, близо 5090 искат Татяна Дончева, 3700 - ВМРО и т.н. Постигнахме ви- 
сока активност. В резултат на това допитване започнахме и преговорите. Но 
категорично не бива да позволяваме на никого отвън да се меси в работата на 
партията. Ние ще си вземаме сами решенията. Единствено членовете на БСП 
и националните интереси ще определят политиката на партията. Затова не 
трябва да се мисли, че заради преговорите ние отстъпваме партията наготово 
на някого. Кои ще бъдат кандидатите ни за президент и вицепрезидент ще 
реши партията, а не някой друг. В момента вървят номинациите на конфе- 
ренции, имаме си устав, има процедура. Номинират се имена, ще ги внесем в 
Националния съвет на партията и той демократично и с мнозинство ще реши 
кого да издигнем. За пръв път виждам Бойко Борисов несигурен, неуверен, в 

изчаквателна позиция, без той да води инициативата. ГЕРБ чакат нашия кан- 
дидат, за да се ориентират по него. 

Нямайте съмнения, че ще спазим както партийната линия и устава, така 
и позицията, че БСП е най-силната партия вляво, тя ще води инициативата 
вляво и ще бъдем победители на тези избори. Уверявам ви, имаме огромен 
шанс да бием на тези избори и те наистина ще са прелюдия към предсрочни 
парламентарни избори. 


Нашият план за България 


Ние започнахме да правим, с помощта на наши и външни експерти, на- 
ционален план за България, който искаме да представим пред обществото 
през септември или октомври. 

Стилът на политиката ни ще бъде друг - директен, прям. Като се каже 
нещо, да се знае, че то е закон. Като се каже в опозиция, да се знае, че ще бъде 
свършено, когато се вземе управлението. Хората да ни повярват, че сме точни 
и категорични и че няма едни и същи обвързаности и корупция да съпътстват 
всяка политическа партия и, независимо кой управлява, да се краде от народа. 

ГЕРБ казват: „Ще строим магистрали”, ние казваме: „Ще строим второ- 
класни и третокласни пътища, защото обикновените хора не могат да стигнат 
до магистралите.” Те казват: „Ще закриваме общинските болници”, ние казва- 
ме - няма да ги закриваме. Но истинската алтернатива е друга - да се опитаме 
да променим начина на правене на политики. 

Нашата цел е да махнем от политиката фирмите, които крадат, независи- 
мо чии са те. Това е истинска промяна. 

Това е голямото предизвикателство - готови ли сме този възел да раз- 
сечем и да кажем, че оттук нататък сме различни. Ясно е казано: Ние сме зад 
работниците, против монополите. Имаме ли воля обаче тези думи да станат 
реалност и тази форма да стане съдържание? Ръководството на партията я 
има, нека заедно да го направим. Нашата битка е срещу онези, които докараха 
Европа, света и България до това състояние. Това са десните и неолиберал- 
ният модел, който е напълно изчерпан. Светът, Европа и България плачат за 
алтернатива и ние сме на ход да дадем тази алтернатива по съдържание. 

Амедео Модиляни 
Автопортрет, 1919 

РАЗКАЗ 


ЗА АМЕДЕО МОДИЛЯНИ 





Нели Дечева - есейспка, пое- 
теса, журналистка. Дългогоди- 
шен редактор в централния пе- 
риодичен печат. Издала е 5 ху- 
дожествени книги, между които 
стихосбирката „Странни зна- 
ци“ (1994) и есеистично-докумен- 
талната „Поздравете всички от 
мен“ (1997), която е спечелила на- 
градата на СБП за най-добра кни- 
га. Авторка е на спотици есета, 
пътеписи, статии. Член на (БП 

Е ИСКАМ ДА СЪМ ЛЕГЕНДА, ДЖЕК ЛОНДОН 

И ДЖОН РИД ВКАФЕ „РАСПАЙ”, ЛИНИЯТА НА 
СИАМСКАТА КОТКА, ОЧИТЕ ГЛЕДАТ НАВЪГРЕ, 
СДЕЛКА СЪС СМЪРТТА, ПАРИЖ ТРЯБВА ДА СЕ 
ИЗСТРАДА, ПРИНЦ ПО РОЖДЕНИЕ И ХУДОЖНИК 
НА ХОРАТА, ИЛИ РАЗКАЗ ЗА АМЕДЕО МОДИЛЯНИ 

Един мъж, особено ако е художник, винаги тряб- 
ва да знае какво еи какво не е. Какво не е, не е важно. 
Никога от това, каквото не си, не излиза нещо свястно. 
Човек трябва да разчита на това, което е. Навреме раз- 
брал това, навреме ще съсредоточиш силите си не за 
неща, които никога няма да ти послужат, а за такива, 
които ще те осъществят по душа. Защото човек е преди 
всичко душа, която преодолява материята, за да остави 
мечтата си. Той идва на света за мечта, не за гола, а за 
такава, на която вървиш по петите, докато я докопаш 
ия подчиниш на волята си. Не е вярно, че постигната- 
та мечта не е мечта, защото мечтата те изпълва преди 
още да бъде постигната, а после, после тя няма край и 
целия те превръща в мечта. Не знам, може тези мисли 
да звучат твърде поетично, но и защо не, поетите са до- 
казали, че имат право да дават мечтите си на хората, до- 
казателство за това е самата им поезия, легендите за тях. 
Впрочем, имам по-особено мнение за легендите, ако те 
се покриват с живия човек, ако в основата си носят една 
истина, каква легенда би било това, те просто са тогава 
истински, а че ги наричат легенда, това е в съотноше- 
ние със стойността на този, който оценява нещата. Аз 
не вярвам Данте да е бил легенда за Петрарка или, ако 
щете, Гьоте за Ницше. От легенда имат нужда тези, кои- 
то не могат да си представят нещата истински, не виж- 
дат „легендата” на живия живот около себе си, наречи 
ги такива нищи и толкова. 

Самият аз не мога да си помисля, че мога да стана легенда. 

Защото намирам, че това, което съм, е твърде „редно, нормално”, просто 
линията на моя живот е гъвкава и крехка, такава е и линията, която създава 
картините ми, гъвкава като сиамска котка, както и неведнъж ми е повтарял 
този изтънчен Жан Кокто, хванал се за мисълта ми. Вижда се и в картините 
му и тогава каква легенда става от един стил, постигнат с труд и мъка. Нужно 
ли е да си създавам сам легенда, че съм далечен роднина на Данте Алигиери 
и на Спиноза. Това, че зная наизуст в оригинал канцонетите на Петрарка и 
трактатите на Спиноза, достатъчно ли е за легенда, може ли да бъде причина 
зад гърба ми в Монмартър да се шушука, че този, красивият Моди, с черната 
коса, буйна като дива трева, с копнеещите си и хипнотизиращи жените очи, 
небесни и занесени, приличащ повече на умирающ развейпрах, отколкото на 
жив хъшлак и пияница, който понякога се влачи като просяк, целия одрипан 
и мръсен, изцапан от стените на кафене „Распай” иот боите в мансардата си в 
Бато Лавоар (Пикасо бе толкова добър да го вземе при себе си, за да не умре от 
глад, ще му мие четките, ще му кладе огнището), този, дето друг път ходи като 
уелски принц под алено копринено наметало и широкопола шапка, а най-чес- 
то с развята шарена вратовръзка върху костюм от рипсено зелено кадифе, този 
с изискано държание, когато си иска, този с аленото шалче около тънката шия 
сякаш на госпожица, толкова прилича на Джек Лондон сред ловците на стриди 
и на Джон Рид сред въстаналите пеони. Този, който влиза в „Распай” сутринта 
рано, преди слугите да са премели пода, а тънката Берта да е измила прозорци- 
те, пристига ослепял от глад и чака първия посетител, да изпроси едно кафе. 
Веднъж, като се върнал за кой ли път от Ливорно, без пукнат сантим, студ 
навън, той дреме на масата, влиза изискан човек, сяда насреща му, навежда 
поглед под масата (след като е оставил там цял франк) и му казва господи- 
не, изтървали сте си парите, за да спаси от глад този, който, като види хубава 
жена, намира как да я помоли да я рисува, после обяснява, че не защото е тол- 
кова хубава, а защото у нея има един жест, една линия, нещо, което другите го 
нямат, защото дълго търсел моделите си. Този, дето води „тихи разговори” в 
кафето, за да направи някоя скица някому, за да му плати после обяда (плащат 
му го, без да му взимат рисунката). Този, който в Люксембургската градина по 
цели нощи зее срещу луната, за да декламира на латински Овидий и Петрарка 
на руската поетеса Анна Ахматова, а в това време полският му приятел поетът 
Леополд Зборовски се чуди как да продаде някоя негова картина, че да го спаси 
от мизерията. Стига с това „този, който”, нали омръзва. Само че на мене не ми 
омръзна да съм точно това, всичкото, което ми се приписва, истина е, свята 
истина. Както виждате, зная какво съм, не съм легенда и никога не бих приел 
да съм легенда. От легенда има нужда Пабло Пикасо, защото затваря живота 
си зад дървените стени на Бато Лавоар с поредната си любовна мечта, за да 
скрие всъщност не толкова любимата си, колкото какво рисува и как рису- 
ва. Аз, разбира се, ценя този голям художник, както и фовиста Донген, Андре 
Утер, но Тициано и африканските маски повече ме водят в живота, възхища- 
вам се от женските фигури на Гоген, но съм враг на тези, които разлагат перс- 
пективата като Брак, не мога да понасям този разврат от багри в платната на 

Анри Матис. По дяволите легендите, аз съм жив и ще държа на своята линия 
на мечтата и действителността, па ако ще не сиамска котка, а тигър да е, когато 
се изплъзва из очите на тези, които гледат картините ми. Вижте очите ми, те 
примижават, гледат разлято и отнесено, но като куршум виждат най-важното, 
очите на модела пред мен, търся в него моите очи. И когато ги намеря, рисувам 
ги като моите, затова очите на всичките ми портретувани са като моите, гъ- 
лъбови или светложълти бадемови, прозрачни, дават чистото впечатление за 
светлина. Психологизмът в портретите ми е ограничен с дребни подробности, 
често видими само при втори поглед. Сутин има безпомощен жест, Беатрис 
има нещо гордо и величествено, приведената глава на Елвира е толкова крехка, 
колкото и цялата Елвира, тъничките еврейски устни на Макс са всичко у този 
човек, кървавочервената уста на Еврейчето... Приличат тези лица на маски с 
празни очи, меланхолични, винаги са с еднакъв израз. Така е, защото, когато 
рисувам някого, аз рисувам себе си. Даже и Ан“, моята Ан рисувам така, както 
бих нарисувал себе си. Никак не мисля, че само аз съм болният от туберку- 
лоза, че от това, колкото и да съм задоволил стомаха си, изглеждам болнав и 
изтънчен. Рисувам себе си, защото най-добре познавам себе си. Художникът 
трябва да рисува себе си. А да рисуваш себе си, значи че носиш всички у себе 
си. Нещо, което е трудно, трудно се вдава. Това го разбрах, когато, завърнал се 
по едно време в Ливорно, се захванах със скулптура. Наистина Бранкузи ми 
даде първите уроци, но уроците на маските от Брега на слоновата кост ми ста- 
наха по-добри учители, вижте и фигурите при африканците, каква изтънче- 
ност, каква еластичност и дивост на лиани и потъваща нейде светлина, досущ 
като в замислена душа, чиито очи гледат навътре. Искам да създам един Храм 
на нежността с моите картини и скулптури. Опитах с длетото. Дълго скитах 
из Карар, помня, че исках да имам мрамора на цялата планина, за да задоволя 
потребността си от него, да издялам най-хубавите си скулптури. Всичко стру- 
ва пари, само приятелите са без пари. Събудих се един път с развързани ръце, 
приятелите ми бяха докарали планината у дома, пред вратата ми. Много мра- 
мор. Почнах. Дялах. Тогава разбрах как трябва да рисувам. И захвърлих чука, 
а приятелите си помолих да ми помогнат и да изхвърлят в Кралския канал ка- 
менните си картини. Започвам отново. На платно. Дръж се, Париж и Пикасо! 
Страшно е да разбереш, че си отиваш, че дните ти са преброени. Това едва 
ли интересуваше някого, освен най-добрите ми приятели като полския поет, 
като... Министъра на смъртта, да, като Дьольошан, заради това, че прави дълги 
тънки лодки за надбягвания и... стигане в рая на хашиша. Когато човек разбере, 
че му остават преброени дни, той или трябва да се откаже от рисуването на кар- 
тини, или да започне денонощно само това да прави, без да брои преброените 
дни. Още повече че се задава истински потоп на смъртта, където и Дьольошан, 
и Пижар са нищо със своя хашиш. Аферата Драйфус е приключена, Бел епок“ 
още не е угаснала напълно, Жорж Клемансо, министърът на вътрешните рабо- 
ти, раздели църквата от държавата и се готви да смаже стачкуващите бедняци 


# Жан Ебютерн - ба. 
#« Ла Бел епок - красивата епоха на някогашната сецесионна и монархическа Европа - б.а. 

от фабриките, на Англия не й достигат все още стотици байонети, за да принуди 
кайзера на отстъпка от морските си територии, Франция иска да си върне Елзас 
и Лотарингия... Липсва само първият изстрел, който ще направи от западни- 
те дипломати един страшен смъртоносен министър. Но дотогава трябва да се 
живее, казват оптимистите, Париж трябва да празнува, парижката опера да лее 
сърцераздирателните арии на Тоска, кулата на Айфел да си ръждясва, а Бергсон 
да мисли още по-дълбоко върху своята творческа еволюция, защото руските 
принцове дрънкат георгиевски кръстове и прахосват за една нощ дори повече, 
отколкото са необходими да се изхранят за година барем сто хиляди гладни 
мужици... Някой ще каже: Модиляни има горда осанка на аристократ, нека и 
той се включи в играта. Сделките са си сделки, мен те не ме интересуват. Аз 
имам сделка със смъртта, която трябва да ме остави да нарисувам картините 
си, тогава нека да дофтаса. 

Тогава, алло, мадам, вие не сте очарователна, но аз искам да ви нарисувам, 
заради вашите скрити мисли, обикновено аз, роднината на Спиноза, откривам 
скритите мисли, сега не можах, не, не, не съм самият Спиноза, аз съм Моди. Но, 
моля ви, бъдете спокойна, аз обичам Ан, Ан обичам, просто си гледам работата, 
затова ви моля да ви нарисувам, бъдете спокойна за целомъдрието си, то не ме 
интересува, то е известна тайна, нали сте жена, какво повече да знам за вас. О, 
не, никакви еврейщини не продавам, а купувам еврейщините, защото са ми 
много потребни за един кратък сеанс. Пийте си кафето, само се поизправете, 
точно така, но моля ви, не закривайте гърдите си, нека да виждам и надолу, ръ- 
цете ви върху коленете, можете да ги съберете, точно така. Тараааарарам, може 
и да не ме слушате, някои казват, че снощи слушали точно тази ария от Пучи- 
ниевата „Госка”, ако ви харесва, слушайте, нямам нищо против, пушите ли, аз 
пуша, като рисувам, иначе не мога да рисувам, мога и да пийна, не ми пречи, но 
не, после, аз не съм просяк, ваша работа, Берта, Берртааа, едно кампари със сода, 
скоро. О, мосю Кокто, заповядайте, Зборовски ли, той отиде да търси клиент за 
последната ми картина, Министърът на смъртта го няма, продава тънки като 
индиански пироги лодчици, защо са ти точно двамата сега, добре, добре, твоя 
работа, аз само така с моята изплъзваща се като сиамска котка изобразителна 
линия, това е линия на мисълта на душата, драги ми Кокто. Виж какво, предай по 
някакъв начин на добрия и много мил старец Реноар, че повече няма да го по- 
сетя, на Лазурния бряг, е, вече му гостувах, и то заедно отидохме със Зборовски, 
жена му, Сутин и Фужита. Вярно е, похвали ме, знам, че ме хвали и пред теб, 
добре, негова си работа, но не и моя, защото аз харесвам само себе си, но не, не 
се уча от себе си, а харесвам своите картини, нищо, че са нарисувани всичките 
еднакво, еднакви хора са сякаш, ами, както ти е известно, аз рисувам само себе 
си, сега и тази очарователна мадам ще заприлича на самия Амедео Модиляни, 
подай ми цигарата, тя има скрити мисли, точно като мен, че кой откровен човек 
няма скрити мисли, само злобарите не крият мислите си, да, да, ще речеш, те не 
ги казват, нищо подобно, има ли нещо по-казващо от лицето на човека, на него 
е написано всичко, казват древните, казва го и самият Амедео Модиляни. Та... 
кажи на добрия и много мил старец, който бере душа, че аз също бера душа, 
но няма да тръгна по неговия път, това е. Жестоко ли? Как жестоко? А не ели 

жестоко да се поведеш по чужд акъл, подир чужда мисъл върху бялото платно? 
Може би съм мълчал ли, не съм му казвал какво мисля. Да, мълчах, един Реноар, 
прочутият магьосник, който е нарисувал най-пищните женски хубости, трябва 
да умее да разчита мислите на един колега, на един съперник. Трябва да се рису- 
ва с радост. А после ми казва: Млади човече, вие не разбирате от картините ми, 
отива при нарисуваната си жена и продължава: трябва да галите картините си, 
да, да ги галите. Аз например милвам някой задник, преди да завърша една кар- 
тина. Може при него да е така, драги ми Кокто, но при мене не е така... Така е 
за него, аза мене е прочетен вестник тази негова задница, по-нагоре милвам аз, 
очите, прозрачни бадеми, слагам на тяхно място светлина. Тайна ли, не е тайна 
как ги майсторя, ето гледай, гледай де, не гледай мадам, виждаш ли, аз рисувам 
най-напред истинските очи, все пак зачитам натурата, аз без жив човек пред 
мен не мога да рисувам, не се получава сиамска котка, рисувам точно очите, 
значи портретувам като фотографа, но после, отгоре, слагам прозрачните ба- 
деми. Е, каква тайна. Каква легенда. Легендата е за хората без въображение. 
Така кажи, че е казал Модиляни, преди да си отиде от този свят. На полиция- 
та нищо не казвай, знам, знам, че не ти е задължение, тя сама ще научи и ще 
разбере, че няма кой да й смущава реда, виж, на бръснаря му кажи, че повече 
няма да му плащам с рисунки, тия, дето съм му ги дал, нека си седят в мазето, 
мишките ще им видят сметката. Какво ме гледаш опулен, добре, щом съм ти 
надул главата, спирам да говоря. Мадам, сега можем да пийнем. Берта, де си, 
Берта, още едно кампари, този път без сода. Ан, какво мила, защо идеш точно 
сега, ще смутиш мадам и картината ми няма да стане, а до довечера трябва да 
нарисувам още пет картини, че Зборовски няма да изкара нищо май за сер- 
мия. Ела, ела, Ан, поръчай си едно кафе, Жан, плати, моля те, за моя сметка на 
Берта, а довечера ела у дома на гуляй. Отказваш, абе ела, няма да разправям 
като миналия път, че голям пир е било, истината ще кажа, печени кестени и 
лимонада. Сега трябва да пазим Ан, защото скоро ще стане майка. Благодаря, 
чао, мосю Кокто. 

Мадам, сега можете да си отдъхнете до Ан. Има какво да си побъбрите, 
разбрахте, че хубостите ви не ме интересуват. Бързате ли, добре. Защо чакате 
тогава? Да ви платя: Но аз, мадам, никому не съм плащал за това, че го рису- 
вам. Каква по-голяма отплата от това, че съм ви рисувал аз, самият Амедео 
Моди-ля-ни. Не разбирате ли. Тогава ще ви обясня. Нямам нито грош. Искате 
да си вземете портрета? О, не, не, никога, та това е моят труд, а за това, че сте 
ми позирали, заслугата е на господа, че ви е създал такава, необходима за кар- 
тината ми. Колкото до това, че сте си загубили времето, то кой не си загубва 
времето днес, когато се е задал потопът на смъртта и Дьольошан, Министърът 
на смъртта, нищо не ще е в сравнение със световната касапница. Ами питай 
Пикасо, питай Блез Сандрар, ако щеш, мадам, все пак бъдете благодарна, че ви 
предупреждавам. Живейте си, мадам, оревоар, мадам. Какво, ще се оплачете, не 
разбирате от милостта ми, о, Леополд, тъкмо навреме идваш, виж тука какво 
става, трябва, знаеш, някое и друго су, пребъркай джобовете, не се чуди, а дай 
за една вечеря в някое евтино бистро, длъжник не съм бил никому, не искам 
мадам да остане с лошо впечатление... 

Милият Леополд, вади дребна пара и плаща на жената, за да си отиде по 
живо, по здраво неогорчена. Леополд Зборовски пак нищо не е направил, носи 
под мищница картините ми, все пак дал едната, утре щели да му я платят. И 
това е добре, тогава трябва да предупредим Кокто да не идва таз вечер, а утре 
вечер, нали, Ан? А тази мила жена, мадам, си отиде, без да имаш възмож- 
ност да й се оплачеш, че по цял ден седиш затворена и съм ти забранил да си 
показваш носа навън, не искам никой да те вижда, капчица от лицето ти не 
давам да се вижда, знаеш колко те обичам. Знам, знам, че и ти ме обичаш, ама 
аз да съм сигурен, че си у дома и ме чакаш. И аз те обичам, ама се съмняваш 
и гледаш все да ме изненадаш с някоя мадам. Е, не разбра ли най-сетне, че аз 
не гледам като мосю Реноар задниците на жените, а по-нагоре, търся очите 
им, че да им дам очите си, по-добре да гледат, слепи да не остават. Жените очи 
нямат, Ан, не знаеш ли по себе си, Реноар май ще излезе прав като... Добре, 
добре, спирам. Как се чувстваш? Има ли ново писмо от баща ти, пак с него- 
вите напътствия, които горчат като кураре, по-добре да прати някой лев, че 
скоро ще трябват за бебето. Казвал съм ти, че искам кратък, запълнен живот. 
Някога собственицата на Лапен Ажил ми рече: дошъл да превзема Париж, 
ами това става само ако го живееш. Права беше, Париж трябва да се изстрада. 
Иначе Италия, Ливорно, да търся скулптурите си в Кралския канал. О, мила 
Ан, защо тръгна с мен тогава, когато беше дошла да видиш Монмартър, сега 
баща ти нямаше да ти праща кураре вместо добра дума, щеше да си станеш 
художница, нали беше студентка в академията. Ама и аз съм виновен. Гледам 
те една такава, не си кой знае каква, „пти жоз”, дребосъчето ми, непохватнич- 
ко, и шията ти къса, а не издължена от мелодични стройни линии, както те 
рисувам на портретите си, с двата бадема без зеници, виж нослето ти, чипо, 
такова го рисувам, душицата ти рисувам същата, каквато е, с предчувствия- 
та й, с безпределната й тъга, няма нужда от деформацията ми, нежната ми и 
двусмислена нейна грация нямат нужда от деформиране, Ан, мила. Пък аз 
те обичам, нали си ми последната, другите не ги помня, Ан, вярвай ми. Не 
ревнувай от тях, защото аз не тях, себе си съм рисувал. Иначе те си бяха, лук- 
созни или обикновени, повечето проститутки. Но защо да си кривя душата, 
добрички бяха, като кротки добичета, пък аз обичам кротките жени, послуш- 
ните, жената, ако не е послушна, жена ли е, гренадир, тоест изкукуригал стар 
войник. Аз ще си отида преди теб, знаеш го, трябва да видиш, щеш не щеш, 
какво ще стане след мен, никакви легенди не ща, не давай. Може да сме жи- 
вели мизерно на ъгъла на едно стълбище, но не е вярно, Ан, аз съм принц по 
рождение и искам принц да си остана. Като почне световната касапница, пази 
детето, полицията няма какво да ти вземе, тя от картини не разбира, пази 
малката Ан, непременно я запази. 

Хайде да си ходим. 

Не искам да цивриш пред тези тука. 

Джаз. 

Танцуват. 

Марш у дома. Тази вечер няма да се върна. Не, не, няма да съм при фуста. 
Ще потърся Министъра на смъртта. Дьольошан. 

Леополд, да тръгваме. 

Послепис: Модиляни бил изпратен до Пер лашез в един дъждовен ден от 
много свят. Цял Париж излязъл на улицата, която водела към гробището. Зад 
ковчега му вървели тези, които после щели да станат легенда. И Дьольошан бил 
с тях. Полицията, строена като за парад, стояла от едната страна на тротоара 
твърде мирно за пръв път, тихо било, с наведена желязна глава. 

На другия ден Ан Ебютерн се хвърля от шестия етаж на бащината си къща. 
За разлика от портрета й, рисуван в квартирата на улица „Масена”, където зри- 
телят очаква от стола да се изправи една висока жена, жената-лилия, сега всич- 
ки я видели такава, каквато си била, дребничка като прозрачен бадем, толкова 
мъничко било телцето й. И без това приживе ходела в тъмни дрехи и пуловери, 
което я правело още по-ниска, отколкото е. 

За картините на Модиляни да не говорим. 

Тях лесно ги фалшифицират, но е невъзможно да се сбъркат. 

бадиха се от районния комитет на Комсомола, 

че по указание на партията след един час в Со- 
фийския университет трябва да се проведе митинг в 
подкрепа на някаква арабска кауза. Щели да изпра- 
тят двама арабски студенти, които трябвало да гово- 
рят пред колкото може по-голяма студентска аудито- 
рия. Беше времето, когато, щом партията каже нещо, 
всички глезотии като „ама няма време”, „ама можели 
утре”, „ама защо в Университета” и така нататък ав- 
томатично отпадат. Всяко умуване, изказване на мне- 
ние или, не дай си, боже, отказ да се приеме реше- 
нието означаваше, че на този човек не може да му се 
гласува доверие. 

Поставен натясно, започнах трескаво да търся 
решение как да се гаси пожарът, като че ли от на- 
шия измислен митинг зависи съдбата на тази араб- 
ска държава, че и на целия Близък изток. Надникнах 
в една от най-големите аудитории, която се оказа 
препълнена със студенти и професор Тагамлицки 
четеше лекция по диференциално смятане. Хуба- 
вото беше, че аудиторията е пълна и нямаше да се 
събират студенти специално за митинга, а лошото 
беше, че точно Тагамлицки трябваше да се убеждава 
да се направи някаква комбинация и той да отстъпи 
време от лекцията си за митинг. На всичкото отгоре 
Тагамлицки изобщо не се интересуваше от подобни 
политически изяви и не можех да се надявам на ка- 
квато и да е „партийна солидарност” от безпартиен 
като него. 

Таги, както нежно го наричахме неговите бивши 
и настоящи студенти, беше изключително интерес- 

на личност, с утвърден, безспорен авторитет в математическата наука. Ниси- 
чък, с абсолютно голо теме, слабоват, попрегърбен, с увиснали върху края на 
чипия му нос старомодни очила с малки кръгли стъкълца, които подскачаха 
нагоре-надолу при всеки негов характерен тик, понесъл нанякъде огромна ста- 
ромодна чанта, изкривен под нейната тежест, той се движеше със ситни, бързи 
крачки, вперил поглед в земята, като че ли търсеше някаква изгубена матема- 
тическа формула. Той беше пълно олицетворение на образа на разсеяния ма- 
тематик. За него математиката беше в центъра на вселената, а всичко остана- 
ло - подробности от пейзажа. Пословична беше неговата взискателност, той 
отстояваше мнението си без излишна шумотевица и с пълна неотстъпчивост, 
когато се смяташе за прав. За него изпитван студент да постави не там, къде- 
то трябва, точката или запетайката в някакво математическо доказателство си 
беше направо световен катаклизъм. 

Изпитът по диференциално и интегрално смятане при Таги се провеждаше 
в два тура. Най-напред четири часа писмен изпит, за решаване на задачи, а на 
другия ден още пет-шест часа устен изпит на черната дъска под зоркия му поглед, 
за да се увери Таги дали случайно някой не е преписвал. Имахме един състудент, 
който се отличаваше от всички ни по математическите си способности. Изкарал 
нашият човек шест на писмения и след още шест часа висене на черната дъска, на 
устния изпит, Таги, явно недоволен, му рекъл: 

- Е, коле-е-е-га, засега мога да ви пиша само шест минус. Ако не сте съгласен, 
елате утре да ви доизпитам за пълно шест. 

За ужас на всички колегата се яви на другия ден отново на устен изпит, пак 
вися шест часа на черната дъска и накрая, след дълъг размисъл, Таги кандиса да 
му пише пълно шест. 

Професор Тагамлицки се славеше като безкрайно внимателен и етичен 
човек. Въпреки вперения си в земята поглед и забързаната си походка, той не 
пропускаше с лек поклон да поздрави всекиго, дори непознат, ако срещне по- 
гледа му, със своето провлачено „Добър де-е-ен”. Разправяше се из студентските 
среди, че Таги бил на почивка в Созопол и там един студент, който му имал 
карез, решил да му скрои номер. Събрал дечурлюгите от града, посочил им не- 
взрачния старец и им поръчал: 

- Този, където го срещнете из Созопол, ще му казвате „Добър де-е-ен, про- 
фесор Тагамлицки”. Ще видите каква веселба ще падне. 

Хлапетата, на които освен забързания, колоритен възрастен човек явно 
много забавна им се е сторила и рядко срещаната му фамилия, като че ли това 
чакали и тутакси го подпретнали. При всяка среща с Таги те - „Добър де-е-ен, 
професор Тагамлицки”, той с поклон - „Добър де-е-ен, деца”. Те - „Добър де-е-ен, 
професор Тагамлицки”, той с поклон - „Добър д-е-ен, деца”. И така, без умора до 
края на почивката. 

Някои, явно изпитвани от него и, както се казва, яли попарата му студенти, 
злорадстваха, че след тази почивка на море Таги получил дископатия от поклони 
и с това обясняваха изкривената му походка. Тази история, разбира се, е вероят- 
но част от студентския фолклор, но независимо от нейната тенденциозност, тя 
потвърждава едно - Таги беше един добър човек. 

Почти сигурен, че принуден от обстоятелствата тръгвам да се боря за една 
предварително обречена кауза, реших да заложа единствено на това, че, като 
добър човек, той ще ми влезе в положението. Малко преди края на часа влязох 
в аудиторията, поздравих с „Добър ден”, той ми отговори с неговото „Добър 
де-е-е-н. Представих му се и накратко му обясних какъв е проблемът. Когато 
споменах Комсомола и партията, очилцата му учестиха подскоците си върху 
сбръчкания му нос, като че ли искаше да ми каже, но възпитанието не му поз- 
воляваше: „Абе, момче, защо ме занимаваш с глупости”. 

Включих цялата „мощ” и „гъвкавост” на агитаторските си способности с 
твърдото обещание, че няма да му отнемем нито минута от времето за лекци- 
ята. Митингът започва веднага, студентите остават без междучасие, вземаме 
времето за следващото междучасие, а Тагамлицки ги задържа за петнадесет ми- 
нути след края на последния учебен час. По време на целия разговор Таги беше 
забил поглед в пода на аудиторията, очилцата му още по-нервно заподскачаха, 
сякаш искаше да подчертае, че компромисът, който прави, е против цялата му 
душевна същност. Най-накрая той се съгласи. 

Пристигнаха арабите с преводачката си и митингът започна. Първият, който 
говори, извади едно малко листченце от горния джоб на сакото си, което ме успо- 
кои, че няма да продължи много, но той се вторачи в него и мън-мън-мън - заедно 
с преводачката - общо тридесет минути. Точно на секундата, в която свърши обе- 
щаното на Таги време за митинга, с периферното си зрение забелязах, че вратата на 
аудиторията леко се открехва и оттам плахо се подава само главата на професора. 
Нямаше как да прекъсваме точно по средата митинга и аз с цялото си нахалство се 
направих, че не го забелязвам. След една минута вратата пак се открехна и отново 
се показаха очилцата на Таги, но резултатът беше същият. Митингът продължава- 
ше с „речта” на втория арабин. Трети път вратата на аудиторията не се отвори, явно 
възпитанието на професор Тагамлицки не му позволи да нахълта вътре, да ни из- 
рита заедно с арабите и преводачката и да сложи край на едно нахално поведение. 
Митингът приключи „успешно” за сметка на един изяден учебен час. 

Предполагах, че Таги си е заминал и не е дочакал края на мероприятието, 
но надеждата ми се оказа напразна. Сред студентското множество, което се из- 
низваше от аудиторията, трудно си пробиваше път към мен нисичката фигурка 
на професора. Той се вторачи в мен. Очилцата му още по-нервно подскачаха, от- 
клони поглед от моята особа, сякаш се срамуваше заради нахалството ми, и ме 
закова с оценката си: 

- Е, коле-е-е-га, вие ме измамихте! 

- Ама, професор Тагамлицки, не съм ви измамил. Какво да правя, като ара- 
бите говориха повече, отколкото трябва? - започнах да се оправдавам недосма- 
стрено. 

- Е, коле-е-ега, каквото и да ми говорите, вие днес ме измамихте! - обърна 
ми гръб Таги и заситни надолу по стълбището, изкривен от товара на старомод- 
ната си чанта. 

Ако беше влязъл по време на митинга и ни беше изгонил, сигурно по-малко 
щеше да ме впечатли такава постъпка на Тагамлицки, отколкото думите, които 
изрече пред вратата на аудиторията. 

Минаха няколко дни и си помислих, че скандалът се е разминал. Думите на 
Таги, че съм измамник, все по-бледо кънтяха в главата ми, когато се обади секре- 
тарката на ректора и каза, че академик Зарев иска да ме види. 

Когато влязох в кабинета му, академик Зарев тежко стана иззад бюрото, за- 
пъти се към мен с бавната си походка, вперил поглед през големите си диоптри в 
моята особа, и с тих глас „нежно” ме започна: 

- Милане, заповядай, седни да се видим за малко - приседна той на фотьой- 
ла, а аз срещу него се мъчех да отгатна защо ли ректорът си губи времето с мен. 

- От няколко дни ме занимава един въпрос - продължи той, - а не мога да 
си отговоря. 

- Ако мога с нещо да ви бъда полезен, академик Зарев, ще ми бъде приятно 
- предложих си доста нахално услугите, без да подозирам какво ме очаква. 

- Е, точно за това съм те повикал - вторачи се в мен ректорът, а голото му 
теме придоби моравочервен цвят, промяна, която съм забелязвал и друг път, ко- 
гато е изкаран от нерви. Разбрах, че съм нагазил в лука. 

- Питам се, и не мога да си отговоря - направи той дълга пауза и ме изгледа, 
като че ли ме вижда за първи път. - Кой е ректорът на Софийския университет? 

- Как така, академик Зарев, то е много ясно, че вие сте ректорът - опитах 
се да се измъкна с минимални поражения, но той продължи все така бавно и 
напевно: 

- Мисля си, че не е чак толкова ясен отговорът на този въпрос! Аз напри- 
мер, като ректор, нямам право да отнемам часове на преподавателите, пък ти си 
позволяваш да се настаниш в аудиторията на проф. Тагамлицки и да го лишиш 
от един цял час. 

Шамарът, който ми отпра ректорът, беше толкова звучен, че по сила може- 
ше да се равнява с оценката на Таги, че съм го измамил. Нямам никакъв спомен 
какво съм отговорил, но веднъж завинаги ми стана ясно, че всяка жаба трябва да 
си знае гьола. 

Тази история се случи точно година след публикуването на един документ, 
наречен „Тезиси за младежта и Комсомола”. С него се даваха изключителни пра- 
ва на комсомолските организации, което означаваше, че единствено те могат 
да класират кандидатите за студентски общежития и квартири, да сключват 
договори за студентските бригади и да разполагат със собствени средства, да 
имат сериозно влияние при определянето на стипендиантите, а техни предста- 
вители да са пълноправни членове на академичните и факултетните съвети на 
ректорските и факултетните ръководства и т.н. В тази атмосфера на развихря- 
не на правата, задълженията някак си оставаха на заден план и не бяха малко 
младежките лидери, които губеха мярата при оценката на собственото си поло- 
жение и се вземаха твърде насериозно, като че ли са центърът на света. А колко 
му трябва на един 24-25-годишен младеж с по-слаби ангели, като се види малко 
от малко фактор, от когото зависят някои неща, за да изтърве коня у ряката: 
Сигурно съм се бил поразболял от този вирус, но проф. Тагамлицки и академик 
Зарев бързо ме приземиха и ми показаха не само кой е ректорът, ами ми набиха 
в главата и много други истини, що се отнася до скромност, реализъм, отговор- 
ност и морал. 

Току-що бях защитил кандидатската си дисертация и започнах работа, коя- 
то разкриваше добри перспективи да се откъсна от партийно-политическите си 
ангажименти и да се занимавам с наука. Стигаха ми десетина години в най-раз- 
лични структури да мобилизирам, да ентусиазирам, да стимулирам, да органи- 
зирам и да обезпечавам атмосфера за творческа работа на другите. Така поне аз 
разбирах ангажиментите си на всичките места, където бях работил. 

До този момент позициите, които бях заемал, създаваха условия, ако не си 
със „здрави ангели”, да потънеш в лъжовното самочувствие, че си център на Все- 
лената, да си въобразиш, че движиш света, пък един ден да се окаже, че си дви- 
жил само околния въздух. Не че не е имало никаква полза от такава дейност, но 
ефектът е бил за всички останали, а не и за този, който я осъществява. Най-силно 
почувствах това, когато станах редовен аспирант. Пристигнах в библиотеката на 
Академията, струпах една камара книги на новото си работно място, на което за 
първи път откакто се помня щях да действам без телефон, и се опитах да зарабо- 
тя. Е, да, но отникъде не се чува обичайният телефонен звън, никой не се обажда 
да получи от мен „ценни указания, пък и аз няма кого да „изръководя. Пълна 
тишина и непоносимо спокойствие! Добре, че бързо и навреме стигнах до извода, 
че „тази” работа не е като „онази” работа. 

През годините и особено през последния четвърт век се нагледах на полити- 
чески и административни недоносчета, юрнали се напосоки да оправят света. И 
ако някога все пак имаше малка утеха, че дейността е в името на някаква идея, то 
сега от километри си личат егоцентризмът на мераклиите за управленска слава и 
самочувствието им, че точно те са призвани да оправят света. 

Имах колега - Гатьо Гатев, един от най-младите партизани в Габровския пар- 
тизански отряд. Той си спомняше как на Девети септември 1944 г. отрядът им 
слязъл, за да завземат властта в някакво забутано село в Габровския балкан. Ре- 
шили да направят митинг и да възвестят новата власт. Къде? Къде? И тъй като 
обикновено във всяко българско село най-многолюдното място е селската кръч- 
ма, решили митингът да бъде там. Натоварили Гатьо, като най-млад партизанин, 
да произнесе победното слово. 

- Качиха ме на една маса - разказва Гатьо - и започнах да ги редя: „Смърт 
на фашизма! Свобода на народа! Равенство! Братство! Свобода! Да живее новата 
власт! Ние носим демокрацията! Ние носим справедливостта! От днес нататък 
няма да има бедни! Няма да има богати! Всички ще сме равни". И т.н., и т.н., как- 
то са ни учили. От една маса ме наблюдаваше с едва забележима ехидна усмив- 
ка дребен, едно джезве кожа и кости съсухрен старец, сложил недопито павурче 
ракия пред себе си, облечен със скъсано и протрито късо кожухче, леко килнал 
назад опърпания си калпак от овча кожа, брадясал - същински образ, сякаш то- 
ку-що слязъл от картините на Мърквичка. Когато приключих „речта” си, старе- 
цът леко се надигна: 

- Ей, момче, ти на колко си години? - полюбопитства той. 

- На седемнадесет! - отговорих аз със самочувствие на врял и кипял в живо- 
та и готов да оправям световните неправдини. 


115 


КУлтурд 


- Е, аз съм на осемдесет и седем! Като дойдох на този свят, объркан го зава- 
рих! Вече си отивам, а го оставям още по-объркан! А белким дано ти най-накрая 
да я оправиш тая пущина, че цял живот се пренадеяхме! - седна си старецът на 
масата, отпи с премрежени очи от павурчето, явно доволен, че съм му вдъхнал 
„надежда, че светът е оправим. Отиде ми цялата „реч” на вятъра! Но колкото 
повече време минава, толкова повече се убеждавам, че онзи патил от живота ста- 
рец май е бил прав - констатираше с тъга Гатьо от висотата на своите натрупани 
години. 

Тъкмо когато си правех някаква равносметка, бях „взел завоя” за ново на- 
чало и бях започнал да прозирам, че и аз трудно ще мога да оправя света, научих 
от „таен източник” важна информация. Хора, от които зависеше моята съдба, 
мислили, премисляли и се договорили да ме изпратят за секретар на ОК на БКП 
в Шумен. 

По същото време бяха ни събрали в резиденцията в Бояна - професори, 
доценти и новоизлюпени кандидати на науките, да работим върху много важен 
документ за национално съвещание по проблемите на идеологията. В една от 
почивките ме извика Александър Лилов и ми съобщи, че „има становище” да 
премина на работа в Шумен за две-три години, докато се отбележи 1300-годиш- 
нината на българската държава. След това „те имали идея” къде ще работя. Кои 
бяха „те” - не посмях да попитам. Хората от моето поколение бяхме възпитани 
така, че когато партията ти възложи задачи, всичко друго остава „подробности 
от пейзажа”. Това дълг към семейство, съпруга, деца в такъв случай остава ня- 
къде назад, след като се решат проблемите на „световната революция”. Впрочем 
националното съвещание, за което бях ангажиран тогава, след няколко месеца 
скандално се провали. Участниците от цялата страна, които пътуваха с автобуси 
за София, бяха върнати от средата на пътя. Оказа се, че материалите за съвеща- 
нието били „пълни с грешни идеологически постановки”. Това беше един от офи- 
циалните аргументи Александър Лилов да бъде свален от всички постове и да 
бъде пратен в девета глуха. Явно прекалено перспективно сме мислили, особено 
за такава деликатна област, каквато е идеологията. 

Цяла нощ в бързия влак за Шумен мислих и премислях новото си назна- 
чение. Бях излязъл от града преди седемнадесет години. Загубил бях връзка с 
почти всички познати и градът ми беше станал някак твърде далечен и малко 
чужд. Фактически отивах на непознато място като „голямо началство”, щях да 
отговарям за важни дейности, съдбите на много хора щяха да зависят от моята 
особа. Не можех да проумея как членовете на пленума на ОК на БКП ще гласу- 
ват за един напълно страничен човек, насаден „отгоре”, макар че тогава понякога 
ставаха такива „чудеса”. 

Влакът пристигна в Шумен по никое време, в четири часа сутринта. На из- 
хода от вагона съвсем ненадейно се оказахме един срещу друг с бай Бойчо - бивш 
командир на Шуменско-Преславския партизански отряд, който в ония сложни 
времена се е крил у дома заедно с други партизани и ме познава от люлката. Пъ- 
тували сме с него в един и същи вагон. 

- А! Къде си се запътил насам рано-рано сутринта? - стресна се от срещата 
бай Бойчо. 

- Имам малко работа в Шумен - отговорих аз, като си въобразявах, че съм 
задоволил интереса му, но той продължи да разпитва. 

След като стана ясно, че идвам на пленум, бай Бойчо искрено се изненада. 
Аз пък се изненадах повече от него, защото беше съвсем ненормално председа- 
телят на Контролно-ревизионната комисия на комитета, какъвто беше той, да не 
знае кого ще избират: 

- Абе аз чувам, че ще избираме някого с познато име, ама хич не правя връз- 
ка с теб. Аз те знам Петров, пък ти си бил Колев. Гледай ти! Гледай ти! - продъл- 
жаваше да се учудва той. 

Сутринта в 8 часа и 30 минути се изтипосах пред кабинета на първия секре- 
тар. Почуках и понеже секретарката още не беше дошла на работа, отворих пър- 
вата попаднала ми врата. В дъното на огромен кабинет, зад голямо бюро стоеше 
нисък плешив човек, когото виждах за първи път. 

- Кого търсите? - попита ме той, явно изненадан, че непозната особа се 
вмъква в кабинета му. 

- Извинявам се, но ми казаха, че ще има пленум на окръжния комитет, на 
който трябва да присъствам - отвърнах аз, впечатлен, че първият секретар не ми 
е виждал физиономията даже на снимка. 

- Как се казвате? - за по-сигурно попита той. 

Когато споменах името си, той бързо излезе иззад бюрото, сърдечно се ръ- 
кува с мен, намери секретарката, сервираха ни кафе и вторачи поглед в мен, като 
че ли се опитваше да разбере дали не е сгрешил със задочния си избор. Давах 
си сметка, че той е постъпил много рисковано, като се съгласява да работи с чо- 
век, от когото няма дори визуална представа. Наивно си мислех, че всичко става 
на юнашко доверие, основано само на оценката за мен на други хора, с които 
съм работил. Откъде да знам, че преди това цяла седмица шефът на Окръжното 
управление на МВР се е лутал из София по поръчение на този човек, който ме 
оглеждаше сега твърде внимателно. Обиколил десетте места, където бях сколасал 
да работя до този момент. Питал, разпитвал, съпоставял информацията, анали- 
зирал и ми направил един сносен портрет, който докладвал на поръчителя. С 
една дума - щури хора! Я сега колко е по-лесно да намериш „точния човек”! За- 
ставаш на едно кръстовище, оглеждаш се напосоки, хващаш първия харесал ти 
екземпляр, инсталираш го в министерския кабинет и пей, сърце! Ама че бил пъ- 
лен безхаберник! Кой ти гледа такива подробности ?! Важното е да е „наш човек”! 

За мое успокоение на заседанието на пленума имаше още един, който ме е 
виждал на живо. Пленумът мина! Избраха ме с пълно мнозинство, но това изоб- 
що не намали притеснението, че получавам авансово голямо доверие. 

Още на другия ден при мен дойде един от бившите секретари на комитета, 
който петнадесет години се беше подвизавал на това място и си беше извоювал 
не особено престижна слава. В дните на Съпротивата, като нелегален, и той се 
беше крил у дома и ме познаваше много отдавна. Патил и препатил, решил да ме 
посъветва като свой човек: 

- Миланчо, слушай какво ще ти кажа, моето момче! Ти ще станеш истински 
секретар след седем-осем години. Дотогава винаги, когато тръгнеш с волгата из 
окръга, на задната седалка да вземаш по една млада журналистка. На другия ден 

във вестника трябва да излезе материал със снимка: „Другарят Милан Колев по- 
сети еди-какво си” 

С една дума, той ме съветваше да си правя ПР ида си вая медиен образ, как- 
то сега стана масова и „успешна” практика. Освен това сигурно си е помислил, че 
на моята Христова възраст ще й отива и няма да йе излишна една „млада журна- 
листка” да се мъдри на задната седалка на колата. „Язък ми за притесненията и 
вълненията! - помислих си аз. - Че той светът се оправял много лесно в по-тесни 
граници и с по-достъпни средства, познати от памтивека на човечеството! Къде 
съм се литнал по големите мащаби!” 

Е да, но този разговор кой знае защо още веднъж ми напомни за онзи старец 
от забутаното село в Габровския балкан, за Гатьовите вълнения и още повече за- 
сили моите плахи прозрения, че този свят май наистина е „неоправим”. Но щом 
са ме изпратили, заслужаваше си човек все пак да се опита да го „оправи”! Дон 
Кихотовци колкото щеш! Един повече, един по малко, все ще има някакво значе- 
ние за „победата на световната революция”! 

И се втурнах! 


ЛОВ В АФРИКА 


Събраха ни в кабинета на Пенчо Кубадински цяла група все „отговорни 
фактори”, като всеки беше предупреден да докладва защо се е запънало строи- 
телството на паметника, посветен на 1300-годишнината от създаването на бъл- 
гарската държава. Изцяло мъжка компания с едно изключение. Председателят на 
Творческия фонд на Съюза на българските художници Любен Зидаров - Ле Зе, 
беше изпратил своята заместничка, една красива дама, която разнообразяваше 
сивия фон на мъжкото присъствие. 

Впрочем Кубадински беше взел на мушка работата на Творческия фонд и по- 
стоянно заплашваше бай Любен Зидаров, че ще го вкара в затвора. Големият ху- 
дожник илюстратор, надарен с невероятно чувство за хумор, винаги щом ме срещ- 
неше, първата му работа беше да размаха пръст и да имитира със строгия дрезгав 
глас на бай Пенчо дежурната закана, отправяна към него: „Ей, да знайш, аз тебе ша 
та вкарам в затвора, ей! Ти постоянно саботираш строителството на паметника”. 
Де на шега, де на истина, Ле Зе винаги намираше начин да се отърве от подобни 
сбирки, за да си спести още една закана за „вкарване в затвора”. Та и този път, за да 
му е по-спокойно, беше изпратил на оперативката заместничката си. 

Бай Пенчо имаше огромен правоъгълен кабинет. В дъното му беше разполо- 
жено масивно бюро, зад което величествено стоеше стопанинът. От двете страни 
на дългото помещение, седнали чинно на столовете, двадесетина „виновници” 
бяхме в очакване пак да ни се „натрие сол върху главите”. Този път обаче по всич- 
ко изглеждаше, че „триенето” или ще се размине, или ще се случи по-късно, в 
по-мека форма. 

Свалил сакото, разхлабил вратовръзката, подпрял отдолу с широк колан 
„бойлера”, който яко напъваше изпод ризата, подпъхнал пръсти под тирантите 
си, бай Пенчо явно беше доволен от нещо и демонстрираше добро настроение. 

Когато участниците в съвещанието се събраха в пълния си състав, той излезе 
иззад бюрото, огледа ни с привидно строг поглед и попита: 

- Къде е Ле Зе-то бе? 

Като разбра, че Ле Зе е изпратил заместничката си, той я изгледа одобрител- 
но и поръча: 

- Добре, че е изпратил тебе, ама ти да му предадеш, че рано или късно ша го 
вкарам в затвора заради тоя паметник. 

След поредната закана той тръгна с бавна походка в средата на кабинета 
между двете редици столове, опъваше и пускаше тирантите, а ние го следвахме с 
поглед назад-напред, напред-назад, назад-напред... 

- Току-що се връщам от Африка - започна разказа си бай Пенчо. - Ходих на 
лов за лъвове в Танзания. Посрещнаха ме много добре. Даже ми дадоха трима чер- 
ни да ме вардят, да не стане някой сакатлък. Дълго се лутахме под горещото слън- 
це. Тук лъв, там лъв, тук лъв, там лъв. Няма нищо! Само пустош! - спря се той в 
средата на кабинета, огледа ни внимателно, за да прецени какво е първоначалното 
впечатление от разказа, и продължи: - Точно се бяхме отчаяли, когато зърнахме 
огромен лъв стри лъвици, лежат ведни храсталаци. Аз напред, черните след мен, аз 
напред, черните на дистанция след мен. Издебнахме ги и се приближихме на добро 
разстояние. По едно време като каза „У-а-у-у-у” оня ти ми звяр и се втурна право 
към мен. Лети ви казвам - разпери ръце той, за да стане по-нагледен летежът на 
звяра. А и погледът му беше почти като на разярен лъв. - Страшна работа. Вдигам 
пушката, вземам го на мушка точно в челото, ама си мисля: „Ако стрелям, ще съ- 
сипя хубавия трофей.” Свалям леко мушката надолу, стрелям и лъвът: „У-а-у-у-у” 
- издъхна в краката ми. А сега, за да не си помисли някой от вас „Кубадински си 
съчинява ловни лакърдии”, ще ви покажа важно доказателство. 

Бай Пенчо се запъти към бюрото с тържествена походка, извади една снимка 
ия показа на смълчаната публика. На нея в едър план се виждаше, че той беше при- 
тиснал с коляно гривата на наистина внушителен мъжки екземпляр. Опрял лов- 
ното оръжие с приклада на земята, напърчил мустаци, той беше вперил орлов по- 
глед в предполагаемите съзерцатели на неговия ловен подвиг, каквито в случая се 
оказахме ние, и в интерес на истината видът му беше по-страшен от мъртвия лъв. 

Върна се към бюрото, остави снимката и ни изгледа с изпитателен поглед, 
като че ли проучваше ефекта от разказа си. 

- Сигурно се питате: „Ами къде са черните?. Ще ви кажа - направи той мно- 
гозначителна пауза, заглади мустак, усмихна се загадъчно и продължи: - Точно 
когато лъвът издъхна в краката ми, иззад мен се разнесе, не мога да ви опиша как- 
ва, отвратителна миризма. Обръщам се и гледам черните, пребледнели, прежъл- 
тели, не треперят, ами направо се тресат от страх. Остави това, ами взели, че са 
се пос..и и напълнили гащите докрай! Изпратих ги на близката рекичка да си 
измият задниците, че не се траеше вонята, която се разнасяше около тях. Е, точно 
затова ги няма на снимката! 

В този момент от тегелите, които правеше напред-назад из кабинета, бай 
Пенчо се озова точно до единствената жена, присъстваща на „съвещанието”. 
Спря пред нея, изгледа я с поглед на познавач и направи заключителната кон- 
статация: 

- Джелебова, Джелебова, убих лъв в Африка, ама като те гледам каква си 
лъвица, с такава като тебе няма да мога да се справя. 

След това признание, макар и по-нежно, започна „триенето на сол” по гла- 
вите на присъстващите. 

Година-две преди тази случка, по друг повод, за да изрази отношението си 
към средствата за масова информация, той ме запита: 

- Шефе, ти да си ма виждал да давам интервюта по телевизията: 

- Не, не съм! - отвърнах аз. 

- И никога няма да ма видиш! - тросна се бай Пенчо. - Да знаеш, че от едно 
интервю можеш да очакваш само неприятности и нищо друго! Даже няма да раз- 
береш кога и как ша та преметнат и ша ти скроят кюляфа. Да внимаваш, че това 
журналистите са големи шмекери. 

Той строго спазваше самозабраната си за медийни изяви, наруши я само вед- 
нъж и, разбира се, сгреши. Веднага след Десети ноември, дали увлечен от общия 
повик за гласност и прозрачност, дали за да задоволи естественото за всеки ис- 
тински ловец его, или от други съображения, той даде интервю пред телевизия- 
та, в което чистосърдечно, но не толкова артистично и без епизода от случката с 
„черните”, разказа за лова на лъвове в Африка. „Лъвската” история, станала из- 
вестна на гладната за сензации „демократична” публика, даде хляб за безбройни 
спекулации и откровени манипулации, които бай Пенчо просто не заслужаваше. 


ИДЕОЛОГИЧЕСКА ДИВЕРСИЯ 


Недалеч от паметника „Създатели на българската държава” беше построена 
сграда, в която посетителите да получават информация за изграждането на памет- 
ника, за неговите строители, за историята на Шуменския край. Това, че бай Пенчо 
Кубадински не беше влизал вътре, с право се отчете за сериозно недоглеждане и 
при поредното му посещение в Шумен решихме да се поправи този пропуск. 

Още с влизането си в главното фоайе на сградата бай Пенчо се вторачи в на- 
истина впечатляващия гоблен, окачен на стената, точно срещу главния вход. Той 
заглади мустак, присви очи и направи доволна физиономия на познавач: 

- Браво бе! Къде е идеологията? - потърси ме той с поглед сред внушителна- 
та група официални лица, строители и случайни посетители. - На това му се вика 
културна работа и идеологията заслужава да се похвали. Браво! 

След като беше изчерпателно информиран за автора и за цената на гоблена, 
бай Пенчо се запъти към малката прожекционна зала. Там на посетителите се 
показваше кратък филм, на който бях главен консултант. За онова време фил- 
мът струваше сериозни пари, събрани с големи трудности от спонсори, и много 
усилия на колектива за навременното му завършване. Някои закъснели „анали- 
затори” на онова време сега не само си мислят, но са и убедени, че с едно кимване 
на глава всеки „готалитарчик” е можел да осигури каквито си иска средства за 
каквото му се прище. Такова твърдение - ако не е тенденциозно или плод на за- 
блуждение, е пълна глупост. 

Щом влезе, бай Пенчо се обърна към мен: 

- Ела, седни до мене, че може да ми потрябваш в тъмното. Да не се туткам да 
те търся пипнешком из залата. 

Настанихме се. Започна прожекцията и още с първите кадри на филма осъз- 
нах, че положението ми не е от най-розовите. Нямаше никаква следа не само от 
мощната фигура на бай Пенчо, който беше поел изграждането на паметника като 
лична съдба - от проектирането през финансирането до откриването му, но дори 
и от забележителния му мустак нямаше помен във филма. Може би отсъствието 
на други персони и рехавото появяване за няколко секунди на Тодор Живков, 
който в края на филма лисва менчето с вода и открива обекта, омекоти донякъде 
очакваната реакция: 

- Стани! - изкомандва бай Пенчо по военному и събуди у присъстващите 
мъже отдавна избледнели спомени за строгия глас на старшината от казармения 
живот. - Браво! Чудесен филм си направил! Дай да ти стисна ръката! Обаче! - на- 
прави многозначителна пауза той. - Трябва да направиш още два филма. Единият 
за тези, които най-много са помагали тука, за да стане този хубав паметник, и вто- 
рият - да разказва на посетителите за Плиска, Преслав, Мадарския конник и исто- 
рията на Шуменския край. 

Стана ми ясно, че в единия филм бай Пенчо се вижда като главен герой, но 
мисълта, че трябва да се намерят спонсори за двойно по-голяма сума, направо 
ми подкоси краката. Както и да е, отчетох, че временно се разминавам с бурята, а 
тревогите за новите филми остават за неясното бъдеще. 

Цялата свита се запъти към вътрешното барче, а аз се втурнах в обратната 
посока да въртя някакъв телефон. Самоуспокоението ми обаче се изпари момен- 
тално, щом усетих патардия и чух страховития глас на бай Пенчо да се разнася от 
другия край на фоайето: 

- Не ви есрам бе! Къде се намираш ти бе, момче! Къде е идеологията? Тамън 
ми се беше издигнал преди малко в очите, а сега е в краката ми да го сгазя. 

Оставих телефон, оставих всичко и се юрнах към барчето да спасявам поло- 
жението или да бъда „сгазен”, както се заканваше Кубадински. Оказа се, че докато 
аз съм се опитвал да телефонирам, свитата стигнала до барчето и в движение бай 
Пенчо фиксирал с гневен поглед бармана, сочейки му една реклама на „Чинцано”: 

- Какво етуй тука бе? 

- То свети. Да го светна ли, другарю Кубадински? - предложил си веднага 
вежливо услугите барманъг. 

- Ша та светна аз тебе! Питам та какво е туи? 

- Реклама, другарю Кубадински - отвърнал шашардисаният барман. 

- Аха, реклама значи! Я ми покажи една реклама на коняк „Плиска”! Ня- 
маш! - И започнал да изброява питиетата, с които беше известен Шуменският 
регион. - Я ми покажи една реклама на коняк „Преслав”! Нямаш! Я ми покажи 
една реклама на вино „Преславски димят”! Нямаш! Я ми покажи една реклама на 
„Пино Шардоне”, което превзема сега света! Нямаш! Как се казваш ти бе, момче: 

- Симеон, другарю Кубадински - отговорил по войнишки барманът, от ко- 
гото впрочем най-малко зависи каква реклама да има на бара му. 

- Симеон ли? - Е, в този момент настъпил истинският апокалипсис, защото 
цар Симеон беше идолът на бай Пенчо за български владетел. - Не те е срам бе! 

Майка ти и баща ти на цар Симеон Велики са те кръстили, а ти продаваш интере- 
сите на България тука на Илчов баир - довършил го бай Пенчо. 

Точно в този критичен момент от високосъдържателния диалог се появихи 
моментално отклоних огъня от бармана към себе си. А Симеон с пълно основа- 
ние ме гледаше с надежда като ангел спасител. 

- Аха, ето я и идеологията, дето ми се беше издигнал в очите преди малко - 
посрещна ме бай Пенчо с физиономия, която не предвещаваше нищо добро. - Я 
ми кажи идеологийо, какво етуй тука? - посочи ми рекламата бай Пенчо, вперил 
в мен гневен поглед с напърчени мустаци. 

- Е, как какво - реклама на „Чинцано” - отвърнах, претръпнал в очакване на 
още по-голяма дандания. 

- Недей да ми екаш! Не е реклама, мойто момче! Хубаво си помисли! - на- 
прави той многозначителна пауза, вторачил смръщен поглед в мен. 

- Няма какво да мисля. То се вижда, че е реклама на „Чинцано” - направих 
аз отчаян опит да премина в кръгова отбрана, като съвсем смътно се досещах 
накъде отива разговорът. 

- Да, ама аз мисля, че не е реклама. Гуй тука, дето ти го виждаш като ре- 
клама, аз го виждам като дупедавство, моето момче! Ти си свалил гащичките 
на Шуменски окръг под коленете и който отдето мине - изотзад! Който отдето 
мине - изотзад! - категорично ме сгази бай Пенчо, като за по-голяма наглед- 
ност правеше красноречив жест със средния пръст на ръката си, за да не остане 
у онемялата публика никакво колебание какво прави онзи, дето е минал изот- 
зад на окръга. 

Стана съвсем ясно, че положителната оценка заради гоблена и филма се 
е развалила. За утеха си припомних поговорката „Всяко чудо за три дни” и 
помислих, че патардията е приключила. Оказа се обаче, че здраво съм се за- 
блуждавал. 

По-късно същия ден се предвиждаше посещение на новостроящата се сгра- 
да на Драматичния театър. Там току-що бяха завършени двете художествени 
пана на големия български и гръцки художник Михалис Гарудис в съавторство 
с друг български художник и бяха окачени два нови гоблена на световния гобле- 
нист Марин Върбанов, работещ и живеещ по това време в Париж. И двете пана 
на Гарудис са на историческа тематика, което явно много допадна на Кубадински. 
Той дълго време съзерцава първото пано в захлас, без да обръща внимание на 
имената на авторите, изписани в долния му край. 

- На това се казва майсторска работа! - доволно заглади мустак той. - Идео- 
логията май пак заслужава да бъде похвалена. 

Второто пано бай Пенчо го заразглежда отново одобрително, докато погле- 
дът му не попадна върху името на Михалис Гарудис. Стресна се. Физиономията 
му рязко се промени, напърчи мустак, сбръчка вежди и най-добре в такъв мо- 
мент човек да е по-далече от него, но аз му бях точно под ръка. 

- Абе, момче, ние днес цял ден само с твойте работи ли ще се занимаваме? - 
изгледа ме той с мрачен поглед. - Ту си за поздравления, ту си за бой. Я ни кажи, 
че всички да разберем веднъж завинаги, какъв юбилей ще честваме следващата 
година? 

- Как какъв юбилей, като на всички е ясно, че е 1300-годишнината на 
България - отговорих, без изобщо да схвана какво толкова много е предизви- 
кало височайшия му гняв. 

- Цяла България знае, ама на тебе, момче, май не ти е много ясно! - направи 
той продължителна пауза, вперил тежкия си поглед в мен, и продължи. - Като 
гледам какво става наоколо, вече ми се струва, че ще честваме юбилейна годиш- 
нина от създаването на Византийската империя! 

- Е, откъде накъде баш пък Византийската империя: - отговорих напълно 
стъписан от тази констатация. 

- Какво прави този византиец тук, дето даже си е изтипосал името бе? - 
посочи с гневен жест бай Пенчо долния край на паното, където скромно стоеше 
името на големия художник. 

- Той не е византиец, ами е грък, роден в Гърция, и от малък живее тук и 
цялото му творчество е в България - втурнах се самоотвержено да защитавам 
Михалис Тарудис. 

- Ти не ме учи кой е грък, кой е византиец! Разлика няма. Да вземаш едно 
ножче и да изчегърташ името му от тук! Следващия път като дойда, да го няма! - 
сложи край бай Пенчо на художественотворческия спор с патриотичен привкус. 

Няколко седмици по-късно през лятото срещам на морето един приятел, на 
когото бай Пенчо беше пряк шеф в Националния съвет на Отечествения фронт. 

- Милане, какси ? - попита той, явно воден не от случайно любопитство. 

- Добре съм. Всичко е нормално - отвърнах аз, без да правя каквато и да е 
връзка между неговия въпрос и описаните събития. 

- Абе май че не си много добре - погледна ме той със съчувствие. - Преди 
няколко дни на заседание на Националния съвет бай Пенчо ни информира за 
посещението си във вашия окръг и заяви: „Бях преди време в Шуменски окръг. 
Там сме изпратили едно младо момче за секретар по идеологията на окръга. Да 
кажеш, че е глупав - нее глупав. Умен е! Да кажеш, че го мързи - не го мързи. Ра- 
ботлив е! Ама като е изтървал идеологическата диверсия да препуска като табун 
диви коне из окръга, ей тъй всичко е пометено дибидюс. Нищо не е останало от 
Шуменски окръг” 

И за да покаже по-убедително пълния идеологически погром на окръга, бай 
Пенчо направил красноречив жест с ръката си, като че ли размазва нещо рядко 
върху плоска повърхност. 

- Лазаре, добре, че ми каза, защото аз наистина си мислех, че всичко ми е 
наред. Ама по всяка вероятност съм се самозаблуждавал. Хубаво е все пак, че бай 
Пенчо не е от тия, дето сеят просо на дъното. 

Всеки път, когато посещаваше окръга и аз се мернех пред височайшия му 
поглед, той се вторачваше в мен и ми отправяше, закана ли беше, покана ли беше: 

- Идеологийо, ние с тебе има да изгледаме още два филма и да пием по едно 
кафе, там горе в барчето на Илчов баир при Симеон Велики, и да изчегъртаме 
името на онзи византиец от паното в театъра. Напомням ти, да не забравяш! 

Така си останаха неизпити двете кафета с бай Пенчо, размина ми се и гледане- 
то на двата филма, а и двете пана с името на големия творец са си на своето място. 

НЕОЧАКВАНИЯТ ПЪТ 
НА НИКОЛАЙ ПЕТЕВ 





Чавдар Добрев - професор, док- 
тор на изкуствознанието. Рабо- 
ти в областта на литературо- 
знанието, театрознанието и 
политологията. Автор е на 50 
книги, между които „Забранени- 
те плодове на познанието. Еми- 
лиян Станев, „Лирична драма, 


и 


„Редлизмът на Вахтангов, „Пре- 


“ 


допределението; „Всекидневният 
Леон Даниел, „Еретичният Ерос; 
„Ранено време“ (в 2 тома), „Мо- 
дерна проза, „Новият пулс, „Ун- 
гарски светове; „Книга за Вапца- 
лов, 8 тома „Избрани произве- 
дения“ Има издадени и пет сти- 
хосбирки. Преводач е на големия 


унгарски поет Ендре Ади. 


124 


Чавдар Добрев 


рудно е да се споделят спомени. Особено за бли- 

зък човек. Какво е близостта? Най-вече стопя- 
ване на дистанцията в общуването. В нашите отно- 
шения с Николай Петев именно дистанцията, онова 
празно пространство в контактите с другия не съ- 
ществуваше, по-точно почти не съществуваше. Ко- 
ригирам категоричността, защото немалко неща нии 
разделяха. Например възрастта. Аз играех ролята на 
татко Песталоци, а той с ненадминатото си чувство 
за ирония - ролята на Ученика и Сина. За да под- 
чертае това, се обръщаше към мен с „Учителю” или 
„Баща ми”. 


жжж 


Често го поучавах. Той ме слушаше внимател- 
но, клатеше глава в знак на съгласие, после разбирах, 
че съветите ми са минали през едното ухо, та през 
другото. За какво го укорявах ли? Че пише малко, че 
прекалено много време подарява на организационна- 
та работа в Съюза на писателите, че е истински на- 
следник на славяните: с широко сърце, с разпиляване 
на енергии, с бързо изчерпване на намеренията, с из- 
вестна несъсредоточеност, която му пречи да е доста- 
тъчно събран, за да създаде творчество според сила- 
та на творческото си дарование. Упреквах го, че ако 
си гледаше редовно работата, издателската му къща 
„Христо Ботев” можеше и до ден-днешен да вее гордо 
знамето си. 

Сега не зная защо всички тези черти съм ги 
струпвал върху характера на славянина, но постфак- 
тум си мисля дали такова равенство между нашия ге- 
рой и славяните не е било пресилено. Тъй като той в 
същото време си беше спечелил име на много добър 

организатор още като редактор във военните издания, после като деец на Комсо- 
мола, а малко преди 10 ноември 1989 г. като директор на издателство „Народна 
младеж”. Пък и по презумпция се приемаше, че не може мъж, завършил съветско 
военно училище, и то в град Лвов, да не е стегнат и дисциплиниран. А Николай 
беше потвърждение на правилото, но и негово изключение. 


жжж 


Веднъж попаднах в компанията на негови съвипускници от Лвов. Всички 
работеха вече в различни редакции (забравих да кажа, че Лвовското училище 
подготвяше военни кореспонденти и журналисти). Едри, жизнерадостни мом- 
чета, те умееха да се веселят. Бяхме се събрали в стария апартамент на родите- 
лите на Петев, на последния етаж на жилищна кооперация, която гледаше към 
площад „Македония. Направи ми впечатление, че Николай сред тях се усеща 
по-свойски и по-защитен, отколкото в така нареченото писателско братство. 
Как да го кажа, не че му беше неуютно сред колегите писатели, но личеше, че 
там е като еж, който всеки момент е готов да се свие и предпази с бодлите си. 
Пееха руски песни, всички гласовити, явно не за първи път се събираха, за да 
носталгират по близкото си минало. Единствен Петев в този хор от стройни 
и силни мъжки гласове тананикаше мелодиите. Но явно и песните му бяха на 
душа, както му беше на душа, че идват от далечната руска земя. 


жжж 


Често го заяждах за браковете му, че е многоженец. Сочех му поета 
Климент Цачев, който ми се изповядваше, че след поредния развод изпитвал 
такава самотност... та бързал да се влюби, а влюби ли се, тръгвал незабавно към 
брачното отделение. Петев, мога да гарантирам, по свой начин запазваше обич, 
по-скоро светло чувство към всяка от предишните си съпруги. Чувстваше се 
длъжен да им помага, да им се притичва на помощ. Едната от съпругите си едва 
ли не като таксиметров шофьор я посрещаше и изпращаше при всяко нейно 
редовно пътуване със самолет до чужбина и обратно. С друга пък направи опит 
отново да заживеят заедно и нотариално й преписа собствената си къща, а след 
като работата не потръгна, се изнесе на квартира в „Павлово” и спа дълго време 
на пода, завит с донесено от приятел одеяло. 

Когато се готвеше за последното си, пето бракосъчетание, аз нещо про- 
мърморих, че така не бива. За първи път, за мое неудоволствие, той сключи 
ядосано вежди и просъска: „В моя интимен свят никой няма право да се бър- 
ка!” Когато сключи четвъртия си брак и после в салона на хотел „Рила” аз тряб- 
ваше да вдигна тост, си позволих малко остроумие. Казах, че Николай трябва 
да помни фамилното си име „Пет-ев”, че не му отива да спира до четвъртия си 
брак. Получих овации, както се полага на сватбени тържества. Петев обаче се 
намръщи и долових, сгафил съм. 


жжж 


Петев раздаваше обичта си, вероятно в още по-големи дози, на децата си: 
на Васил от първия си брак, на Владимир от втория си брак и на Ния от четвър- 

тия си брак. На Ния посвети едно от най-прекрасните си есета: „Не продавай, 
дъще”. Ето цитат от есето, той е пространен, но съкровен: 


Мое малко момиче, 

Имам само един-единствен съвет - запази прадядовата си къща. Не я 
продавай - поне заради това, че тук майка ти те учи на стихотворението 
„Аз съм българче”... Дядо ми тук се е върнал от война. Жив. Представяш ли 
си каква радост е било? Срещнала го е любимата и му е родила двама сина. 
Тази къща е видяла много скръб и радост. Тя има чардак за поглед, огнище за 
топлина, цветя за закичване, чемшир за гробища и елха за Коледа. Тя е тол- 
кова българска - с чучура, с кладенеца и с масата под сайванта - за раздумка 
и за ум. Това е Отечеството ти. Знам, че светът ще става все по-малък, 
но тази твоя Родина ще бъде голяма, ако я чувстваш с цялата си българска 
емоция, ако разбираш с целия си ум неповторимостта й. Разбираш ме, нали? 
Ще ти предлагат много пари - но ти не продавай! Аз живея във време, когато 
големите пари побеждават големите идеи, но вярвам - друг вятър ще задуха в 
човешкото небе. Аз ще направя в заника на дните си и невъзможното (вярвам, 
че хората ще са по-мъдри), но ти няма да свеждаш очи. Ще гледаш времето в 
очите. Някой ще ти каже, че парите са вечни като звездите - зачеркни този 
човек. Той е Дяволът. Вярвай на онзи човек, който бърза да прави Добро, на 
онзи, който Променя. Той е Търсачът и Тръбачът. С него бъди, като него пра- 
ви. И няма нищо страшно, че бързо ще гориш. На всекиго вярвай, не вярвай, че 
има лъжци. Честността ще спаси света. Манипулацията ще го нарани. Една 
бяла съседка ще те научи да месиш хляб. И него никога не продавай. Дори да 
останат трохи от приятелствата ти, ти в живота ги пази. 

А сега, дъще моя, 

Пиши послания на звездите от комина на нашата стара прадядова къща 
- каква хубава професия за едногодишни! 


жжж 


На 5 февруари 2002 г. във в. „Зора” публикувах мои размисли за Николай 
Петев във връзка с неговата петдесетгодишнина. Нарекох ги: „В Софийските 
потайности - един вестовой на човешкия дълг”. Не съм сигурен, че на Николай 
му хареса думата „вестовой”, но аз я бях употребил по-широко. Като синоним 
на човека, който остава докрай верен на идеята, неин „охранник” е. Тогава Пе- 
тев още не беше написал своите литературни миниатюри, които промениха из- 
дълбоко и моята представа за него като писател, а за отделни негови отлично 
сътворени работи не знаех, че ги е написал. 

Изведнъж в тези миниатюри той издигна ръста си на художник, който 
познава болката от неставането на хората и света, надеждата, която въпреки 
своите поражения, гледа към небесата, добротата, която толкова пъти неволите 
в живота му са искали да пречупят. В новите творби, изпълнени с вещество, със 
земно въображение, със здраво организирана фактура на слога, със сетивни 
импулси, Петев изповядва истини, за които знае, че дори и хулени, имат златно 
покритие. Съвременник до мозъка на костите си, той с тъга се връща към свое- 

то и на своята родина минало, за да им вдъхне поне капчица бодрост. Обажда 
се и наследената му селска кръв. 

С книги като „Фарът, пазачът и вятърът” (БП, 2006 г.) и „Не ме ли пом- 
ниш..” (БП, 2011 г.) Петев зае неповторимо място сред реализиралите се наши 
майстори на есеистичния жанр, на литературната публицистика. Със затаено 
чувство прочетох: „Гревите”, „Двата тротоара на България, „Нищета”, „Фарът 
и неговият пазач”, „Когато те бяха в Париж”, „Реплика”, „За светите неща”, „Вя- 


търъг, „Не ме ли помниш..", „Моят отец” и други. 


жжж 


Николай Петев изпитваше огромен пиетет пред Богомил Райнов, вдиш- 
ваше го като път към собствената си зрялост: вяра и скепсис. Възхищаваше се 
от гражданската му позиция. И от това, че е антифашист, приятел на Вапцаров. 
Възприемаше го като магически свят, до който само се е докоснал. В текста си 
„Богомил Райнов напусна.” така го и назовава: Тръбач на духа. И пред мен, ко- 
гато го убеждавах колко неповторима е ранната поезия на Богомил Райнов, той 
ми посочваше късна негова творба, цитирана и в това есе: 


Така посрещнах и пробождащия дар - 
последен прав сред всички паднали, - 

опрял треперещи нозе на стремената 

и яростно насочил срещу ятото стрели 
самотната сияеща стрела на своята тръба. 
Защото бях тръбач. 


жжж 


Смяташе себе си за призван да крачи заедно с поети като Георги Джагаров. 
Казваше, че той е водачът, който го превежда през изпитанията на живота. Така 
и нарече есето си за Джагаров: „Бъди с истината и няма страшно", парафраза 
на казаното му от поета: „Стой с истината и няма страшно, моето момче,” Това 
заглавие Петев го завършва с удивителна, толкова е убеден, че са единомиш- 
леници. Разказва за техни срещи и за това какво му е казал Джагаров, за да 
се преклони пред четиристишието, което и според мен е класически строго и 
безпощадно написано: 


Другарят ми завинаги мълчи, 

на мокрия цимент с ръце прострени. 
Той предиочел да падне по очи, 
отколкото да падне по колене. 


жжж 


Като литературен критик оцени с топлота и ясен почерк Никола Радев, 
Любомир Левчев, Анжел Вагенщайн, Павел Писарев, Димитър Стефанов, Воймир 

Асенов, Виктор Пасков... Нарече Тодор Велчев скъп до сърцето си. Възхити се 
от Иван Пейчев. Написа с респект за Валери Петров. Но най-близкостоящият 
до представите му за голям български писател, свързан до смърт с народа си, 
е Николай Хайтов. И тук отново няма да откриете систематичен анализ, защо- 
то Петев като литературен публицист и есеист атакува директно проблемите, 
позволява си да създаде аура около тях, да ги вплете в чувствата си и извлече от 
тях идеи, които ще дадат, въпреки всичко, смисъл на живота. Вижте само как 
изобразява образа на Хайтов - с обожание и внушителна пластика, характерна 
за проникновените прозаици: 

Хайтов е като сух зид. Каменен. Всичко е наместено. Камъкът се държи 
на камък и никаква химия за спойка. Това монолитност ли е? А дали всичко се 
движи? Всичко ли? Идеите - да. А честността? А съвестта? А мъжеството? 


Читателю, знаеш ли как се прави градинска ограда? Има два начина - или 
с бетонни колове, или с дървени. При първия - от дъждовете циментът се из- 
мива, оголва се арматурата, ръждясва и се чупят много лесно. При втория - 
взимаш салкъм, подостряш го и го потапяш за няколко дни в разтвор от син 
камък и вода. Дървото става желязно. Ако речеш да го сечеш с брадва, тя от- 
скача. Николай Хайтов вижда българското като градина, може би черешова - 
нали има такова негово заглавие, и иска тази градина да бъде цветна, кичеста, 
подредена, плодоносна и с дълъг, дълъг живот. Тази градина, тази България той 
огражда с истинска дървена ограда от думи, напоени с особен химикал. Синтез 
на вяра и съвест, историческа памет и обич. И тогава брадвите на нашите и 
чуждите секачи ще отскачат. 


Тази порода, Хайтовата, е истинската - писателското дело е мисия и в 
зависимост от таланта, може да бъде и месия. Ако го разберат веднага... Ако 
не... Ще трябва да се изчака - народът да порасне... 


жжж 


Петев написа съкровени страници за самоубилия се белетрист Тодор 
Велчев-Тато. Написа ги с особено, едва ли не мъчително любопитство, за да 
разбере - чрез искреността и вечния идеализъм на Тато - собствената си вро- 
дена жажда за човечност. 

Оттук и изповедността: „Защо имам неговите възгледи, защо съм готов и 
аз да заплача от бедността на непознатия, защо искам и аз да избухна като него 
и да взривя спокойното доволство на онези, които искат промяна не веднага, а 
вдругиден, защо неговите врагове са и мои, защо не се продаваш, когато е тол- 
кова лесно и толкова възможности ти се предлагат, защо не смачкваш листната 
въшка, а с тъпо благородство я подминаваш, като знаеш, че тя ще сбръчка и 
други зелени листа, защо се отчайваш само за малко (не е ли по-удобно да се 
отчаеш за цял живот - просто стани циник), защо пишеш малко и твърдиш 
като него, че е по-важно да се действа, а не да се скрибуца върху белия лист” 

Тодор Велчев има разказ „Фантазия за белите шапки”, който критикът есе- 
ист определя като „великолепен”. Ще допълня - тази емблематична за прозаика 

творба е шедьовър в съкровищницата на българското разказваческо изкуство. 
Петев отново, дирейки отговор на собствените си разочарования, но и упова- 
ния, намира брод в душата на своя приятел, за когото „любовта е любов, а не 
флирт; рибата е месо, а не гледка; и заедно с това те са предчувствие или победа, 
страдание или мечта” 

И с чувство на съпричастност ще обобщи: Тодор Велчев „със собствена- 
та си смърт подпечата диагнозата, че това общество е антихуманно, че това 
общество предпочита богатството на парите пред богатството на човешката 
душа. Той винаги противостоеше на една озъбена вълна - вълната на соци- 
алното безразличие, и тя никога не успя да го задави, защото духовните му 
мускули бяха силни, до болка искрени и защото носеше отговорността на 
мнозинството” 


жжж 


Когато отправях упреци към моя приятел, че не е достатъчно системен в 
заниманията си с литературна критика, не знаех, че той вече е автор на два 
текста, посветени на Федерико Лорка и Ърнест Хемингуей - време на напис- 
ването им 1989 г. С тях се запознах едва през 2011 г. от книгата му „Не ме ли 
помниш..”. Жалко, че са останали като самотен остров в творчеството му, тъй 
като те са много по-богати на асоциации, на метафорични скокове на въобра- 
жението, на драматични изповеди за света и България, много по-многостранно 
разкриват веруюто на автора, отколкото други негови произведения. 

През 1989 г. - сега се досещам - Петев се е намирал в ситуация на крайно 
напрегната равносметка, разкривал е с болка своите разбирания за истина и 
неистина, за аморализъм и етика, за безчестие и достойнство. Но най-вече е 
искал да осмисли вътрешната си мяра за народа и идеята! И е търсел опора - в 
големи синове на културата. 


жжж 


За Федерико Лорка, гениалния поет на Испания, убит от франкистите, Петев 
е намерил няколко кръстопътни акцента. Ще ги посоча по цитати от или за Лорка: 

Лорка: „Сега в света се борят не човешки, а космически сили. Ето, пред 
мен на везните е резултатът от тази борба: от едната страна са моята болка и 
моите жертви, а от другата - справедливостта за всички. И нека по пътя към 
неизвестното бъдеще има мъка и болка, но аз все пак залагам на втората чаша 
от везната” 

Един документиран епизод, свързан с убиването на поета: „Как се стигна 
до шифрограмата на Кей Подиляно до губернатора на Гранада Валдес: „Дайте 
му кафе, много кафе” (на Лорка, бел. Ч. Д.)!? Истинският жесток превод заменя 
думата „кафе” с думата „земя”. „Запълнете устата му със земя!” - това езаповед- 
та на убийците.” 

Заключението на Петев: „Лорка бе убит - да, заради стиховете, но най-вече 
заради това, че стиховете му бяха народни... Народните мотиви в поезията на 
Лорка не са само в тематиката. Той твърди: „Поетичният образ е винаги едно 
пренасяне на смисъл” 

жжж 


Какво търси за себе си Петев, автор на есето „Победа без давност”, у 
Хемингуей и защо го избира за пример? 

Защото Хемингуей е написал: „Да живея чрез действие за мен е много 
по-леко, отколкото да пиша” 

Защото Хемингуей е написал: „Човек може да бъде унищожен, но не и по- 
беден”, което за Петев звучи така: „Човек може да бъде унижен, но не и победен” 

Защото Хемингуей е написал книга за стареца и морето, а не за старецаи рибата. 

Защото „той просто ни каза, че морето е по-важно от рибата, че този прос- 
торен, неумолим, смрачаващ сеи изгряващ, този жесток и щастлив живот се 
състои винаги от две битки” (Петев). 

Защото Хемингуей е борец и революционер - ивживота, ивлитературата: 
участник е във войната срещу Франко, солидарен със СССР, който „дава отпор 
на фашистката агресия”. Защото изрича: „Аз съм за революцията на Кастро” 

Защото Хемингуей никога не се е страхувал от „Нея” (смъртта, бел. Ч. Д.), 
но и защото е боготворял „Нея” (любовта, бел. Ч. Д.). 

Защото, това пък Петев го обобщава във финала на есето си: „Да, с годи- 
ните земята ще изветрява от ерозията и вятърът ще вдига и ще спуска прахта, 
хората ще си отиват от света, може би ще останат следи, може би не, но не знам 
защо от името на бъдещето предчувствам, че след този разговор: „Грудно ли 
се умира, татко? - Не. Мисля, че съвсем не е трудно. Зависи”, непременно ще 

запомним времето и изречението: „В този ранен час, на езерото, седнал на кър- 
мата зад баща си, той се чувстваше напълно сигурен, че никога няма да умре” 


жжж 


Николай ни беше събрал, че станал на шейсет. В Дебнево, селото на неговите 
предци. В къщата, която беше достроил с вдъхновение, с което пише най-хубави- 
те си работи. Беше радостен да е сред жена си, децата си, приятелите и съидейни- 
ците от Лявото движение. Близо до него седяха другарите му Александър Лилов, 
Павел Писарев, Янаки Стоилов и Митко Генчев. В приповдигнато настроение се 
готвеше да създава нови творби. Кои Мълчеше. Не обичаше да обсъжда бъде- 
щите си планове. 


жжж 


След месеци го срещнах. Каза, че отишъл случайно в болницата „Гокуда”, 
нещо кашлял от време на време, прегледали го, взели му проби. И рак! Според 
мен беше уплашен, но си вдъхваше сили. „Ще се боря, няма да се предам! Ще 
видиш!” - закани се той. И замина за Щатите, нали там са спецове по тази ковар- 
на болест. Върна се оттам поукрепнал. Бързо обаче лицето му, което се сливаше 
с бръснатата му глава, потъмня. Той търсеше спасение в правенето на дребни 
неща, приемаше и изпращаше гости в кабинета си на Софияпрес. Не се отказа да 
пуши. Само че сега пушенето му беше сприхаво, нервно, гасеше една след друга 
недопушените цигари. На забележките ми, че е престъпно да пуши, след като са 
му обещали, че ще е здрав, той кимаше нехайно с глава и сякаш не ме чуваше. И 
досега не съм сигурен това плод на отчаяние ли беше, или скръб, че не ев състоя- 
ние да избегне хода на неизбежното. И че само се навива, навиваме го и ние колко 
добре изглежда и колко отлично се чувства. 


жжж 


В най-тежко физическо и душевно състояние той проведе две съюзни съ- 
брания. И на двете събрания група писатели се нахвърлиха като гладни зверове 
върху му, без да го жалят, че току-що е излязъл от гроба. В какво ли не го 06- 
виниха?! А той понасяше, търпеше, четеше числа и числа, предназначени да го 
оневинят. Помислих си, че има само две професионални съсловия, които могат 
да са толкова зли и отмъстителни - писателското и на артистите (съсловието на 
артистите също ми е добре познато). 


жжж 


Организирането на 100-годишнината на Съюза на българските писатели 
и тържественото събрание в Народния театър, където той произнесе краткото 
си слово, за Николай Петев беше прощаване с живота. Поетично казано, про- 
щаване с реките, камъните, хората и звездите. На коктейла след събранието, 
отпаднал до припадък, той ми призна, че е стискал зъби, за да не се свлече на 
пода, преди да завърши обръщението си към писателите. 

Апропо, ако има място в сборника, посветен на Николай Петев, бих пред- 
ложил, наред с тези мои спомени, да бъде публикуван като приложение и онзи 

текст, в който споделих преди повече от десет години впечатления за по-ранния 
период от житието на критика есеист. 

А на финала, за да не бъде новото ми прощаване с него прекалено еднопо- 
сочно, ще възкликна като драматурга Никола Русев: 

- Я, колко макове!... 


В СОФИЙСКИТЕ ПОТАЙНОСТИ - 
ЕДИН ВЕСТОВОИ НА ЧОВЕШКИЯ ДЪЛГ 


Очаквах да се появят някакви статии или отзиви по случай 50-годишнина- 
та на писателя Николай Петев. Но тя изтече почти незабелязано през горещите 
августовски дни на 2001 г. Не подхождаше аз, който принадлежа към по-пре- 
дишни поколения, да съм авторът на „юбилейното обръщение”. 

Очаквах да се обади поне от кумова срама някой писател, на когото Петев 
е издавал книга или книги, вадейки пари от собствения си джоб. Но нали каз- 
ват: „Пито-платено”. Пък и някога Георги Джагаров обичаше да повтаря, че 
най-много трябва да се пазим от човека, който ни дължи благодарности. 

Сега след месеци закъснение оказва се, че тази бразда ще трябва да я изо- 
ре моя милост. Отчасти защото и аз съм между писателите, на които Петев е 
публикувал книга. Даже стана кръстник на заглавието на мой публицистичен 
сборник: „Проиграната демокрация”. 

Но истинският повод да напиша тези редове е най-вече любопитството, 
с което съм наблюдавал неговото развитие и протуберансите на характера му. 
Както любовта започва с разменени погледи, така, мисля, и междуличностните 
отношения също се зараждат от любопитството. Какво да се прави: еди кой си 
индивид ти е любопитен, интересен, а другият до него ти е скучен и минаваш 
край особата му като през турски гробища. 

Ще си призная: в началото на 80-те години се отнасях към Петев, начева- 
щия литературен критик, със „смесени” чувства. Той дойде в литературните ни 
среди направо от вестник „Народна армия”, говореше се, че завършил военно 
училище в град Лвов, нещо като журналистика и като всичко онова, което воен- 
ната журналистика „опакова”. И изведнъж, писал-ненаписал няколко рецензии и 
статии, той се „приземи” в Съюза на българските писатели като „функционер”: 
стана главен секретар при председателството на Любомир Левчев, а по-късно и 
директор на издателството на Комсомола. Виж го ти младежа, сякаш с небесен 
парашут се мести от едно на друго благословено кътче от живота ни. 

Тогава времената бяха горещи. Перестройката настъпваше с бодри крач- 
ки като веселите момчета от едноименната комедия на съветския кинорежи- 
сьор Александров. Бяхме се влюбили до полуда в тази перестройка, както ри- 
царите от Средновековието в своята Прекрасна дама. Едни пишеха стихове 
за Перестройката, други я обличаха с чудесни „прозаични” дрехи, трети, като 
нас, надълго и нашироко обясняваха какъв вкусен плод на демокрацията и 
свободата е тя. Ех, от време на време нещо прищракваше в главите ни, в сми- 
съл че не всичко е толкова розово, колкото си го представяме. Но гледахме 
бързо да отпъдим неканените мисли: как пък не, намерили сме време да се 


132 ПОНЕДЕЯНИК “| бр.3/4 -год. ХХ 


КУлтурд 


отдаваме на интелигентски раздвоения, да служим на старозаветните пред- 
разсъдъци. 

През този период на голямото ни въодушевление беше ми странно да на- 
блюдавам отстрани как Николай Петев се отнася твърде индиферентно към 
нашите преживявания, как не се поддава на вълните на ентусиазма ни, как про- 
дължава да изпълнява с методично „отчуждение” всекидневните си задълже- 
ния. Бях готов да го обвиня в какво ли не: като се почне от консерватизъм, та се 
стигне до суровото лице на „политкомисаря”. 

И все пак нещо в онова негово поведение на осъден човек, който не се пла- 
ши за кожата си, ми харесваше! Харесваше ми, че млад човек може да проявява 
такъв, отделил се от общия поток на обществените ни възторзи, характер. Не, 
не е точна думата „харесвам”, точната дума е „респект”. Да видиш на противо- 
положния бряг личност, която не се огъва пред поразяващата буря като край- 
речна върба, действително респектира. Вдъхваше ми уважение пренебрежи- 
телната му гримаса, примесена с присмехулство над нашите увлечения, както 
и непроницаемото му държане, с което сякаш ни предизвикваше, че знае далеч 
повече от нас за превратностите на битието. 

Ето тази стойкост на характера, тази сила да останеш сам, дори и да те 
обявят за „последен мохикан” на стария ред, ме оставяше най-малкото озада- 
чен. Даже да не вярва като нас в „реформирането” на социализма, в идването 
на „златния век”, толкова ли е недосетлив да не оцени мощта на побеждаващата 
кауза, толкова ли не разбира, че вътрешните и международните реалности вече 
са други, че се установяват нови обществени правила, които ще отредят за едни 
ролята на победени, а за други - на победители! 

Тъкмо тогава, през 1988 г., тоест в навечерието на 10 ноември следващата 
година, се състоя поредният конгрес на Съюза на българските писатели. Ат- 
мосферата беше сгъстена. На конгреса критиките се размахваха като антични 
мечове (сега се размахват чекови книжки). Аз също се включих в конгресната 
баталия: яростните критици на ръководството ме приемаха за свой и това още 
повече ме караше да подлагам на критика всичко, което бях определил в себе 
си за консерватизъм и догматизъм. Наложи се един от колегите писатели, в сре- 
дата на дебатите, да ме предупреди от името на партийния ръководител, заел 
място в президиума на конгреса, да не прекалявам с повече изказвания. Щели 
да последват някакви си санкции... 

На същите конгресни заседания обаче ми направи тягостно впечатление 
как голямата част от опозиционерите насочиха стрелите си към Николай Пе- 
тев като към главния виновник за извършените грешки в Съюза през измина- 
лите десетилетия на социализма. За какво ли не го обвиниха? Един Бог знае! 
А той отсреща мълчи и продължава да се прави на непукист. И пак да прово- 
кира събранието с имитации на презрителна усмивка. Не ми дожаля за Петев. 
Усетих просто, че е несправедливо в такива моменти да се проявяват недо- 
стойни човешки пристрастия, да се развихрят страсти в дирене на „винов- 
ника”, за да бъде още тук прикован на позорния стълб. Въобще не ми хареса 
как писатели, с които споделяхме близки по дух съждения, гледат да нахлузят 
върху главата на главния секретар „грънен венец”. Но повече ме впечатли, и 

то неприятно, опитът на възлови персони от ръководството, с които младият 
Петев беше работил рамо до рамо, да му прехвърлят собствените си грехове, 
да измият ръцете си с него. 

Тогава, повече емоционално, отколкото с разума си, взех „непремерено” 
решение и подкрепих Петев. По-скоро с общи фрази, отколкото с конкретни 
доводи. Но все пак успях да го извадя от списъка на жертвите, приготвени за 
„пира на канибалите”. 

Не съжалявам за тази постъпка. Ще обясня защо не съжалявам: това е важно. 

На първо място, защото по-нататъшният развой на събитията подкрепи в 
по-голяма степен скепсиса на Петев, отколкото нашите увлечения по един но- 
вогастролиращ руски Хлестаков (Горбачов). Същевременно наши колеги, които 
викаха тогава с най-звънки гласове в защита на „гласността и перестройката” и 
стояха начело на Съюза, успяха в съвсем кратки срокове да подплатят обзелия 
ги страх и приспособленство с материални придобивки и с „безсмъртна слава”, 
гарантирана от новата държава. Особено се отличиха синовете и дъщерите на 
заслужилите другари: те непрекъснато ахкаха и охкаха в медиите, задъхваха се 
от почти атавистична болка, ругаеха смело отишлата си система, с биологиче- 
ска омраза се отказваха от облагите вкъщи. По-сетне не само че не се отказаха 
от тези облаги, а ги и умножиха. 

По време на ноемврийските събития те, както и по-нископоставени в 
йерархията дейци на културата, започнаха да олихвяват бъдещето си в разни 
Градове на истината и Неподчинението, един по един да се присламчват към 
богатата трапеза на мегаспекуланта Сорос, да подготвят екзекуциите на на- 
ционалната ни литературна памет. А Желю Желев ни стъписа с откритието 
си, че за демокрацията е от значение позицията, а не моралът на личността. 
Но най-драматичното ни прозрение беше, че и перестройката е един блъф, 
който служи за ограбване на народа и за конструиране на новата класа на 
свръхбогатите... 

А Петев, той отрано като че ли е предвиждал ходовете на историята. И 
макар да е знаел какво означава да се прилепиш към победителя, не е пожелал 
за себе си такъв жребий. 

На второ място, едва след изкуственото зачеване на демокрацията с бъл- 
гарски подправки прочетох по-внимателно литературните и публицистичните 
текстове на Петев. Те не са много. Но в тях думите са на мястото си: външ- 
но спокойни, сякаш са разлив на река при нейното устие, а иначе заредени с 
пристрастия. Да се чуди човек откъде този възпълен мъж, с окръглено и силно 
учудено лице, с леко лениви движения, с неумението си да носи костюм като 
столичен франт притежава такава енергичност на реакциите си; такъв усет за 
фразата от всекидневието; такава пъргавина на чувствения си живот. По ня- 
какви артерии се движат наблюденията му, афектите, внезапните изблици на 
вдъхновението му, полемичната му настройка. Този тип вътрешна дейност при 
Петев, така смятам, е направлявана от емоционалната му мисъл, която при него 
винаги е нащрек и винаги подготвена за „провокациите” в напрегнатия диалог. 
Опитът в такива случаи ме е убедил, че едното красноречие не е достатъчно, 
по-съществено е разумът да не подтичва подир словесната пяна. 

На трето място, Николай Петев през един дълъг период държеше „мар- 
ката” на литературното книгоиздаване, вярно, в конкуренция с още няколко 
пишещи събратя. Като книгоиздател той публикува не една творба на обедне- 
лите български писатели. След 1989 г., доколкото си спомням, направи първия 
си удар като книгоиздател със „Скитникът евреин” от Евгени Сю и тогава успя 
да завърти пари. След туй беше поразен от софийските потайности, които се 
озъбиха с повече ужасии, отколкото в „столицата на разврата”. Но през оне- 
зи дни Петев все още парадираше, че сполучливо плува във водите на нашен- 
ския НЕП. Когато през 1996 г. оглави издателство „Христо Ботев”, наследник, 
но и квинтесенция на издателската политика на българските социалисти, той в 
по-голяма степен се опита да прояви възможностите си на човек на културата, 
който вярва в един хуманистичен идеал. Въпреки че като книгоиздател не из- 
държа на всекидневните изисквания в работата си, но това е друг въпрос. 

Николай Петев, така или иначе, преболедува превратностите на ноември 
1989 г., преживя като лична драма „малките” предателства на политическото по- 
прище, особено между социалистите единомишленици, отврати го корумпира- 
ният режим на новите управляващи, почувства колко антидемократично и ан- 
тихуманно е отношението на властите към писателите, художниците, артистите 
и музикантите. Помогна и на Жан Виденов да защити в отделна книга своята 
истина. Не защото беше сляп за допусканите от него слабости като държавник, 
а тъй като не можеше да приеме тезата за „необходимия грешник” в партията на 
социалистите, както и лъжата за провала на Демократичната левица. 

А когато конюнктурата и сред социалистите започна да се разлива като 
празнично шампанско, Петев не се поколеба да даде непосредствени знаци за 
своите граждански разбирания. Участието му в предизборната коалиция „НС 
„Отечество” и Левица (2001 г.), оглавена от любимия му Николай Хайтов, бе 
продиктувано не от лични подбуди. Кандидатираха го за депутат във Враца, 
а беше и за него ясно: шансовете му за успех са равни на нула. Петев не се и 
съмняваше, че участието му в коалицията няма да бъде приветствано от лявата 
сила, към която принадлежи. Подобен акт от страна на председателя на Феде- 
рацията на художествената интелигенция към БСП нямаше как да бъде оценен 
положително. Ръководеше го обаче съзнанието, че отделният човек би трябва- 
ло да държи на своите убеждения и на своята съвест. 

Бих пожелал на Николай Петев да остане такъв, какъвто е - един вестовой 
на човешкия дълг! Но зареден с по-голяма воля, за да впрегне в творчески труд 
- през идващите зрели години - собствените си художествени и критически 
дарби, които по природа са му дадени. 

ДА ПАЗИМ НАЦИОНАЛНАТА 
ИДЕНТИЧНОСТ НА ЛИТЕРАТУРАТА 





Георги Н. Николов - журналиап 
на свободна практика. Занима- 
ва се с литературна история и 
критика. Интересува се от ранни 
пътеписи на български автори - 
за Япония и Сандвичевите остро- 
ви в началото на ХХв., и т.н. Издал 
е сборниците „Пътища“ (1995) и 
„Морето в българската периодика 
ИХ-ХК век“ (2009). Публикува в ли- 
тературни вестници, списания и 
сборници от научни конференции. 
Като сътрудник на Комитета за 
българите в чужбина има публи- 
кации в изданията за българите в 
Аржентина, Австрия и други. 

Беоееса Касабова завършва Девическата гимна- 
зия в Плевен и българска филология в Софийски 
държавен университет. Работила ев Дома налитература- 
та и изкуствата за деца, в издателство „Народна младеж” 
като редактор и във в. „Новият Пулс” като заместник 
главен редактор. Член е на УС на СБП и на СБЖ. Пуб- 
ликувала е многобройни литературнокритически и пу- 
блицистични материали в литературния и в периодич- 
ния печат. Автор е на 20 книги, между които: „Калина 
Малина” (1979), „Живата светлина на детството” (1980), 
„Книгата в бой за свобода” (1983), „Грайко Симеонов” 
(1984), „В делника на детството” (1986), „Детство, съ- 
временност, литература” (1987), „Дълг и слава” (1989), 
„Богородица на свободата” (1990), „Първообраз на све- 
та” (1990), „Ръми в душата ми” (1995, 2009), „Попътни 
размисли” (1999), „Днес и преди” (2000), Чудотворка- 
та” (2000), „Минало неотминало” (2002), „Отмъщение- 
то на щастливеца” (2003), „Неделна книга” (2006, съавт.), 
„Обич за обич. Литературна анкета с Евтим Евтимов” 
(2007), „Другата страна на медала” (2008), „Вечери на 
кръста” (2013). Блага е водещ литературен критик, ли- 
тературен историк, мемоарист, публицист. Нареж- 
да се сред най-значимите познавачи, интерпретатори 
и изследователи на българската художествена литера- 
тура, на литературната ни критика и история. Акаде- 
мик, член на Българската академия за наука и изкуство 
(БАНИ). Носител е на национални награди: за принос 
в литературата - на Министерството на културата, за 
литературна критика - на Съюза на българските писа- 
тели, приз „Калина Малина”, приз „Георги Братанов” за 
публицистика... 

Нека обаче в тези редове да откроим нейната 
творческа и човешка кауза - запазването на нацио- 

налната идентичност в българската литература, на моралната приемственост 
между майсторите на словото от зараждането й та до наши дни. Още повече че 
днес тя е заливана съвсем безконтролно от всякакви самиздатски и преводни 
книги, повечето със съмнителна естетическа стойност. Политическият, иконо- 
мическият, а най-вече моралният вододел през 1989 г. промени литературния 
живот у нас. Класиците станаха обект на все по-силно официално отрицание, 
а съвременните писатели - откровено загърбвани. Много вреден е и пороят 
от преводни заглавия, подбирани за бърз пласмент и печалба. А още: „Пър- 
вото нещо, уточнява Блага, което някои писатели - обявили се на бърза ръка 
за демократи - направиха, бе да се обявят за дисиденти. Самите писатели се 
разделиха на тоталитарни и антитоталитарни. Така наречените „антитотали- 
тарни” (редица от тях бяха особено привилегировани при социализма) напус- 
наха СБП, в който членуваха дотогава. Започнаха да отричат яростно всичко, 
създадено преди промените. Обявиха се за модернисти, без да са наясно какво 
точно означава модернизъм, и за всякакви -исти. „Демократите” бяха щедро 
финансирани от Сорос и започнаха добре платена офанзива срещу колегите си. 
По политически показатели бяха зачеркнати редица значими творци. Медиите, 
в които работят литературно неграмотни журналисти, усилено им пригласяха 
и продължават в същия дух и днес,” „Печалният извод е, че каквато ни е държа- 
вата, такава еи литературата ни. Днес разделена, в мъгла от идейно-тематични 
предпочитания и в парична невъзможност стойностното да се издава. А кри- 
тиката? Истинска литературна критика от години няма. Защо: Какво е литера- 
турната критика все пак? Процес на изучаване, дискусия, оценяване и интер- 
претиране на художествената материя. Литературната критика следи и оценява 
литературните процеси, промени, тенденции и течения. Модерната литератур- 
на критика (Западна Европа след 60-те, особено след 70-те години на ХХ век, а 
в България едва през 90-те и после) се ползва от литературната теория ведно 
с философско дискутиране, ползване на лингвистични и психоаналитични и 
други методи в анализирането на литературни текстове.” У нас това е несръчно 
преформатирано в хвалебствени панегирици, а оценъчните категории започват 
и свършват с по- и най-. Появяват се предимно платени анотации. Сладникави 
рецензии, сочещи представяния автор за гениален, прекрасен, удивителен, чу- 
десен. Няма къде да се публикуват по-крупни изследвания, авторски портрети, 
професионално написани рецензии, теоретични въпроси и проблеми. „Липсва 
професионалната оценка - твърди Касабова, - нелицеприятна, но вярна. От 
дълго време не съм прочела някъде, че се е появила слаба книга или със съм- 
нителни художествени достойнства. А книги - цял океан. Читателят е объркан. 
Той не знае на кого да вярва: на „критиката” или на онова, което чете. Затова 
критикът не трябва да изменя на себе си и на професионализма си. Да подлага 
на съмнение оценъчните си качества и онова, което е наследил като наука от 
предшествениците си. Не бива с лека ръка да отрича всичко написано от дока- 
зано талантливи писатели само защото не споделят неговите възгледи. Такава 
позиция напомня стореното след 1944 г. - отречени бяха Вазов и Йовков, Лилиев 
и Теодор Траянов... Не напомня ли днешното отричане на тогавашното””. Кон- 
статациите на Благовеста Касабова се потвърждават и днес. С безпардонното 

хулене на творците от Априлското литературно поколение, които запечатаха 
мащабното строителство, пътя на младите от нивата към фабричните халета, 
човечния социален модел на държавата. Всичко това - обгърнато от спокойна 
обществена хармония. И талантливо пресъздадено в многообразието на лите- 
ратурните жанрове. 

Книгите на българските автори от 60-те години на ХХ век не могат да бъдат 
загърбени или бракувани от библиотечните лавици. Нито - от кумова срама - 
публично изгорени на клада от апологетите на днешната модерност, част от 
които са бивши горещи хвалители на социалистическия реализъм, практично 
„страдащи” днес от услужлива амнезия. А сред друга част има университетски 
преподаватели - откровено непознаващи историята на българската литерату- 
ра. Вярно отражение на битието на народа, на неговия духи историческа съдба, 
на надеждите му за по-добър живот, литературата, като част от духовното 6б0- 
гатство, не може да бъде различна от нашата народопсихология, от обществе- 
ния климат и граждански взаимоотношения. Става дума за високата литерату- 
ра. Но днес нямаме и национална кауза. Развитието ни е на най-ниско стъпало 
от един век насам. Държавата се управлява хаотично и продажно. Каква тогава 
може да бъде литературата ни Също хаотична, подражателска, продажна. Ре- 
дица „писатели” са назначени на котлова храна при онези, които всячески се 
стремят да заличат националната идентичност и култура. И добре се отплащат 
за щедрата издръжка. Част от литературата ни днес е пълна с цинизми, от кои- 
то и най-изпечените хамали биха се изчервили, с вулгаризми, родоотстъпни- 
чество и подражание на треторазрядни писатели отвъд океана. Талантливите 
автори са съзнателно незабелязвани. Пренебрегвани, без трибуна за изява. Ня- 
мат средства да издават книгите си. Издателствата отдавна са загърбили меце- 
натската си роля и са се устремили към печалбарство. Съзнателно са подмене- 
ни естетическите и нравствените критерии на битието. С пълен напред вървят 
пошлото, порнографското, простотията. Създават се текстове без идея, без ясна 
естетическа канава и адресат. Но винаги в услуга на общества и фондации с 
чуждестранни корени и с пълни кесии. 

В нашия духовен свят времето изора жестока, широка разделителна черта 
в идейно-художествените и родолюбивите позиции между стремежа и нежела- 
нието да се познава душевността на човека българин, роден и осъществяващ се 
през втората половина на ХХ в. и първата четвърт на ХХ1 в. Днес българщината 
не е на мода. Малко са онези, които живеят с болките и тъгите на народа си иги 
пресътворяват художествено. Днешните творци на словото почти не се интере- 
суват от народната съдба. Мислят, че като изобразяват порнографски сцени и 
си служат с гадни цинизми, са „модерни”. А нямат понятие за модерност, неве- 
жи са. Не четат и не познават истински модерните ни творци както от миналия 
век, така и от сегашния. За Блага цинизмът в литературата е безсилие. Творците 
не болеят с болките на обикновените хора, далеч са от мисленето и поведението 
им. Ето защо сътвореното от тях е различно от истинската литература. Може 
би това е разделителната черта, която идва от липсата на значими граждан- 
ски позиции. „Излиза, че обобщавам - уточнява в свое интервю тя. - Не, не 
обобщавам, тъй като чета и чудесни произведения на наистина надарени млади 

творци. Но тъй като не са напористи, нямат вероятно и средства за реклама, са 
съзнателно избутвани в ъгъла. Ще ми се да не губят кураж, а да продължават 
да надграждат онаследеното и да вярват, че „не се гаси туй, що не гасне”. Което 
е изрекъл не без болка патриархът на българската литература Иван Вазов, за 
когото съдбата на България е била творческа кауза.” Такава е тя и за класици- 
те. Повечето от тях са познати и признати в редица европейски и неевропей- 
ски страни, преведени са на много езици. От средата на миналия век до 1989 г. 
се сътвориха големи литературни произведения, оставащи в Златния фонд на 
българската литература. Родени от Димитър Талев, Димитър Димов, Нико- 
лай Хайтов, Емилиян Станев, Павел Вежинов, Йордан Радичков, Васил Попов, 
Ивайло Петров и още няколко разказвачи. От поетите: Георги Джагаров, Пър- 
ван Стефанов, Валери Петров, Андрей Германов, Любомир Левчев, Владимир 
Башев, Петър Караангов, Иван Пейчев, Драгомир Шопов... Има и днес талант- 
ливи автори - и поети, и белетристи, но за тях ще се говори най-малко след 
десетина години. Нека оставим оценките на времето. 

Може би защото дава пример, перото на Блага е безкомпромисно. С ясно 
изразеното си мнение тя определя какъв трябва да бъде литературният критик. 
Неповлиян от чужди внушения и от парите за сметка на съвестта си, ерудиран, 
точен и ясен в преценките. И дистанциран от официални щампи, които бъдно- 
то опровергава. Такъв е примерът с Фани Попова-Мутафова. Авторка, дълго 
време отричана заради своите възгледи и тематичен избор. Докато накрая, в 
„Чудотворката”, изпод перото на Касабова идва признанието: „Помъчих се да 
открия образа на една голяма българка и талантлива писателка, на една нежна 
и горда жена, на едно голямо човешко сърце. Исках да представя и на българ- 
ския читател, в това време на арогантност, бездуховност и липса на национал- 
ни идеали, една от най-достойните представителки на нашия народ и страна, на 
родната ни литература. Дано съм успяла.” Самата тя е дала път на много млади 
автори, насърчила е с топла дума начинаещи дарования и с личния си пример 
е показала, че литературата означава преди всичко постоянен труд, непрекло- 
нение пред силните на деня и поставяне на материалните блага на един далечен 
втори план. Всичко това я прави жива икона на съвременната българска лите- 
ратура и литературна критика, от която имаме какво още много да научим и да 
проумеем... 

Учих се от Блага Касабова и с времето проумях благодарение на нея, като 
личност и водещ арбитър на съвременната книжнина, редица истини. Преди 
всичко, че писател се става с усъвършенстване на творческото дарование, чрез 
познаване и вярно пресъздаване на битието. На обществените механизми и на 
личността в зъбчатите им колела. Върху историческата памет, националното 
достойнство и родовите корени. С адрес бъдещото време и новите поколения, 
идващи след нас. Но не с превит гръбнак пред силните на деня и готовност да 
размениш собственото „аз” за паница леща. Разбрах, че критикът не е прода- 
вач на захаросани индулгенции. Прикриващ поредната слаба книга на автор, 
смятан за модерен и „голяма работа”. Само защото услужливи платци от близо 
и далече издават бълнуванията му в огромни тиражи. Че едно е да ползваш в 
дейността си европейски и световни оценъчни критерии, съвсем друго - да си 

чуждопоклонник. Папагалски възхваляващ писатели, които дори не си прочел. 
Че трябва да мислиш самостоятелно и да не мънкаш изчервен, казвайки отри- 
цателното си мнение за някоя неуспяла творба. Все някога, вероятно в отвъдно- 
то, създателят й ще ти се отсърди. А най-вече бъди, критико литературен, сам 
себе си. Не позволявай да те моделират и мачкат. Защото е лесно да предадеш 
позициите си, но е почти невъзможно след подобно предателство да си ги вър- 
неш обратно. 

Е, ще имаме ли отново стойностна литературна критика? Според Блага, 
плодната основа е налице: „Стоян Каролев, Гончо Жечев, Кръстьо Куюмджиев, 
Симеон Султанов, Ефрем Каранфилов... от по-старото поколение. От следва- 
щото - Димитър Танев - мир на праха му, Минко Бенчев, Ваня Бояджиева - и 
на нея мир на праха й, Димитър Кирков, професорите Симеон Янев и Симеон 
Хаджикосев, които за голямо съжаление се оттеглиха от „бойното поле” на 
критиката. От по-младите: Иван Гранитски, Ивайло Христов, покойният Ни- 
колай Петев и още няколко имена. Оредяха видимо редиците на литературните 
критици и историци. Неблагодарна е работата на критика, днес зле или почти 
неплатена, трудна, изискваща време, търпение и воля - силна воля и кураж, за 
да кажеш наистина онова, което мислиш и знаеш” И, разбира се, Благовеста 
Касабова. А когато има повече като нея, следвайки примера и стоицизма й, бъл- 
гарската духовност ще върви напред. Трудно, но неотклонно. Нине и присно. 
В името на страната ни и на почернената й сега, при това съвсем незаслужено, 
ярка духовност и многоцветна култура... 

СВЕТЛИНИ ОТ МИНАЛОТО 


Павел Писарев 


а ше нови книги, които моят главен редактор 

иска да рецензираме, да ги пропагандираме. Това 

са „За да не ги забравяме” на Любен Петров и „Трийсет 

мига от живота” на Милан Колев. Да започна с първата. 

Любен Петров е бил младежки деятел, ръководи- 

тел в РМС, работил е в младежкия печат, в ЦК на БКП, 

| в дипломацията като зам.-министър и посланик и сега 
пише книга за хората, с които е работил. 

Личностите, с които е имал честта да работи, са 

Иван Башев, Коста Теллалов, Александър Лилов и 





Александър Янков. 

За тези общественици Любен Петров пише с уважение, с познание и 
подробно. Добре е това, което той е написал, да се прочете от други хора и 
особено от млади. Не само е потънала в миналото нашата близка история, 
но ие залята и се залива с пластове неистина и мръсотия. Любен Петров 
възкресява истината за тези видни личности, с които България може да се 
гордее. 

Хората, за които Любен Петров пише, познавах и аз, макар и не като 
него, и мога да твърдя, че всичко написано от него е вярно и точно. Иван 
Башев беше забележителна личност. Превъзходен юрист, владеещ до съ- 
вършенство немски, френски и английски език. Башев не се поддаваше на 
намеса, особено по кадровите въпроси. Лично на него се дължат постигна- 
тите тогава първи споразумения с Гърция. Той пръв от целия свят влезе в 
преговори с дошлата на власт военна хунта в Гърция и дори без съгласието 
на СССР и в конкуренция с нашите съседи Югославия и Румъния. Води ус- 
пешни преговори. Това се потвърждава и от спомените на Любен Петров. 
Иван Башев подобри и връзките с Турция, която исторически искаше да има 
средства за влияние върху България, главно поради наличието на компакт- 
на маса население от турски произход. Любен Петров е един от големите 
български специалисти, политически и научни, по изселническия въпрос 
на населението от турски произход. Той е отделил на него много страници в 
своята книга. Иван Башев има големи заслуги и за нашата култура. Негова 
е идеята за варненския балетен конкурс, за което Любен Петров свидетел- 

ства. Знаех за вниманието на Иван Башев към културните процеси, но не 
знаех за този факт. 

От многото страници на книгата авторът е отделил няколко и за забра- 
вения днес Коста Теллалов. Той е изпълнил и едно морално задължение, те 
са приятели. Коста Теллалов остави дълбока следа след себе си. Антифашист, 
лежал в затвора преди Девети септември, Теллалов беше активен младежки 
деятел и международник. Такива полезни са и спомените за Сашо Янков. „Да- 
ровит учен и дипломат“, така е озаглавен разделът за него. Кой друг, ако не 
Любен Петров, може да възкреси днес образите на тези знаменити лично- 
сти. Да не ги забравяме. Сашо Янков - политзатворник, професор, посланик 
в Лондон, представител в ООН, член и председател на световни комисии по 
право, е забележителна личност. Радостен съм, че авторът е посветил стра- 
ници и за личността и делото на Александър Лилов. Те започват да работят 
заедно след 10 ноември, когато Лилов създава Института за стратегически 
изследвания. Любен Петров оставя свидетелство за високия принос на Лилов 
в теорията за съвременния социализъм. Български, европейски и световен. 

Да не ги забравяме. Този призив на Любен Петров е отправен към всич- 
ки ни. Всяка организация на БСП трябва да чества кръглите годишнини на 
своите дейци. Нека изпълним този завет на нашето поколение. 

Втората книга, за която пиша, е на Милан Колев. В нея той е събрал 30 
разказа от живия живот на предишна България. Милан Колев е публикувал 
вече някои от тях, другите са нови. Авторът разказва реални случки от жи- 
вота на социалистическа България, с тънко чувство за хумор и ирония. Той 
е следвал физика в СУ, бил е вузовски комсомолски секретар, отговорен по- 
литически работник в Шуменския окръжен комитет на партията - секретар, 
зам.-министър на културата и има голям политически опит. Той е влязъл в 
нашето съзнание с политическото си дело, а сега ще се наложи с творческо- 
то, литературното. Вече се налага. 

Така научаваме много за Пенчо Кубадински, за прочутия заешки гене- 
рал, за ректора и писателя Пантелей Зарев, за земеделския „вожд и учител” 
Петър Танчев, за историческата личност и български герой генерал Стой- 
чев, за колегата му депутат от Великото народно събрание - свития и скро- 
мен гениален поет Валери Петров, и за много други. Милан Колев не се рее 
във високото и разказва случки от ежедневието, което прави книгата му 
още по-ценна. Така са се получили страници, посветени на историческия 
процес на преименуването, на голямата екскурзия, защото Милан Колев е 
от шуменския край, който бъка от български турци. 

Някои от разказите са превъзходни. Тях публикува преди време сп. 
„Понеделник”. Става дума за разказите „Айран” и „Бай Стоян”. Четох ги още 
тогава и похвалих Милан. Четох ги пак. Сега ще кажа нещо на Милан, което 
на мене много вярно ми каза някога Кольо Георгиев. „Хубава ти е книга- 
та, но не си въобразявай, че си станал писател. Пиши, и като издадеш де- 
сет-двадесет книги, тогава се озъртай около писателите,” 

Любен Петров и Милан Колев написаха и издадоха книги. Но БСП къде 
ег Ако не харесват книгите, да организират издаването на други; ако ги ха- 

ресват, да се поразтичат малко, да ги пропагандират, да посветят на тях ре- 
цензии в левия печат, да пошумят малко. Нали това им е работата. Има и 
ще има хора, които ще пишат, за да не се забравят партията и България, но 
„когато няма човеку награда, фантазия чезне, душата отпада”. Браво на Лю- 
бен Петров и на Милан Колев, за тях похвала. 

А за всички, които пишат или се готвят да пишат, апел: на работа, дру- 
гари, не оставяйте да се забрави социалистическа България. Защото я има- 
ше и щея има. 





Амедео Модиляни 
Гола жена с колие, 1917 

ЗА ДА НЕ ГИ ЗАБРАВЯМЕ 


Иван Ганев 


Т“ е озаглавена издадената през 2015 г. от РА „Дея” 
книга със спомени на ст.н.с. Любен Петров за личности, 
с които, както казва той, е имал честта да работи. 

Става дума за Иван Башев, Константин Теллалов, 
Александър Лилов и Александър Янков и по-специално за 
тяхната роля при формирането и реализацията на външна- 
та политика на Република България. И тъй като и аз съм 
работил с тези личности, аи с автора на спомените за тях, 
не мога да остана безмълвен. 

Спомените на Любен Петров за четиримата са писани 
по различни поводи и са публикувани в различни списания, вестници и сборни- 
ци, но събирането им в една книга позволява днешното и бъдещите поколения да 
се запознаят с приноса на тези хора за външната политика на България. 

Безспорно би било полезно, ако се знае и помни, както казва Любен Петров, че 
Башев влезе в историята на България като архитект на модерната българска балкан- 
ска политика и дипломация, като инициатор на стъпките за отваряне на страната 
към развития Запад, за взаимноизгодното сътрудничество с развиващите се страни. 

Александър Лилов не е заемал държавен пост, но както подчертава Любен 
Петров, той е участвал в осмислянето и формирането на външната ни политика, 
очертал е нейното стратегическо развитие, но, както показва практиката, всяко от- 
клонение от този път има пагубни за България резултати. 

Изключително важна роля в международен план за България играеше Кон- 
стантин Теллалов. Особено много той държеше на професионалната подготовка на 
кадрите в международната дейност на страната. 

Убеден съм, че книгата на Любен Петров за тези авторитетни личности ще 
бъде оценена по достойнство от българския читател. 

Това, което бих предложил на българската публика, е да включи в списъка на 
лицата, които не трябва да забравяме, и автора на книгата ст.н.с. Любен Петров. По- 
вод за това ми дава не само богатата му международна дейност, но и последната му 
книга „Неоосманизмът. Новата геополитическа доктрина на Република Турция”. 

Добре ще бъде българските политици, независимо от кои политически партии 
са, да се вслушат в препоръките на акад. Георги Марков - да вникнат задълбочено в 
опасностите, които неоосманизмът вещае за бъдещето на България. 

Амедео Модиляни 
Жан Ебютерн, 1919 

ВАСИЛ ПРОДАНОВ 


Честит юдилей! 





Чл.-кор. на БАН , професор, доктор на философските науки. Работи в областта на философията, социологията, 
етиката, политическите науки. Автор е на над 500 научни труда. Издал е над 20 книги, между които: „Познание и 
ценности“ (1979), „Биосоциални ценности“ (1982), „Етиката е ценността на „човешкия живот“ (1986), „Качество 
на труда, идеология, личност“ (1986), „Личност и политика“ (1988), „Глобалните промени и съдбата на България“ 
(1999), „Гражданското общество и глобалният капитализъм“ (2003), „Насилието в модерната епоха“ (2003), „Бъ- 
дещето на философията“ (2005), „Теория на българския преход“ (2012), „Социология на философията“ (2013). (ъ- 
автор е в български научни сборници, студии и монографии. Бил е преподавател в много български вузове и гост 
професор в САЩ, Великобритания, Русия и Унгария идр. Участвал е в множество български и чуждестранни научни 
форуми. Бил е 20 години директор на Института за философски науки, на Института по философски изследвания 
към БАН и на Международната лятна философска школа. 

УЧЕН С КРЕАТИВНА ЕРУДИЦИЯ 





Васил Момов -- професор, доктор 
на философските науки. Работи в 
облаатта на етиката и теория- 
та на личността. Автор е на по- 
вече от 200 научни публикации. 
Издал е 12 книги, от които 4 в св- 
авторатво. По-значими са: „Нрав- 
апвената норма и нейната реа- 
лизация“ (1969), „Человек, мораль, 
воспитание“ (М., Прогресс, 1975), 
„Насрещното движение на тео- 
рията и идеологическата практи- 
ка“ (1984), „Приложната етика“ 
(1988), „Изкушената Пандора. (0- 
цидлното битие на доброто и 
злото“ (2006) идруги. Организатор, 
съапавител и редактор на тема- 
тични форуми и издания. Бил е ди- 
ректор на Научен център за ком- 
плексни изследвания на идеологиче- 
ския процес. 


Васил Момов 


а се пишеи да се говори за проф. Васил Проданов 

не е лесно. Особено да се представя неговият про- 
фесионален профил. Каквото и да напише човек, оста- 
ва чувство за недоизказаност. Ярко изявен талантлив 
учен с широк интердисциплинарен размах, съчета- 
ващ философските изследвания с други обществени 
науки. На многопосочен изследователски терен успя- 
ва да систематизира и анализира огромни информа- 
ционни потоци, рискови ситуации и нетрадицион- 
ни проблеми на общественото развитие, да формира 
оригинални позиции, без да се бои от преосмисляне 
на вече утвърдени възгледи и оценки. Компетентно- 
то прилагане на съвременната системна методология 
позволява да се обхванат и обяснят корелационните 
връзки на изследваните явления и процеси. Тази на- 
соченост на проф. Проданов създава ситуации на ев- 
ристично напрежение, при което се раждат нови идеи 
и подходи за алтернативно мислене. Научните му из- 
следвания започват от етиката и аксиологията и сти- 
гат до глобализацията и развитието на философията 
в международен и национален ракурс. В една от свои- 
те последни публикации (2007 г.) видният наш инте- 
лектуалец проф. Добрин Спасов - известен със своите 
отмерени и прецизни оценки, възприема Васил Про- 
данов за „водеща фигура в българската философска 
мисъл в първите години на новия век”, чиято позиция 
на учен е свързана преди всичко с характеристика- 
та на световните процеси на глобализацията, с което 
той се „проявява като един от най-добрите български, 
така да се каже, глобалози”. 

Има се предвид формиран образ на модерен, 
иновативен учен, чиято интелектуална и езикова кул- 
тура е обогатена с цивилизационен опит, усвоен от 

международни комуникации, експертни дейности и консултации. Той активно 
участва в наши и международни научни конгреси, конференции, симпозиуми и 
институции. Специализира като гост професор в САЩ, Великобритания, Русия, 
Унгария и др. Неговите монографични трудове стават извор на оригинални идеи 
и автентична информация, обогатяват и издигат теоретичното равнище на 06- 
ществената мисъл, посрещат се от професионалисти с интерес и респект като 
настоящи ориентири за оценка и научно творчество. 

Професор Проданов има и дългогодишна успешна управленска дейност 
в Българската академия на науките - като директор на Философския институт 
(1988-2010). Под негово ръководство Институтът постига висока оценка при 
международната акредитация през 2009 г. Нарежда се между водещите научни 
звена на Академията; европейските експерти отбелязват, че „институтът има 
силно, енергично управление, специално открояващо се сред посетените звена”. 
Неговото творческо дело е не само източник на ценна информация и на съзи- 
дателен опит за най-новите постижения на научната мисъл и интелектуалната 
практика на времето, но и предоставят шанс те да се усвояват и прилагат за бла- 
гото на нашето общество. С това колективът на Института дава свой принос за 
осъществяване на едно основно задължение на академичната общност. Прави 
инвестиции също и в подготовката на образовани специалисти и научни кадри. 
Особено позитивен резонанс предизвикват публикациите на проф. Проданов в 
сп. „Понеделник, във в. „руд” ив други издания, които със своята актуална 
тематика - подкрепена с внушителна фактология, поднасят информация, будеща 
размисъл и тревога за горчивата реалност от провежданата в широк мащаб нео- 
либерална политика и практика. 


жжж 


Тук акцентирам върху ролята на нашия юбиляр като активен фактор в 
процеса на утвърждаването на новия статус на етиката. Когато през втората 
половина на ХХ век тя започна да се обособява като самостоятелен клон на 
обществознанието, творческият потенциал на етическото знание се оказа 
потиснат и скован от изоставащата философска теория. Самодоволството и 
високомерието на етиците, смятащи, че тяхната философска методология е 
безпогрешна, ги изправи пред бариери срещу междудисциплинарно сътруд- 
ничество. Изолира ги от съвременните научни постижения. При създалата се 
ситуация започва да се осъзнава необходимостта от изграждане на цялостна 
система за специализирани изследвания (със съответни институционални зве- 
на), която да организира и направлява етическото творчество. Разкри се широк 
хоризонт за обновление и за интензивно развитие на теоретичното и прилож- 
ното знание. С доц. Станка Христова - изследовател в модерното направление 
на биотехнологиите, вече десетилетия задават иновативни ориентири в наше- 
то приложно и етическо познание. На един етап в тези съзидателни процеси 
напред излезе професионалната роля на Васил Проданов, който със своята 
научна ерудиция, статусна позиция на директор на институт и напориста воля 
издигна интелектуалната култура и обществения престиж на нашето етическо 
познание. Заявената от него прозорлива визия, че рязко нарастващият интерес 

към приложното знание днес е световна тенденция, стана стратегически мето- 
дологичен принцип (ориентир) в етическите изследвания, осъждайки пороч- 
ния нормативно-дедуктивен подход в етиката при социализма и отправяйки 
едно съдържателно програмно послание: „Ситуацията пред марксисткото ети- 
ческо познание налага обратния подход: от емпиричните и приложните проуч- 
вания и дейности да се преминава към по-значими теоретически обобщения 
и знания. В този подход съществен е аналитичният момент, разкриващ при- 
чинно-следствените системни връзки в реалните морални процеси и тенден- 
ции” В съжденията се има предвид неделимата връзка между фундаментално и 
приложно знание в етическата история. Назрялата потребност от такъв подход 
намери адекватно отражение и потвърждение в етическото творчество, с което 
се ускори процесът на легитимацията на българската етика като съвременна 
обществена наука, реален и желан партньор в широкото човекознание и хума- 
нитарната практика. На рг/та уа излезе наследеният от миналото архаичен и 
занемарен теоретико-методологичен фундамент на етическото познание, чието 
обновление не можеше да стане със средствата на дидактиката и интелектуал- 
ното плагиатство. Изискваше се интелект, творческо кредо и професионална 
отговорност. Разработи се мащабна стратегия за теоретични изследвания с 
актуална приложна насоченост по гранични проблеми на хуманитарната тео- 
рия и практика. Тази интензивна дейност се систематизира и организира като 
програмен проект: „Разширяване на етическия дебат в българското общество”, 
осъществяван с поредица от тематични конференции и дискусионни форуми, 
експертни консултации с ориентири за етическа оценка и промяна. 

Научният авторитет, статусните правомощия и реализаторската амбиция 
на Васил Проданов като ръководител и публична личност му позволяват да осъ- 
ществи управлението на тази дейност с широк обществен резонанс и с подкрепа 
от съответни институции и техни дейци. И със съпътстващи съдържателни и 
добре оформени издания. Всичко сторено има решаващо значение за по-ната- 
тъшното консолидиране на нашата етическа общност, за издигане на нейния 
престиж и самочувствие. Така българската етика защитава своя суверенитет с 
позитивни, респектиращи реализации. 

Особено значение в контекста на обобщителните позитивни оценки прида- 
вам на едно принципно предупреждение на Проданов: „Решението на конкретни 
морални дилеми съвсем не става с директното налагане към тях на готови и за- 
вършени принципи и проекти, а се изисква специализирана и много сложна дей- 
ност от общото към особеното и единичното.” Когато се говори за реализаторски 
процеси, следва да се каже, че преходът от теорията към практиката се опосред- 
ства от междинни звена, с които се навлиза в методичния арсенал на „социално- 
то инженерство”. И действително социалният опит доказа убедително: за нашите 
изследователи и субекти на приложението тази интелектуална манипулация и 
процедурна технология остава костелив орех в егическото творчество. Много 
трудно се оказа разплитането, без да се разсече гордиевият възел, и в крайна 
сметка се потвърди, че не възторжените дитирамби и сугестивната мотивация, а 
позитивното качество на рационалната етическа теория е основната предпостав- 
ка за успехите на приложната дейност. 

Професор Проданов персонално участва в многопосочни научно-приложни 
дейности, осъществява емпирични проучвания и експертни функции към отго- 
ворни национални институции, има изследвания в областта на професионалната 
етика. Извършва първото по рода си в източноевропейския регион изследване 
по биоетика. Една актуална системна предметна област, в която си взаимодейст- 
ват етика, биология, генетика, медицинска технология. Създава специфична 
концепция за характера на биосоциалните ценности, чрез които функционират 
биологичното и социалното в еволюцията на човешкия род. Прави проучване на 
културните основи на това научно направление на приложната етика и на при- 
чините за неговото закъсняло развитие у нас. Има постижения и в изследването 
на акгуалните проблеми на аксиологията. От особено значение е неговата теоре- 
тико-приложна разработка за идеологическите ценности, която намери прило- 
жение в широката публична практика по политико-нравствената социализация 
и актуална просвета в социалните общности. 

Цялостната дейност на проф. Проданов и активната му позиция по обно- 
вяване и развитие както на фундаменталните, така и на приложните етически 
изследвания - за формиране на интерес и широко обществено мнение към на- 
растващата роля на моралните ценности в съвременните условия на агресивна 
прагматизация и хедонизация - кореспондират с едно друго актуално общест- 
вено предизвикателство към академичната общност. В съвместни теоретични 
и приложно-експертни дейности от 80-те години на миналия век лично имах 
възможността непосредствено да опозная креативната сила на интелекта на Ва- 
сил Проданов, да усетя аурата на неговата солидарност и приобщеност при осъ- 
ществяването на значими научни и публични цели. Респектиращата ерудиция, 
иновативното мислене и творчество, високият професионализъм и достойната 
му гражданска позиция очертават мястото на целокупното творческо дело на 
чл.-кор. Васил Проданов - той се утвърди като водещ учен сред намиращите се 
сега в активна възраст философи и етици. 

Амедео Модиляни 
Портрет на Кокто, 1917 

ДОНЧО ДОНЧЕВ 














(1938-2016) 


Отиде си д-р Дончо Дончев - общественик, дипломат, родолюбец 
и дългогодишен автор на списание „Понеделник” 

Аехапде 5ипоу 
Когпепа Мпоуа 


Сийитиуве 
ме/у Оеспеуа 
МНап Ко!еу 


Спаудаг ПоБгеу 


КЕМЕМИ5 
Сеогд! МКо!оу 
Раме! Р15закеу 
Гуап Сапеу 


Амммевздву 


Маз! Мотому 


ГМ МЕМОНАМ 


154 


(17.М1.2016) 


5хогу юг Атедео Мойто ап! 
5Топе5 


ТНе Ипехрестед гоад о мКкойау Ретеу 


То Кеер Ше МанопаПдепу о е тегайиге 
Пай! Кот Те Раз! 


Го То Еогде  Тпет 


Мазз! Ргофдапоу 


5сепиз? ми Сгеайуе | оге 


ОопсПпо Оопсйеу 

БОММАВЕ 
ПОНЕДЕЛНИК 


(„СЕ ТИМО!“ - МАСА?! МЕ ОЕ ТНЕОВ!Е, ОЕРОПТПОИЕ ЕТ ОЕ СШТИВЕ) 


РЕМБЕЕХ ЕТ АРНОВ!5МЕ5 


Е 160-ете АМММЕВЗАЩЕ ОЕГА МА55АМСЕ ОЕПМПАВ ВГАСОЕМ. 


ОшаКаг Счеп?!сПеу 
Мей ауа ПОагеуа 
Аехапдаг 5илоу 


Ипр Айапоу 


Тнеов!Е 


мкоау Ме!еу 


Сиизто Ргодапоу 


Роцтоие 1МТЕВМАТЮМАЕ 


ГуцЬеп Рекоу 


Мадшт" Те Копом 


Вгеуев пое зиг за ме ей 5иг а пое 
Ге ец 
Гез зедпеиг де Гатпез!е 


Еп амап! мегз Вадоеу 


ГуКасз е! |е5 а вгепсез епте |е плагх!5те 
еигорбеп осстйепта! е! |е плагх5те 
еигорбеп опепта! 


Газоса!-дегтосгайе Тасе аих дей де а 
бос ее питепаче 


З ап 5апз |е 5Егатеде 


Аехапйаг | Поу з5иг |е глопде, 
зиг ГЕцгоре, |е5 Ва!Капз е Та ВШаапе 


Шя ат ройНаче - ипе тепасе 
роч а кар!ке дез ВаКап 
ет ди Саисазе 


13 


19 


24 


28 


42 


56 


57 


76 

ВОММАВЕ 


10 АМБ УМЮМ ОЕ5 5ОСАПЗТЕ ОЕ САИСНЕ АЦ 5ЕИМ РИ Р5В. 


„РОИВ ИМЕ УВА!Е ВЕРКЕБЕМТАТОМ 
ОЕ5 МТЕВЕТ5 МАТПОМАОХ ВШ- САКЕ5 РАК ГА САПСНЕ“ 
Соп!вгепсе де Гайе даиспе ди Р5В 
(17.М1.2016) 


итегуепЦопв: 
Ош(Каг Сцеп?!сПеу 
Регаг Ма сПпеу 
УапаК! 5тоПоу 
Аехапда 5илоу 
Согпейпа Ммоуа 
Сийитиве 
меу Ое:спеуа | Кбсйзиг Атадео Модаап! 


МНап Ко!еу Кочуейез 


Тспамдаг Ообгем “| е спет!п пайепди де МКоау Регеу 


СОМРТЕ-ВЕМОИ 


Ссиеогдш! МКооу “ Сагдопз Пдеп е панопа!е 
де а 1 6гатиге 


Рауе! Руззагем | ипиегез ди раззе 
Гмап Сапеу Роиг пе раз |е5 оцБПег 
Лови 
Мазз! Ргодапоу 


Мазз! Мотому Ип замапта вгий оп сгвайуе 


ГМ МЕМОНАМ 


Оот спо Ооп!сПпеу 

93 

99 

ГАНА 


ПОНЕДЕ НИК 
(„МОМТАС“ - ?2ЕТ5СНВ!ЕТ ЕЙВ ТНЕОВ!Е, РОИПК ИМО КИТИВ) 


(СЕРАМКЕМ ОМО АРНОВ!5МЕМ 


160 )АнЕЕ 5ЕТ О!М!ТЕВ ВГАСОЕМ5 СЕВОВТ 
ОшКег Сеп! зспеу Кигге Мойгеп йБег зел ипд ипзег | ереп 
Мей ауа ОПагема Оаз Еецег 
А!ехапдег 5илоу Ое НепгзсПпайеп дег Аппезе 
Зап Афапоу “ Могат ги Вадоеу 


Тнеов!Е 


Моа) Меем  |икас ипд де Опгегвстеде 
гу/5спеп дет ууезецгоразспеп 
ипд дет обтеишгора!вспеп Магхбтив 

Српизто Ргодапоу Ое 5ога!дегпоКгаНе 
мог деп Негаизюгдегипдеп 
дег Оойа!дезейзспай 


ГУТЕВМАТОМАГЕ РОСИПК 
Огейайге ойппе дет 5: га едеп 


ОчЬеп Рейгоу Аехапдег Пом ПБег де Ме, Еигора, 
деп Ва!кап ипЯд ВШдапеп 


Мади" Тйопом “ Оег ро 5сйе ат - Огойипа 
ог Де 5тарИка! дег ВаКапапаег 
ипа дез КашКазиз 

19 


24 


28 


42 


56 


57 

ГАНА 


10 ЗАНВЕ МЕВЕПМЕОМО ОЕВ 1 МКЕМ 5О7АПЗТЕММ ОЕВ В5Р. 


„ОВЕВ Е МЕ У/АНВЕ ВЕРВА5ЕМТАТ!ОМ ОЕВ ВО! САВ!5СНЕМ МАТО МАГЕМ 
ИМТЕКЕ55ЕМ МОМ ОЕВ ПМКЕ“ 
Коп!егепг дег ПпКе 1п дег В5Р 
(ат 17.М1.2016) 


ОбКиззтопзрейгаде: 
Оша(ег Сепзспеу 
Ретег МайбсПеу 
ЗапаК! 5еоПом 
Аехапде 5итоу 
Когпеща Мтпоуа 


Котив 
ме!у ОезсПпема | Еггайипо г Атадео МодШап! 


МПап Коем “ ЕггаМипдеп 
Тспамийаг Ообкем “ ОПегипегуапе!е Мед уоп М!/ко(а) Ретеу 


ВЕ?ЕМЗОМЕМ 


Сеогд! МКооу “| Вейайеп у/г се пайопа!е депа! 
Чег егайиг 


Раме! Рззакеу Пс!ег аи дегМегдапдепйей: 


Гмап Сапеу Ит зе сЕ ги мегдеззеп 


уви Аим 
Маз5! Ргодапоу 


Мазз! Мотому У/5зепзспа ег гл! Кгеаймег Егий оп 


ГМ МЕМОНАМ 


Ооп спо Поп зсПеу 


88 


89 
91 
93 
97 
99 


104 
111 


124 

152 

С ОДЕРЖАНИЕ 
ПОНЕДЕ НИК 


(„ПОНЕДЕЛЪЬНИК“ - ЖУРНАЛ ТЕОРИИ, ПОЛИТИКИ И КУЛЬТУРЬ!) 


Мъкли и АФОРИЗМЬ! 


160 лет со ДНЯ РОЖДЕНИЯ ДИМИТРА БЛАГОЕВА 


Димитр Генчев 
Велислава Дмрева 
Александр Симов 


Юрий Асланов 


ТЕОРИЯ 


Николай Велев 


Христо Проданов 


МЕЖДУНАРОДНАЯ ПОЛИТИКА 


Любен Петров 


Владимир Трифонов 





Краткие заметки о его и нашей жизни 
Огонь 
Хозяева амнезии 


Вперед к Благоеву 


Лукач и разница 
между западноевропейским 
и восточноевропейским марксизмом 


Социал-демократия перед възовами 
дигитального общества 


3 года без Стратега 


Александр Лилов о мире, Европе, 
Балканах и Болгарии 


Политический ислам - 
угроза стабильности на Балканах 
и Кавказе 

24 


28 

С ОДЕРЖАНИЕ 





ТО лкт ОБЪЕДИНЕНИЕ ЛЕВЬХ СОЦИАЛИСТОВ В БСП 


„О ПОДЛИННОМ ПРЕДСТАВИТЕЛЬСТВЕ 
БОЛГАРСКИХ НАЦИОНАЛЬНЬ!(Х ИНТЕРЕСОВ ЛЕВЪМИ СИЛАМИ“ 
Конференция Левого кръла БСП 
(17.М1.2016) 


Въступления: 
Димитр Генчев 
Петр Начев 
Янаки Стоилов 
Александр Симов 
Корнелия Нинова 


КуУльтурдА 
Нели Дечева Рассказ об Амедео Модильяни 
Милан Колев Рассказь! 
Чавдар Добрев Неожиданньи путь Николая Петева 
РЕЦЕНЗИИ 
Георги Николов “4 Давайте хранить национальную 
идентичность литературь 
Павел Писарев “| Светочи из прошлого 
Иван Ганев Чтобь их не забъвать 
ЮБилей 
Васил Проданов 
Васил Момов Ученьи, креативньи зрудит 
ГА МЕМОВАМ 


Дончо Дончев 

